text:
呢場比賽未打之前已經知道『有今生冇來世』,點解?因為有型又大隻又善良嘅羅倫士『羅大俠』又出現喇,想睇大俠演出可以去睇丙組聯賽,今季天旭嘅比賽我都叫睇過吓,上季佢喺光華我都有專登去睇,不過大俠在次喺呢啲所謂重要場合比賽中出現,真係估你唔到,睇黎錯過咗呢次真係在冇機會,身為一個經歷過港足冰河期嘅仆街冚家鏟,見證大俠俾高三吹到飛天到熱愛香港之態度真係受人尊敬令人慚愧,難得機會在現,唔睇點對得住自己良心?唔好話60蚊,100蚊定150蚊定200蚊我都會買飛入去睇.
天旭除咗有大俠,梁智駒,朱偉霖,陳耀麟,劉子亮,陳豪文,蔡仲賢,劉少汶都係前甲組球員,係咪冇得打?其實又未必,上半場大俠拍住劉子亮打中堅,前面放陳豪文一個,分明鐵桶陣.而強陣出擊嘅公民攻勢一浪接一浪,不過唔係自己射失,就係俾天旭球員瓦解或者俾前消防守門員劉少汶擋咗,戰至20分鐘謝德謙先第一次觸球,球迷都歡呼大叫起來,雖然係咁,佔盡攻勢嘅公民依然攻唔入,約30分鐘就連陳豪文都縮頭咁縮埋落去一齊防守,結果半場互無紀錄,令人有點意外嘅戰果.
下半場天旭繼續守,拖時間嘅方式百花齊放,有啲招數令人笑爆膀胱,例如守門員劉少汶自己慢慢行去執波,其實又啱,丙組邊有執波仔,習慣啫.不過久守必失,18分鐘保連奴終於為公民打開紀錄,之後公民換入廸天奴,『野人對大俠』夢幻對決正式上演,但是,大俠喺呢個時候上咗前面進攻,又因為天旭急於進攻,令公民有機可乘,最後廸天奴輕鬆趙多兩粒,協助公民贏3比0.
天旭雖然有唔少前甲組球員在陣,但始終丙組水平比甲組差一大截,大俠今非昔比唔係太突出,但每次大俠一拎波,球迷都會高呼尖叫,我相信有唔少人為咗大俠而來,佢從來唔係好波,但格好,態度好,所以到今日仲有人記得佢唔係冇原因.
其實要睇大俠每個星期都得,今個星期日天旭作客荃灣,喺海濱公園打,不過丙組還丙組咪撚擋甲組.


c: text/html

text:
毒撚一個,情人節有乜搞?去北區運動場一邊彈結他一邊流住眼淚唱「其實毒撚一個更開心,洗撚你講」兼睇埋精英盃及精英碟?雖然真係有諗過去坐吓,但最後都係冇去,不如喺呢度講吓星期三晚舉行嘅乙組聯賽大戰大埔對港會仲好喇.
今個月嘅盲撐行動非常順利,睇咗兩場國際青年賽(香港U16 vs 老撾U16/香港U16 vs 中國U16),一場甲組(元朗 vs 橫濱FC香港),一場半丁組(福建 vs 瑞聯/西貢 vs 離島)以及一場足總盃賽事(公民 vs 天旭),只差乙丙組就完成每月盲撐計劃,難得大埔對港會喺周中晚上於廣福舉行,當然要去啦.
坐巴士去到廣福已經8點幾,本來諗住早啲去大埔墟華輝毒自食過常餐,但時間唔夠,於是乎喺油站買條媽媽腸搭包2個半嘅檸檬茶算,呢個廣福油站隔離果個巴士站對我黎說好熟悉,想當年每週最少兩次喺九龍城飲完嘢坐巴士去大埔轉車,廣福就係第一站,有時架巴士搖到我冇事變有事,一到廣福就衝去油站嘔,嘔唔切就直投衝去油站隔離果個發電機房角落頭望住個球場黎嘔,所以對呢度我係唔會陌生.
去到嘅時候已經落緊雨,但我將把遮留咗喺巴士到,球場裡面差唔多座無虛席,要企咁滯,因為冇遮用所以本身我企咗喺天橋睇懶得過去,企喺天橋望住個球場呢個舉動唔知係咪太可疑喇,結果俾阿Sir查身分證,阿Sir問點解唔入去睇呀?我就話等啲雨細啲先啦,原來阿Sir都知道有大埔呢支球隊存在不過就唔知大埔喺乙組,對於一個唔睇香港波嘅人而言居然知道呢場波其中一隊係大埔,我真係好感動,真係第一次俾阿Sir逗逗到差啲感動流淚.
講返場波,雙方你來我往,不相伯仲,各有機會,但係偏偏把握唔到,雖然大埔有唔少甲組腳,但港會嘅殺傷戰術不可看少,10打10之下互無紀錄,現時黃大仙以33分2分之差力壓大埔,不過由於足總PS咗甲組嘅愉園及屯門,所以今季乙組變成擁有兩個升班名額,但合唔合資格批唔批你打真係知碌鳩喇.

robotstxt: allowed

filter: keep


text:
圖:效力烏兹別克賓約哥嘅前烏克蘭國腳Serhiy Symonenko
烏克蘭衝突加劇,神祕女求援影片網路瘋傳,成個facebook都係呢段片,年半前舉行歐國盃嘅地方如今變成咁,真係今日唔知聽日事.
談到烏克蘭,順便談吓烏克蘭嘅足球,如無記錯,港甲未有烏克蘭球員出現過,烏克蘭球員亦好少喺東南亞,東亞出現.不過,中亞就可以揾到好多烏克蘭球員,可能大家都曾經係同一個國家,識俄語嘅人唔少有關,烏兹別克及哈薩克嘅頂級聯賽現時就有超過5名烏克蘭球員身影,甚至喺吉爾吉斯及塔吉克亦可以揾到烏克蘭球員,特別係近年,多咗好多烏克蘭球員去中亞落班.
去得中亞嘅,都係啲前國腳,2-3線甚至3-4球員,事關如果只係打烏克蘭嘅次級聯賽或者頂級聯賽嘅小球會,人工已經可以同頂級嘅中游球會差好遠,由於佢地質素有限,於是乎為咗揾米路,呢批級數較次嘅烏克蘭球員就去到水準冇咁好嘅中亞揾機會,而有返啲級數嘅,可能會加盟烏兹別克及哈薩克嘅頂級聯賽球會,薪金可能比起佢地喺家時要好,至於連烏兹別克及哈薩克聯賽水平都未達標嘅,就只有喺吉爾吉斯及塔吉克揾機會.
以往俄乙未取消註冊外援時,都會見到唔少2-3線烏克蘭球員,但外援註冊取消之後,呢批球員又少咗一個出路,令到呢批球員要去到塔吉克甚至印尼落班.其實呢批實力較次嘅烏克蘭海外兵都幾慘,因為國家從來遺忘佢地,只因佢地級數唔夠,國家唔需要佢地,甚至連烏克蘭球迷都冇幾多知道原來連吉爾吉斯呢啲半職業聯賽都有烏克蘭球員存在,一線嘅球員得到世人嘅關注,一舉一動都被留意,而呢批較次嘅球員可能喺異國受害或被長期拖險薪金,但從來冇咩人理佢地,往往要去到冇彎轉嘅時候,先會吸引到少少人嘅目光,但被發覺時已成悲劇.


text:
《暗墊》
「喂,肥仔.」
呢句嘢,由細到大我聽左過百萬次.
⋯⋯ 由細到大我嘅外表都唔突出,細個人地游水跑步果時我畫緊公仔,大個人地做Gym打拳果時我極其量都只係喺個球場中圈入面行嚟行去扮做運動.我從來唔會花時間去諗個外型點樣可以再好啲,因為我覺得扮唔扮我都係咁_樣.
阿媽生左個冇動力改變自己外形嘅心俾我,好在佢亦都附帶左一個唔太鐘意比較嘅意識喺入面.
你可以話係自我感覺良好,但我覺得係與生俱來嘅一個性格,我好早就明白天生我材呢個硬道理,你生出嚟係叻邊樣,你呢世都係叻邊樣,你冇得唔忿氣,你只可以用最正面嘅方法去解決呢方面嘅問題.
我有一個朋友,人生最叻就係踢波,球場以外無論係事業愛情人際都唔見得好,但偏偏喺球場入面佢無所不能,我幾年或者應該係話幾世先做到一次嘅動作,佢可以一日做幾次你睇.球場入面佢受盡歡呼聲,但一離開球場佢又可以樂得自在,喺我口沬橫飛吹水唔抹咀嘅時候唔出聲默默做一個觀眾睇我地成班廢柴點樣去J一個簡單嘅射波或者扭過幾多個人.
你要幾高嘅能力,但同時都需要一個正確嘅價值觀.
但偏偏呢個世界比較多嘅,係果類冇料扮四條,舢舨又想充母鑑嘅自我感覺良好人仕,呢一種人從來唔會理解自己本身嘅長短處,只係想每一樣嘢都要顯露人前,識嘅嘢,佢地會放大.唔識嘅,佢地會偽裝.就好似一個本來唔高嘅人用左鞋墊之後周圍同人講其實我唔矮.
呢一種人多數天生自卑,因為身體又或者性格嘅上一啲短處而對所有對自己有威脅嘅人同事耿耿於懷,輕則嘅會晚晚訓唔著垂淚到天明,重則嘅就會搞盡腦汁,用盡所有方法將對方拉低.同時佢又會有一套自我基準,就算最後佢唔可以得逞,都總可以喺某一個自我天地入面精神自瀆.
講到底,鞋墊始終都係鞋墊,如果你因為呢個鞋墊而重拾信心嘅我恭喜你,但唔好再諗住再進一步行埋人地身邊睇下你高定佢高,因為終於有一日有一刻,你幾唔願意都好,都要將呢個鞋墊除低,然後回復正常高度去沖涼訓覺.
我相信高登仔所講嘅肥矮醜窮蠢柒鈍都唔係原罪,天生我材,搵到自己擅長嘅事,你頭上總有一片天,人生最大嘅原罪係比較同妒忌,個鞋墊可以填補到你腳下所缺嘅果幾CM,但絕對唔可以填補到你心入面缺少嘅果一塊.
唔好再自作聰明以為自己打緊『暗戰』,唔好再望住個心結,試下放低自己果個『暗墊』啦傻豬.


text:
(體路專欄)上星期日係nike5人賽決賽日,先恭喜淦源成為公開組冠軍,一如以往,我地夏體硬都拉隊去麥花臣踢表演賽,今年玩法仲有d特別,就係唔係踢5人,而係踢4人賽.
相信當日有去麥花臣既朋友,都會見到有一個大蚊帳咁款既野,個4人賽就係裡面個細場踢架喇,玩法同5人賽有咩唔同呢?簡單黎講:
一,就係兩隊都無守門員,禁區內唔俾掂波,假如攻方掂到就守方罰球,守方掂到攻方就射點球,而點球就放係中圈踢,無人守龍,射埋去中就有架喇.
二,邊隊失第一球,就要減一個人,即係3打4,呢個時候邊隊攻入第二球就當贏,即係話攻入第一球既意義就係令對面踢少個,自己有優勢,亦都鼓勵輸果隊放膽進攻.
咪以為3打4踢多個一邊一定有著數喎,根據nike提供資料,呢個玩法係巴西試玩既時候,通常都係踢少個果隊贏,我地夏體硬當日分成兩隊,對住踢小球出曬名,同樣分兩隊既milk,A隊居然有4勝1和2負佳績,實在值得開香檳.
由於當日唔打龍門,所以兩位門將可樂暉同黑龍波,就分別為A,B隊串演前鋒同後衛,由於可樂暉近年龜縮係大埔郊區過住d半退休生活,足主我都俾足機會佢過下腳癮,有點球都俾佢射,點知佢真係射出一腳秒速唔夠三米既地波入網,全場賽事不斷奮身攔截,又一次令大家跌眼鏡.佢賽後同我講,話成世仔未試過踢波踢得咁開心,男人老狗講到喊苦喊忽咁,我話你唔洗多謝我,你多謝富足主就得喇,如果唔係富足主缺席,以佢老人家既方丈性格,唔好話出黎踢,執波都無你份呀!
國足主
6,569 total views, 17 views today


text:
我都指幾個唔妥既
人情味前面有人提過,泥石流我前面用圖解釋埋
扣帽子係有問題,但個解釋應該係亂咁標籤人
有保留同不以為然差好遠喎
我對個計劃有保留同對計劃不以為然係兩回事黎
抓緊時間果個我覺得改得好好,支共咩都要抓,但抓緊機遇無咩問題,
而趁機完全無晒個積極性
到位好似係合標準咁解,
政策傾斜應該係政策偏向,
信息量高我諗唔到點改,但言之有物只係有內容唔等同多.
強烈果幾個係多餘,但深切慰問個形容詞有實質意義
而且單用慰問會有唔夠關心既感覺.
超標有人講左,絕不手軟同決意係一樣,但兩者香港都用開,
結構性原因應該係根本問題
落差用對比好D,
零距離轉親密親近OK,但零意外唔一定要轉無車禍,而且後者好口語
監控,監管,監視,監察係四樣唔同既野
劃清界線同後面果兩個一樣意思,但三個香港都係正常使用,水平同水準都係
不一樣,不同呢兩個普通同義詞黎,密切關注果個改埋密切留意順口D
文藝晚會仲好過無咩實質內容既綜合表演囉
吉祥物唔一定係帶係身既護身符,而福物呢個字仲生面口
研發,機遇好似都係正常詞語,無必要拆番開咁長,
庫存應該係存貨,高檔應該用奢侈好D
殘奧呢個簡稱黎,應該無問題,
最低消費40同淨飲雙計點同
踏實等同腳踏實地,同實在唔同意思
譯名果D基本無問題
其他果D有D仲改得好好,例如充份體現用番彰顯,個文學氣息出晒黎
社會認受基礎,提高生活質素,完成歷史任務同扮演角色呢D聽得政府廢UP多,都唔記得正確中文
強烈不滿果D換番做本身有既字而唔係咩都加強烈咁低水平
經濟條件不好,惡劣政治影響,完成得比較好,食水困難 ,正面情緒,搞衛生呢幾個真係好似文盲寫咁
精神文明工程,思想工作,思想指引呢D好共產1984 FEEL


text:
淇澳島
淇澳島(粵拼:kei4 ngou3 dou2)係中國廣東省珠海市入面嘅其中一個島,佢係珠海入面嘅一個好出名嘅旅遊景區.而呢個島喺香洲區東北邊嘅珠江入海口嗰度,重係珠江入海口嘅第一棟門.以前1833年嘅第一次鴉片戰爭爆發嗰時,英軍率先喺呢度開始登陸.
敘述[編輯]
呢個島有23.8平方公里.入面住咗1900人.而地質結構係花崗岩結構,表面層係黃沙嘅粘土,入面生咗灌木嘅樹,茅草同松林,雜樹等.而樹木嘅覆蓋率去到90%.而地勢方面,南北兩邊高,中間平;島入面分成南北兩部分,成個島係東北-西南走向.而島上入面有好多座山.有18座山嘅海拔超過100米,呢個島入面嘅最高峰係喺島嘅東北邊嗰座山——望赤嶺.而島嘅四周圍有好多個海灣響度.主要有二斜灣,關帝灣,金星灣,石井灣,大圍灣等.而東邊大多數海灣都係啲沙灘,而西北兩邊大多數啲海灣都係積泥灘.而呢個島入面有17座喺明清時期起嘅廟響度.島入面重有後沙灣,東澳灣,白石街,古炮臺等古跡遺址.
史[編輯]
一講到淇澳島嘅歷史,就真係幾有歷史嘅味道.其中,《兩廣總督盧坤致洋商諭令》等原始文件都話清楚鴉片戰爭之前,淇澳居民嘅反侵略鬥爭嘅傳說.
鴉片戰爭[編輯]
- 內文: 第一次鴉片戰爭
喺1833年10月13號中午,有位淇澳村民——蘇上品等4人就喺金星山嘅山腳附近嘅港口捉魚,點知佢聽到同村郭亞祥喺度大嗌「夷人偷牛」.原嚟佢哋睇到有位鬼佬將隻牛扯走,就諗住人牛並獲.而呢個村地保都話偷牛嘅人係鬼佬,唔可以送畀啲官,要將佢哋送返去.點知嗰日申牌時分,有50幾位鬼佬入咗個村入面嚟搵人只抽,而村民一齊出嚟趕嗮佢哋走.而班鬼佬睇到好多村民殺到埋嚟就即刻雞噉腳走嗮.凈係得返個喺後面用住把劍同雀槍嚟搞掂啲村民,後嚟俾蘇上品用把刀銡傷咗個肚就死咗.而凈低嘅鬼佬喺走緊佬嗰鎮俾喺田入面做緊嘢嘅華人郭名秋同工人黃亞捉到正,之後將郭名秋綁架咗捉埋上船.而黃亞就搏命喺度嗌,結果俾佢哋一槍打死咗.而1833年10月15號,船主馬之就帶咗好多鬼佬殺到淇澳村嗰度猛咁喺個村入面開槍.
雖然話呢單嘢冇喺廣州爆發嘅三元里人民抗英鬥爭嗰單嘢咁大,但係佢足足早過佢成8年咁奶耐,喺中國人民反侵略鬥爭史上有一定嘅歷史地位.其實淇澳村入面唔係凈發生咗呢單嘢.喺爆鴉片戰爭之前,有好多鬼佬嚟嘅鴉片走私船就停響呢個島嘅金星門海嗰頭變成鴉片走私嘅基地.
教育基地[編輯]
到咗2000年嘅春天,蔣秋霞,韋鈺等20位全國政協委員開始提出咗份提案,就係話將淇澳島嘅白石街整成中國國家級嘅愛國主義教育基地.而珠海市委同市政府決定咗,請有關歷史呢方面嘅專家嚟呢度研究同考察.而政協委員喺嗰年夏天接到珠海方面嘅通知之後就查咗中外幾十種同佢有關嘅著作資料,都重未搵到淇澳村居民反侵略鬥爭嘅嘢.2000年9月,中國政府去咗英國英格蘭倫敦入面嘅英國國家檔案館查資料嗰鎮,結果喺英國外交部檔案F.O.1048東印度公司份文檔入面搵到同呢單嘢有關,塵封咗160幾年嘅22份原始檔案.就喺第個月(2000年10月)嘅珠海市政府開嘅《淇澳白石街同鴉片戰爭》嘅研討會入面公佈咗喺英國帶返嚟嘅淇澳居民反侵略鬥爭嘅嘢.而1833年呢場喺中國爆發嘅抗鴉片鬥爭都幾有歷史意義.
景區[編輯]
攷[編輯]
- 淇澳岛(历史的记忆) 蚂蜂窝


text:
今晚落街食飯同我搭枱嘅係一個小朋友,佢食食下飯佢阿媽打比佢,小朋友都有手機無咩特別,令我感觸嘅係,佢阿媽打黎問左啲咩,佢問:{食咩呀?}{飲凍野呀?}感覺上佢阿媽對小朋友飲凍奶茶有点不滿.依位小朋友肥肥地,我諗佢屋企人應該都幾關心佢嘅飲食,我反而關心佢点解食得咁呆濟又麻木,重要咁細個自己一個人食,淪落同我一樣咁衰咁陰公.但我慶幸無人打比我問啲咁嘅問題.
咩先算關心?比著我,我唔認為關心我食咩叫關心,似干涉多啲.又可能同咩人走黎煩我有關,鍾意同討厭對我黎講差別太大.跟本我就唔知咩係關心,所以跟本就唔識關心人.又或者我唔知人想唔想我關心之前,我都唔會關心人;因為我已經假設自己係唔得人鍾意嘅人.点解覺得自己唔得人鍾意,因為根本無人關心我.無人關心我,又可能因為我好似唔想人關心,其實我唔想唔鍾意嘅人走黎好似關心我.事實上常見嘅都係我唔鍾意嘅人,所以時時刻刻都表現得唔想人關心.趕走討厭就不斷練習,最終都唔知咩係關心.
今晚見到小朋友嘅依種關心,真係無好過有;只係覺得一般人關心嘅係睇得見嘅軀殼,最緊要肥肥白白無咳無損無爛.男嘅關心女嘅靚唔靚,女嘅關心男嘅型唔型.最近全球人關心嘅係猪流感,全球幾十億人口死左百幾人就好大件事.諗到依度,我又覺得我唔關心人好正常,因為人根本已經唔理會人嘅感受,最緊要個軀殼唔洗死無穿無爛.雖然我個軀殼唔方好,但唔係爛到出表面眼睇到,所以無人關心;但可能係好事,因為唔駛練習趕走討厭.
講到尾点解啲人要界手要跳樓吸毒整壞個軀殼,其實係無人關心.究竟啲人當自己死嘅,定自己真係死左,其實真係唔係好知,自己跟本唔知其他人睇唔睇到自己,定係只要討厭嘅人先睇到自己,仲要只限軀殼.活在一個唔關心人感受嘅世界,唔怪之得啲人話最緊要活得開心,因為就算傷心哀痛都点都係睇唔到,係無人會關心嘅.


text:
作為新手(真係新手好低rank)
見到依家d更新不知所謂
以前組隊各有特色,咩242,純色雜色,根性,毒等等
依家仲可以話有d技術
石川壓血壓回血,光火埃考轉珠技術等等等等
但依家出黎出去去都倍數
全部都係兩串心乜乜乜攻擊力乘7倍
單調咁考你儲技
以後剩係扔石儲技得啦
畀人封神唔緊要呀,扔石當儲技囉
反正儲完技都秒,使咩技術
夜媽媽平心靜氣講一次
呢個post既人只係活係自己既小圈子中
佢地實在太自我,視野亦限於自己既框框
企圖要所有人遵從佢既規則 要走既從來都係佢地而唔係我
我記得一年前入黎個陣 傾其他野真係會有人Hi
依家佢地支配依個post後 佢Hi返你轉頭聲你走
最好笑既係竟然叫我返去2000fun
以前D人post一張clear圖
會引起討論 講既係點組隊 點解咁組
唔會叫你拍片 亦都唔係就dup 段片上黎
咩都冇講 照抄一隊就過 呢D叫炫耀
係中國人既劣根性 唔係真心分享
呢度既所謂老屎忽係冇進步過 佢地未試過極限轉珠
因為佢地由一開始就係課金戰士都係overkill
之前屈加強回得多血又高唔會被秒
轉少一個combo都唔會被秒
到依家流行橫排 連轉珠技術都唔使
佢地冇試過用篤計數機用波利打地獄
講緊既係血量同回復力只係岩岩好
一定要某個combo或以上先回得切
佢地用5 6Combo就嬴到 而呢個亦都係佢地既極限
因為佢地一直都overkill冇進步過
於是個個都好似乜田咁 只會成個小人小學雞咁串人
你轉8combo先嬴佢地唔會拜你仲會懷疑你
如果你成日拎波利黎講,咁鍾意串SevenSeven
不如你地試下你搵返一年前既圖 睇下心得同分享
你用我果隊過歷龍我諗你打橫死返出黎最好貼出黎俾我笑你
p神拍片你見佢好少用轉珠寵因為佢要show佢既轉珠技術
而你見我係四隻都轉珠寵 因為我要將珠壓到四色或以下
同埋珠既數量盡量要做到三既倍數 一係用多round消走佢
盡量將版面整到打歷龍 咁比起你轉六色係易轉好多同轉得快得多 不過你都唔會明依種經驗同感覺 或者你試下用單半減波利甚至雙半減轉返十幾廿場歷龍就會明
班老屎忽屈金龍機屈加強佢地唔會屈技術
當起初流行火埃佢地一開始已經秒秒秒秒到依家
反而佢地串我秒秒秒 真係好笑 完全冇諗過係練返黎


text:
紅茶
紅茶係一種全發酵嘅茶,係茶文化中嘅主要茶品.紅茶嘅產地主要有中國,斯里蘭卡,印度,肯雅等地.
紅茶是經過採摘,萎凋,揉撚,發酵,乾燥等步驟生產出來嘅;比綠茶多咗一個發酵嘅過程.發酵係指茶葉喺空氣中氧化,發酵作用令到茶葉中嘅茶多酚同單甯酸減少,產生咗茶黃素,茶紅素等新嘅成分同醇類,醛類,酮類,酯類等芳香物質.因此,紅茶嘅茶葉呈黑色,或黑色中參雜住嫩芽嘅橙黃色;茶湯嘅呈深紅色;香氣撲鼻;由於少咗苦澀味,因而味道更香甜,醇厚.
紅茶同綠茶唔同,綠茶隨住時間會失去味道,而紅茶能夠保存相當長嘅時間而唔會質變,咁樣就能夠適應長途運輸.呢個可能係紅茶傳到西方嘅原因之一.
栽培同加工[編輯]
栽培[編輯]
適合茶樹栽培嘅地域需要滿足以下條件:
喺收獲季節,喺乾燥嘅日子一日內溫差較大能夠夠厚或具有芳香嘅優質茶葉.
此外,需要廉價,高質量嘅勞動力亦係好重要嘅,咁樣,喺茶樹嘅栽培到茶葉嘅採摘都有足夠嘅人手照料.
加工[編輯]
- 採摘後,新鮮嘅葉片首先要放喺空氣中萎凋.
- 紅茶將被按照兩種方法之一進行加工:CTC方法(碾碎(Crush),撕裂(Tear),卷起(Curl))或者傳統方法.CTC方法一般用於生產袋茶嘅低質茶葉並且用機器加工.喺使用中低質茶葉生產更好一些嘅成品方面,呢種方法非常有效.傳統方法係通過機器或手工完成嘅.手工處理用喺高質量嘅茶葉.傳統方法會根據不同嘅茶葉採用不同嘅手法,呢種加工嘅方式最終產生好多鑒賞家所追求嘅高質量散茶.
- 葉片喺控制嘅溫度同濕度下進行氧化.呢一過程亦叫做發酵,雖然係無出現發酵.氧化嘅程度決定住茶嘅質量.由於氧化喺揉撚階段就開始咗,因此兩個階段之間嘅時間長短對於茶葉嘅質量來講亦係至關緊要嘅因素.
- 葉片將被乾燥,以阻止氧化過程.
- 葉片將按照大細(整葉,碎葉,茶末,茶粉)分成唔同嘅「等級」,呢種分類通常係用篩進行嘅.茶葉將進一步根據標準進行子等級分類.之後就可以進行包裝.
紅茶嘅品種[編輯]
喺中國,紅茶分為小種紅茶,工夫紅茶同紅碎茶三種.小種紅茶中最出名嘅係正山小種(亦叫做拉普山小種).工夫紅茶係喺小種紅茶演變而成嘅,工夫紅茶有滇紅工夫,祁門工夫紅茶,白琳工夫紅茶.
世界上有好多出名嘅紅茶,單一嘅紅茶係以茶嘅產地命名嘅,好似阿薩姆紅茶產於印度阿薩姆邦.世界上嘅名茶主要包括:
- 阿薩姆紅茶(印度:阿薩姆邦)
- 大吉嶺紅茶(印度:西孟加拉邦嘅大吉嶺)
- 錫蘭高地紅茶(斯里蘭卡)
- 尼爾吉利紅茶(印度:尼爾吉利邦同泰米爾納德邦)
- 台茶8號,台茶18號,台茶21號紅茶(台灣南投縣魚池鄉)
南亞紅茶中,以印度西孟加拉嘅大吉嶺紅茶最上等.此外,斯里蘭卡嘅錫蘭紅茶嘅品質亦好優秀.最好嘅錫蘭紅茶,沖泡出來嘅茶色係深紅色嘅.喺西方茶文化度,通常喺紅茶度加入砂糖或奶一齊飲,但中國人飲紅茶就因傳統習慣影響,而認為飲茶唔應該加糖.
中國係紅茶嘅原產地,中國出名名茶有:
台灣出名紅茶有:
除咗單一品種嘅紅茶之外,重有混合茶(blended tea)同調味茶(flavoured tea).混合茶係將唔同品種紅茶嘅搭配起來製成嘅.
調味茶係喺紅茶中度入生果,花,香草嘅香味製成嘅,好加入咗佛手柑香味嘅英國嘅伯爵茶,加入咗荔枝香味嘅中國嶺南嘅荔枝紅茶等等.
飲用方法[編輯]
清飲法[編輯]
- 熱紅茶
- 冰鎮紅茶
- 冰滴紅茶
混飲法[編輯]
沖泡後可以根據個人喜好,加牛奶同砂糖飲.重可以加入,乳酪,肉桂等調味品.
紅茶飲品[編輯]
紅茶重變出咗其他嘅引用方法同飲品.


text:
掌相面相都係屬於風水命理既一環,好多人係遇到困難果陣都鍾意搵師傅去指點一二.到底風水可信性有幾高?我唔識答你,因為我曾經比過我既八字(即係出生年月日)一個學過既網友睇,結果佢講既野的確有七八成準,係未見過我個樣同唔知我係咩人之下可以得出咁既結果唔係單單好彩就講得通.但你話街邊擺檔果班師奶啊叔既話我就覺得似係斷估居多.咁點解我仲提議你帶女朋友去睇下八字?無他既,你講既野佢唔信,但風水佬講既就會信到十足十,咪當搵風水佬幫下口講多你幾句好說話.你問我點解風水佬實幫你?等我慢慢講你知.
街頭風水其實係捉你心理多過真功夫.通常男睇就話你有做老闆既潛質,個人幾醒目,肯下苦功就會有出頭天.前兩者冇咩人唔鍾意聽,後者更加係你啊媽係女人既演化,但聽完之後你就會覺得佢有啲料到.我曾經同女朋友係旺角街邊檔睇過,免費三分鐘入面講既都係好說話,對住我又係講上面果幾句,對住我女朋友就話佢係賢妻良母,會生仔既機會高,冇咩做野既運,第日都係做少奶奶.女人更加鍾意人讚,發夢都想自己男人可以蒆起自己,就憑依幾句我女朋友已經覺得個師傅係神既化身,專登落黎指點下佢.而係三分鐘既尾聲,佢睇一睇我女朋友隻掌,然後就話佢假桃花多,要兩年後先會穩定,又同佢解釋假桃花即係會拍拖但最後唔會係真命天子.一聽到依度,就好似睇卡通片主角準備出必殺技果陣就話今集完畢,我女朋友急不及待想聽落去.咁師傅見到魚已經上釣,就話免費就睇到依度,覺得準既幫襯下佢,師傅都要食飯咁講.話左冇問題之後,其實你唔難發現佢講既野同免費果三分鐘都冇咩分別,就好似我女朋友咁,大約都係話事業線唔夠好(手掌果條,唔好諗錯)就要靠多啲人,唔好怕怕羞唔敢叫人幫.點解師傅會咁講呢?因為由一坐低開始佢連想問咩都要我代佢同師傅講,師傅又點會睇漏眼呢?
至於點解我會話風水佬一定幫你?好簡單,要記住你係比錢佢果位,即係佢老闆.坐得係度幫你睇,緊係但求講到你開開心心聽落又覺得幾中咁,到「埋單」果陣咪打賞多少少比佢囉.就好似之前講到我同我女朋友都有假桃花,我女朋友既桃花運兩年後先穩定.係依個時候女朋友望一望我,咁師傅好自然問我係佢邊個?我又好冷靜咁答左佢一句「男朋友」.係聽到之後,依位師傅就馬上轉口風.「嗱,我睇佢面相呢,就好錫女朋友既.不過佢就唔識點樣表達,有時激嬲左你又唔知點樣只返你,係咪呢?」最衰我冇帶會考證書係身,唔係我應該會拎出黎指比佢睇我口試拎五星的,我最自豪既地方就係死淨把口,佢居然話我唔識講野.唔知係咪怕得罪我,佢又補多句「我睇佢命中都有好多假桃花,但唔係佢去溝女喎,係啲女過黎搵佢,所以唔關佢事嫁.」我見師傅咁睇得起我,我都唔好意思當住佢面大笑出黎,唯有對住佢微笑一下.你問佢講既野準唔準咩?真係見仁見智,佢有野同之前果位八字網友不謀而合,亦都有啲明顯錯到離譜.但如果講服務滿意度就應該比滿分佢啦,唔單止起勢咁話我對佢好好好好,又強調第日有女性埋身都係因為我條命既問題.而我女朋友條命就唔岩做野,即係暗示第日有我養,唔洗佢做.見佢落足嘴頭,將三分鐘既說話再拉長到三個字黎講,而我女朋友又聽到笑到見牙唔見眼,咁佢問我仲有冇野問果陣我都話冇啦,比錢啦.「多謝哂,面相五百,掌相三百.」我差小小就噴血,十五分鐘收我三五百,你一個鐘咪好搵過律師仔?不過騎虎難下,而佢又真係講到我女朋友笑住咁走,就當係做善事啦.
就算你條命再差都好啦,只要你係老闆,個風水佬都會用佢既語言藝術再佢講到「其實都幾好嫁,係差小小運氣.等下啦,再等下就會好啦.」咁樣.如果你女朋友成日都唔信你岩佢,唔信你真心,不妨帶幾舊水去搵個風水佬.到最後你會發現,買隻千幾蚊既熊啤啤,都唔及你比三百蚊去請個風水佬去「點」下你女朋友.如果你信風水既,三百蚊指點迷津算平;如果你唔信風水既,三百蚊就令你女朋友覺得你係真命天子要對你好返啲,直頭係抵到爛.


text:
9成以上嘅人都係過份樂觀,希望生活愉快,過得開心,睇自己好嘅1面再跨大,忽略自己壞處;自小所受嘅教育已經不斷被標簽,由成積表定義咩叫好學生 邊個係壞學生,考第1就叫好;到工作方面,最重要有1技之長,其他短處可以忽略;到談情説愛都係比較邊個靚仔靚女啲,邊個氹得人觀心叻啲.
幸福選中你而唔係其他人,係因為你嘅好處同過人之處;幸福結束係因為你討厭同你嘅壞處.人人想中6合彩,比1個缺乏理財能力嘅人中左,揮霍無度,最後只會破產.1個有樣貌嘅人容易搵到好老公好老婆;1個黑人憎嘅人離保辛福長久,容易失戀離婚.
長遠而言,1個有樣貌有才華但討厭嘅人,容易得到好運又容易遇上挫折;1個無樣貌無才華但唔討厭嘅人,少運又少挫折.再引申,1個靠打扮靠衣裝而維持美貌嘅人,又或者靠吹噓靠口材包裝自己但無實力嘅人,既容易得到好運之餘又最容易遇上挫折.[討厭]構成短板效應,討厭嘅人如同1隊無守門員嘅足球隊,守唔住勝局.
唔少人無能力跳出個人框架,站在唔同人嘅立場檢閱自己.自己討唔討厭根本唔知,点做1個唔討厭嘅人學校從來無教,教嘅只係幾十至幾百條唔可以做嘅規則,最終最多只記得幾條例如唔隨地吐痰 唔講粗口;唔少學生都係唔隨地吐痰又唔講粗口但討厭嘅人.
女子後生時青春無敵,1過30就又殘又醜樣.如果男子喜歡女子嘅樣貌,女子又用樣貌去吸引男子;無辦法保得住嘅美貌失去後,討厭嘅個性突顯,做成失戀離婚.有美貌就鍾意對你好,無美貌就討厭對你差,男子覺得女子討厭時,女子覺得男子對自己比以前差,大家討厭對方.
生BB養寵物細個時就好可愛,大左之後就賺唔聽話,就算係街上都聽見唔少打仔鬧仔聲音,父母與子女唔少發展對互相討厭地步.上師下屬互相討厭更普遍,香港政界唔少令市民討厭嘅人,相反唔少香港市民為爭取個人利益而1樣討厭.
每個環境都有唔少討厭嘅人,亦有唔少人唔介意自己討厭;幸福係日日見到喜愛嘅人,不幸就係日日見到討厭嘅人.分手離婚係唔好嘅事,主因討厭就絶對係壞事,亦係報應.


text:
引用:
原帖由 goodluck888 於 2009-9-28 11:19 PM 發表
這是一項良策 何以被說成苛政
分明就是雞蛋裏挑骨頭
換着古代 這批人一直被人送去咩了
換着現代 追求民主 反之然 意見亦肆無忌憚 濫用自由的多元
阻礙不少善政的推行
原意好的措施 即使實 ...
支持...我自己都無吸毒, 自己都無吸毒怕乜俾人驗姐=_=我自己都係大埔區既學生我唔覺得有乜問題...
兒家青少年吸毒咁嚴重, 我覺得尼個都係一個幾好既方法係學校搵d人出黎, 老實講我覺得強制仲好
尼個計劃係就係有改善既空間(例如follow up既工作等等), 但係我覺得最少都要試, 好多野都係做左出黎先知, 兒家做都未做就話ban, 咁以後政府都唔洗做喇, 一出就ban
話唔埋其實係d人慣左批評政府, 政府做乜就ban又尼樣果樣, 其實社會上咁多人, 邊就到咁多個
我想聽下反對既人, 除左校園驗毒之外仲有乜野高見可以提出
唔好又話乜野加強教育, 我覺得已經夠晒, 係d人自己走去吸, 點樣拒絕d朋友俾毒品你食尼d我真係由聽到大
講真始終所謂加強加育做幾多野都好都係要睇個人自己想唔想去吸
我自己覺得校園驗毒係必須, 兒家青少年既世界已經好混亂, 不過我都覺得政府除左推行尼個計劃之外, 本身都要加強警方, 海關既巡邏, 阻擋毒品來源
如果唔實施, 遲d等校園毒風繼續惡化落去d人又話政府唔做野
如果將來有一日, 一出街幾乎個個年青人都係high過野既, 到時仲混亂
我都唔講咁多喇, 兒家好多人反對...講太多只會俾好似樓上既人兄鬧嫁喇....所以平時係現實我都好少講自己既立場同意見=_=
[ 本帖最後由 千諾 於 2009-9-29 05:41 PM 編輯
]


text:
無特別架, 同普通果D完全一樣.0 G: ~- M3 H+ k/ K
我以前讀書果時做老麥, 有一次見到個生日會姐姐收工之後換左便服去同男朋友食晚飯. 而我就要做埋休息室果個打掃之後先收得工. 我執衣櫃果時見到有個WACOAL大紙袋, 初時以為邊個PART-TIME妹妹返工前去左華記SHOPPING, 左望右望見到無人行入黎休息室 (夜晚人少, 又係打掃中, 鬼入黎咩), 膽粗粗拎起個紙袋之後行左入去更衣室LOCK 埋道門睇下有咩好野, 點知原來就係果位生日會姐姐果套制服, 佢放低左無拎走.
Q$ I5 f0 p2 a1 O: A6 O發達啦, 即時攞上身著, 之不過上身細碼細過頭扣唔到鈕, 下身條裙同黑絲都啱著, 望住更衣室塊鏡突然有個壞壞諗法, 就係想試下絲襪直穿之後打JJ落絲襪上面, 打完清理好之後就將D野放回完位.( J) H3 B; x# L6 G% U
之後都再無機會攞, 因為保安原因, 好多年之前已經裝左防盜眼仔影住衣櫃同埋貯物櫃.
" m6 \0 V( E( c. C
4 l8 w/ ^0 X! ?1 z8 ?' ^5 f5 t講到尾, 其實著過果D所謂原味內衣內褲絲襪其實同普通果D完全一樣, 只係你心理上覺得好似特別D , 如果真係想要呢種感覺, 你可以買套新衫返黎洗一次, 然後再噴小小香水同埋止汗香體劑上去, 洗衣粉味+香水味+止汗劑味應該可以蒙騙到你個嗅覺啦掛? 8 S3 v5 z1 t1 ] h$ {
; C# ?# j( R2 s) c5 K
台灣有個節目訪問過果D所謂原味內衣網店, 店主話有D所謂原味內衣都係用呢種方法去呃人, 就算你話要求約出黎見面果時先去廁所除俾你都好, 只要跟上面個方法整舊件衫同埋加D味上去, 再用內衣包住暖手蛋一陣先放入紙袋果樹行出黎交俾你, 一樣可以呃到好多人架.


text:
(體路專欄)夏體硬上星期踢o左今屆記協盃第3場分組賽,結果贏ATV 8比0,小組連贏3場,只要最後一仗唔係大比數輸波,都可以首名出線8強.
有追開呢個專欄o既朋友,都記得富足主唔太滿意球隊上一場表現.今場唔知國足主係咪想卸隻鑊畀我,竟然「解凍」放富足主落場踢o左一陣,而8比0呢個戰果證明o左乜,相信亦唔使在下多費唇舌,不如等各位睇o下片.
唔知大家仲記唔記得,旱幾期富足主講過#giveme5000呢個活動?其實夏體硬一直以來o既比賽片段,就係出自黑龍波同埋秋本駿兩位大師,我o地今屆目標,就係各場賽事點擊率加埋有5000次,呢個數字話多唔多,話少唔少,就睇下可唔可以快過港甲平均入場人數,首先達到呢個目標先.
為o左追近亞洲一線水平,夏體硬已經逐漸走向職業化,除o左每場賽事都有直播(文字)或錄播(youtube)之外,亦要顧及各個贊助商需要.好似今屆nike為球隊設計o既外衣,亦首次印上《體路》個logo,夏體硬亦成為全銀河系首支印上呢個logo o既球隊,對我o地同埋《體路》o黎講,都絕對係一個里程碑,多謝各位支持.至於呢件咁獨一無二o既外套,暫時仲係限量生產,不設發售,或者等有朝一日,夏體硬發展成為亞洲知名球隊之後,先至出件復刻版啦.
富足主
8,605 total views, 6 views today


text:
話口未完,拉布拉出咗政府之蠱惑招,就係繞過立法會做事.例如一啲原本要拿上財委會傾嘅東西,就放晒響預算案裡面,三十幾億,如無意外,響建制派支持下會通過.其實,假如呢招work的話,以後政府大部分兼主要工程,都可以用呢一招一年一度搞掂. 於是,只會剩低啲豬頭骨,可有可無(即係十年八載唔改善都唔會出事之項目,例如全港性改善垃圾站設施,遲幾年唔會出事,大家臭多兩三年咯),緊急撥款(例如上面如果有地震,要立法會緊急撥錢賑災等,不過依家如果話要向中國賑災撥款,都可能會拉布).查實政府做工程項目,素來都係好有系統及程序,你話佢慢又得,你話佢官僚又得,總之,係一步一步咁樣做.好多工程,其實醞釀多時,只係等待去財委會去馬.依家只要政府轉變工作模式,例如,只要財爺一聲令下,例如所有甲類工程,都會以一年一度放入財政預算之方式來搞,唔經財委,各個部門就會自動波去調節搞掂,以後,立法會財委會仲邊有牙力呢? 唔係嘛,呢啲嘢唔啱規矩?基本法邊度寫明,所有工程或人事編制開支一定要有個程序,先上財委會內兩個小組審議,然後再經過立法會財委會通過呢?響法律上,只要立法會通過政府開支就已經符合基本法啦,係未?既然係咁,政府有冇打茅波?其實,政府要茅啲都仲得,佢地可以更有創意地去搞㗎,例如佢地可以成立一個幾千億嘅乜X基金,呢個基金之目的,係為咗日後香港基建之用,然後立法會通過之後,呢個基金成立啦,跟手就有一啲工程項目,直接去呢個乜X基金申請,去立法會都費時,咁就天下無敵啦,係未? 畀我做,仲會狼啲,搞一個成萬億嘅香港xxyy基金,就係要用來支持香江最高領導之施政報告的新措施所用,然後就夾落財爺預算案度通過.呢個基金由一個委員會擔任,全部係最高領導委任,保證一定以「公開及公平」之方式,審批撥款.你知啦,依家好多時,香江最高領導之施政,成日受到泛民拉布,以及特區官員抵制,加上外部勢力響立法會內搞搞震,早排又有佔中,拖延咗香江發展,所以一定要不失時機咁樣去追上.有咗呢個香港xxyy基金,咁樣特區施政就冇難度,好多基建(大中小型)呀,或者一啲短期扶貧紓困幫基層之福利措施咪由呢度畀錢啦,到時候,立法會仲邊有可能左右政府施政呢?會唔會有建制派反對?點會有呀,如果呢類模式work,他日建制派唔知邊條友執政嘅時候,就自然有著數啦,點會反對呢? 唔好話我午夜怪談.他日如果有一屆政府,真係做出呢件事,唔好話我冇提醒各位朋友,睇路呀!
噚日講到,某些大公司,很多幾年前已經成立咗地區小組,查實係處理同區議會之關係.呢幾年可以話係成熟期.某些大公司及集團,見到呢味嘢有成效,學人做東施,結果就出現,氣體公司請區議員幫手搵地區之綜援人士及長者,送爐頭包安裝,真係見者譁然.熟悉地區工作人士,見完仲唔笑到碌落地咩. 盤古初開嗰陣,有地區意外,指涉大公司維修不佳,導致公關危機.呢間公司發覺,傳媒日日咁跟進意外,形象好差之餘,受影響之街坊,又覺得間公司冷血刻毒,唔得噃.於是呢檔嘢就開始搞地區支援活動,搵員工落區幫手善後,例如物資支援,後來就伸延到,派義工到地區協助呢班苦主.事過境遷,發覺地區做呢啲嘢,有助拉番公司之負面形象噃. 大公司研判,日後有呢類地區意外,最緊要有地區聯繫及網絡,先至可以發揮更大的效用.於是乎,地區聯絡就開始轉身,不能把地區事件,只係當作意外之後的危機管理,而係要有恒常嘅地區工作及組織,於是,呢樣嘢發大來搞之後,就即係同政府依家之LO,聯絡主任之工作性質差唔多.從此,一個新形成之大公司與地區領袖之網絡就慢慢形成. 咁啦,最高領袖說過,地區問題,地區解決,地區機遇,地區掌握.我就話,呢句嘢差些少:地區福利,政商解決.大家要知道,響香港恒常之諮詢機制,當大公司想推動一啲建設或議題(小至搬巴士站以遷就一條喉管,大至服務收費協議檢討),點都要碌過區議會.響一啲地區建設方面,大公司可能已經獲政府相關部門支持,但係點都要經過區議會.響港英年代,上區議會之事,港英政府官員通常會大拍心口,幫大公司響區議會拆掂佢. 但依家,官員驚畀人話官商勾結,一般都唔肯上去議會.官員縮埋一角,冇人推銷政策,大公司之地區建設議題,邊個會理呢? 如果呢間大公司,平時響地區事務,特別係響地區福利方面,同區議員一直合作無間,贊助支持少不了,月餅送暖好幫手,表演旅行無問題,咁樣,呢件事上到去區議會,水到渠成之機會相當大,至多區議會開會時,議員砰砰聲鬧幾句咯! 一間大公司搞地區工作搞得好,行事暢順咗,其他大公司見到,自然會有樣學樣.做得叻嘅,已經唔會大剌剌地用自己名義同區議員合作派福利.依家最叻嘅係,以環保為主題,再同一家第三方之NGO合作,再邀請一啲親建制之地區團體,以及區議會贊助之活動一齊合作搞個大型地區活動,大派獎品.表面上,呢個活動屬於多個組織聯合主辦,大圍嘢,但係,地區團體同埋區議會贊助之活動,又係益緊乜嘢人呢?唔講你都知啦,係未? 想空降參選區議會之朋友,好坦白,端午節有冇準備派粽?
上周五有關英國大選的文章,引來一些朋友誤會,以為我係支持保守黨嘅人.響呢度真係要嚴正指出,本人乃左膠中之大左膠,響英國讀書及工作期間,投票之時,從來冇投過畀保守黨.要我支持保守黨,不如唔好投. 不過,政治講現實,理想放兩旁.投票嘅人,都係一般老百姓.觀察英國選舉多年,要我揚棄兩大黨加幾個小黨的政治框架,來分析英國政治,我估我真係無辦法.年紀老了,要接受新事物,真係要好大勇氣.至於我之分析,係未太武斷,直言卡梅倫五月連任,會唔會太勇敢呢?哈哈!五月大家咪有得分曉啦,只係剩低個幾月之選舉工程,我估大家四月底都大概知道邊個黨會贏嘅.到時再鬧我都未遲,係未? 亦都因為囿於過往的歷史經驗,我一直覺得來緊區議員選舉,最終都會無法打破建制壟斷之悶局.呢個直覺,又可能係受個人過往經驗所左右.所以,未必作準. 點解呢?仲記得早一輪屋企附近有單張,係本區之區議員話,有免費之煮食爐送贈包安裝,名額有限,但只係畀綜援家庭或老人申請.呢個世界,都係FB大神,神通廣大.原來係有一間公司,唔知點解又要慶祝啲乜嘢,總之就個個區議員都有配額(係個個,不分黨派),都可以同呢間氣體公司,申請免費幫區內弱勢人士免費安裝爐頭. 呢樣嘢,表面上好平等.你係區議員,無論建制泛民都有.但係,大家想清楚,響大部分區議員都係建制之情況下,公司咁樣做,其實係明益呢班議員,因為申請者唔會覺得,係呢間氣體公司做善事,而係覺得,係區議員幫佢地爭取之福利,最終之政治利益都係歸區議收割.咁樣,仲唔係明益區議員?香港邊個派別之區議員佔優呢?心知肚明啦! 你又會問,呢個世界,沒有無緣無故嘅愛,點解氣體公司又願意咁好死,自己唔去做善事,要委託呢班區議員做善事呢?其實,自從有畀電嘅公司,察覺到香江政治版圖之變化,社會議題區議會化之後,佢地多年前,已經有專責之小組,專門處理社區關係,換言之,即係同區議員打交道. 點樣打交道?千變萬化啦,萬人齊心地區宴,贊助獎品啦;區內老人送暖,咪有公司「義工」同埋議員齊齊派毛氈啦;區內兒童暑期送愛心,又有公司「義工」送文具或者幫單親家庭兒童補習囉,背後就有當區區議員之身影. 上面嘅東西,已經明刀明槍得滯,發展成熟之公司社區小組,已經唔再公然咁樣做,因為咁樣係好容易畀人話利益輸送.近年佢地之做法,響聯同NGO再加區議會一齊合作,但區議會邊啲人佔多數,咪又係建制派咯.呢啲政商地區關係,發展咗多年,已經盤根錯節,雨傘細路憑理念去感動地區選民為咗民主去投下黃絲帶一票?唔係嘛,你有冇熱水爐送?
自從屋企安裝咗互聯網電視盒之後,晚上定時定候就會睇英國電視新聞,現場直播.點解要咁緊張?因為英國五月就會大選了,政治角力去到白熱化階段. 依家嘅焦點,究竟係邊個黨贏.政治預測呢家嘢,我唔係專家,真正嘅專家係intrade.com.可惜呢間曾經畀紐約時報勁讚嘅政治預測期貨市場,因為畀美帝證監會狙擊,而最後迫到要收檔,所以我都冇辦法理解政治行情之數據走勢,於是唯有睇下英國幾檔賭博網站的賠率,同埋民調結果. 三月開始,已經有個C (學曹仁超先生之國語發音也),即係勢,係保守黨會贏.民調見,佢地有大約三至四個巴仙左右領先.假如呢個C走下去,保守黨只要唔好犯大錯,佢地贏了國會大選之餘,仲有機會佔國會一半議席以上,趕走埋自由民主黨,咁就可以唔使下次又要同佢地搞聯合政府,回歸一黨執政,但係,佢地嘅攔路虎,唔係工黨,而係UKIP,英國本土派政黨獨立黨. 顧名思義,英國本土派嘛,即係趕絕移民,脫歐自保,英歐區隔,安全無憂.呢班本土派,定時定候會好紅,贏地方議席甚至歐洲議會之議席.佢地其實係挖咗唔少保守黨嘅支持者.英國本土派興起,對保守黨來講,係一個潛在威脅.一個不留神,就會連領先優勢也不保,令部分保守選民轉而投向UNIP就好弊. 呢樣就解釋咗,點解呢輪卡梅倫要唔要全部出席晒電視辯論.呢期英國媒體嘈得好緊要,因為英國幾間電子媒體,搞咗三場論壇,等卡梅倫同其他政黨響電視上互揪.電視辯論呢味嘢,響美國傳入,素來英國佬唔搞呢套.但自從上屆國會選舉搞開之後,今屆好似唔搞唔得,而且分開三場添,中間有一場,係卡梅倫同其他六大政黨舌戰,咁樣,其實真係幾好睇. 問題係,卡梅倫響晒口,話只會出席一次電視辯論,而且只會同六黨舌戰,其他一概say no,英國傳媒發晒火.單對單都唔敢,點解?全宇宙都知,卡梅倫上一次電視辯論好唔掂,輸咗,兼且連累埋選情.保守黨好嬲,所以今次都十五十六,如果要佢同七黨舌爭,真係輸埋,可能因此斷送江山矣. 為咗所謂「公平」,卡梅倫需要或者被迫要同幾個基本上唔會贏得大選的如綠黨,蘇格黨民族黨等一齊舌戰,一對六,唔見得公平.但點都好,唔出席電視辯論咁夠膽,真係好唔畀面,已經更有印象,卡梅倫係未有心避開,唔想影響選情呢? 民調顯示,卡梅倫話唔出席電視辯論的倒戈事件後,保守黨民調,無顯示佢地選情因為唔出席論壇而下跌,即係去又得,唔去又得.如此民調,加上最大反對派工黨黨魁文立彬,冇勇於一戰之必死意志.對手唔夠強,睇來卡梅倫都冇得輸了.
做人千祈唔可以亂咁講嘢,做評論的尤其要小心.寫評論,我的自我期許係依據事實.有事實,有根有據,做足基本功夫去評論,咁樣做先對得住自己良心,至少夜晚瞓得著.而且,按此發表之意見,對得住讀者及報館,因為希望讀者睇完有參考價值.有讀者支持,報館內各位大姐大哥就好放心,就會繼續畀稿費寫落去.做好事實再評論,點睇都係三贏. 所以,我寫評論,一定唔會去到最盡,有時甚至好學究,因為我覺得唔應該亂鬧而 是要按事實而作出批評.但點都好,最緊要都係要信自己的驗證及核實.本欄有時寫的東西,部分好明顯係從街外聽番來的東西,部分更是分析性,但寫到依家,樣樣都好小心,聽番來的東西,更加要問多方人士核證,唔好累自己欄目信任度下跌,更有機會累報館面對誹謗訴訟威脅嘛! 由於係咁,對自己寫的東西,爆出來的東西,要有把握,寧多番核實而不吹水.So far,我唔係寫文學創作,有信心唔係人云亦云.所以,評論可以好辛辣,但唔可以脫離事實,用臆測再靠估然後想當然地將一些人和事套落去.依家互聯網發達,以訛傳訛容易出現歪理當真理,呢一點每個寫評論嘅人,無論左中右都會明白,係未? 問題係,當大家見到一些古靈精怪的事情時,好容易會好好快地下結論,結果就會出事.舉例,早前政府交咗個民情報告畀北京,有啲議員話,如果北京順應民情報告之意見,就可以借勢發表正面回應釋出善意,然後泛民亦立即回以善意,結果大家可以響政改討論方面走前一步. 呢啲分析,聽落好似好insider,好有道理,但是係未準確,大家用時間去等等,就會睇到.去到今時今日,大家都看到,政府民情報告,原來真係吹水嘢.呢啲議員嘅所謂分析,結果冇發生到.但係,咁唔通議員會走出來講,sorry, 分析錯咗,睇錯咗.你會鬧,睇錯?唔係嘛!你班議員呃我!其實,如果議員們靠呢啲山埃分析而取得鎂光燈,想搶下曝光,咁大家就唔好太怪責佢地啦! 故此,面對外圍不穩定因素,而自己又硬著頭皮要評論之時,我傾向唔多亂講,亦唔會求其用乜嘢美帝在背後操控等阿爸係男人之理論,硬生生地套入香港政治發展的語境.我傾向,畀幾個可能,等讀者思考下. 例如泛民早前又搞聯署堅決否決831方案.大家會問,點解呢個時候搞呢?仲搞到飛哥唔肯來香港呢?大家可以從三個角度分析: 其一,泛民議員話,因為想響第二次諮詢之後聯署明志.大家信乎?若意志比金堅,使唔使又聯署呢?其二,係未有人想走數,於是激進人士用聯署方式夾爆佢,等佢嘅走數成本越谷越大呢?其三,又係未有政黨明知已經有幾條友走數,立即靈活變通,忽然激進,先夾後快,玩政治SM呢? 第二及第三點若果成立,即是已經確認,有人已走硬數,哈哈!咁大家就會明白,點解長毛會響記者會上落咒語鬧泛民同事,如果轉軚,不得好死,一生為奴啦!
嗱嗱嗱!我真係冇內線㗎,昨日已經講過,英國佬用盡牙力,出盡死力,用嘅力度,同肥彭當年夾票支持政改方案嘅力度,真係可以旗鼓相當,真係幫袋住先夾票出晒面.你睇睇,交稿當日,即係前日,阿乜太就提出咗候補人方案.點都好,呢個候補人方案,前提都係冇反對831決定.我就解讀為,響831決定之下,嘗試搞出一個所謂優化方案.但係,九月初嗰陣,乜太佢地唔係大聲反對袋住先嘅咩? 嗰日同乜太出席嘅記者會,有公文袋嘅核心成員,更有最重要嗰個鬼佬金主佐治.喂!大家唔善忘,佐治響香江之政壇好活躍,對香港公民社會之建立,出錢又出力.所以,響佢之大水喉下,有啲組織雖然唔活躍,但係就仍然存在,有啲組織好活躍,但大家唔知原來都係有佐治嘅支持.乜太嘅組織,佐治出錢又出力.有個講民主,響九七年前響親英上層及專業人士都幾活躍(九七前仲有立法局議員添),九七年之後潛水嘅組織,近幾日又出電郵希望大家響接受袋住先之下推進民主,原來又有佐治的身影.至於一個好講專業嘅聯盟性組織,又係佐治嘅支持下,選立法會功能組別非常勇進,而依家又有兩個立法會議員,係呀,都有鬼佬佐治的身影. 英國佬講到明,出晒口術,希望市民袋住先,呢啲畀人覺得係親英嘅人士,就紛紛歸位.未歸位嗰啲呢?我唔識答你咯.但係,如果英國佬,真係有能力響社會上,做到接受袋住先之氛圍,對穩定香港社會局勢有利,唔會話冇回報,係未?如果英國佬,透過手上管道,能夠更進一步,一帶一路,帶出一條投票之路,夾走泛民至少兩票,獻畀北京,未嘗唔係符合國家(指英國)利益,係未? 英國佬點會唔支持袋住先呢?五月英國國會大選,保守黨依家有贏面,但未能贏盡,工黨想翻盤,但未見曙光,第三勢力之自由民主黨,好可能會被泡沫化.英國經濟未見起色,上上落落不大,所以就需要外部勢力幫手支持一下.工黨仲有好多意識形態考慮,同中國未能咁friend,但保守黨班大帝,外交及政治上,毫無包袱也.中國響英國施加貿易影響力,投資影響力,振興到英國經濟,英國政府點會反對呢?仲要夾道歡迎呢!中國班領導層,點會唔知呢?英國佬分得利益,保守黨大選勝利,中國資金湧入英國,倫敦欣欣向榮,響英國眼中,香港有冇民主,又有乜所謂呢? 大家又可否想到,依家上面欠五票就可以過到骨,英國佬響香港之代理人,幫手獻出至少兩票,咁樣就真係中英友好,永世永續,咁樣習大大去倫敦,又有超級大款待,哈哈!大國政治,香港青年,都瞓街三個半月,依家明白晒啦!
朋友轉來一份新聞稿,按下連結,原來係政府新聞處上周五的新聞稿,出現咗我嘅名字.哈哈!同本欄上周五的文章有關. 多謝譚志源局長提起我.其實相信局長都知道,我上周五的文章,是一個分析性的文章,而不是宣示立場.上周五我想講嘅係,只要睇下一份公信力第一的文章,如果出現一啲應係泛民支持者的學者,支持袋住先的話,泛民議員的取態就有機會出現變化.呢一篇都係分析一個未來發展可能性,而唔係筆者之立場.我嘅立場好清楚,就係反對831決議,以及任何形式圍繞住呢個決議而提出的任何方案,唔支持袋住先.至於政府日後如果有方案,就應交付公投,由市民決定是否支持. 泛民議員之取態,唔關我事.我亦冇能力去影響佢地嘅決定.至於其他學者之睇法呢?素來響政治事務上,個個都百花齊放,佢地點講大家都應尊重,我亦唔批評也. 但係,大家應該明白,點樣投票都好,要理解嘅第一步,就係國際環境對泛民議員的壓力.先講聯合國安理會. 吓?香港政改要提到聯合國安理會層次?當然係啦,聯合國安理會,有五個常任理事國:美英法三帝,中國及俄國.呢五強,對議案有否決權.即係點呢?如果有個議案,五強之中,是旦一個唔同意,就會被否決. 一般嚟講,如果係講譴責以色列之議案,一定會響安理會遭到美帝否決.同樣,如果議案係涉及譴責有關俄羅斯吞併克里米亞之事件,俄國一定反對,中國就好大機會棄權. 好啦,即係響重大外交事務上,邊個大國要做嘢,就需要五強支持(或者不反對).例如,美帝依家仲係想同伊朗響核問題上達成協議(雖然極難),但如果要傾得好,俄國一樣有一定影響力.響打擊伊斯蘭國方面,都需要五強合作,係未? 五強為各自利益,一般都唔會響一啲細眉細眼之事,同人炒鋪勁,因為大家響安理會,家家有求嘛.香港政改呢啲簡直係國際上,小事中之小事,牙籤仔之事,使唔使咁大陣仗去撩呀? 所以呢,有人講,依家係中國要發功通過政改,英國佬出面撐袋住先,私底下出嘅牙力同氣勢,夾到好似95年肥彭強勢要通過政改方案咁滯.點解?英國五月大選,親工商之保守黨要贏,就要外資,就要中國支持. 習大哥訪英,要威要盛,工黨一定畀唔出,所以中國傾斜向保守黨係必然之事.至於美帝?你睇老千福響臉書,一句都冇提黃雨傘,即係謀定而後動扮唔知啦!老千福唔反對,英帝夾到出血,中國發功,響咁嘅國際形勢下,你估泛民議員有乜嘢牙力同實力,向國際社會say no呢? 認清呢個形勢,務實型之政客,反而係諗吓響轉身的時候,點都要攞啲好處.咁,攞乜嘢交換呢?
寫稿佬如我,不同欄目,有不同定位.呢度嘅讀者,相對比較廣闊,所以不可能寫一啲自娛為主的東西,而係要比較貼身之內容.有時候,講事件背景的東西比較少,喜歡單刀直入,而且往往都係隨著事件發展之流動,就講一啲未來可能好快發生嘅事. 大家有冇發覺,最近泛民裡面慢慢出現番,可以考慮袋住先嘅聲音. 有留意本欄之朋友,大概估到我講乜嘢.不過咁樣,都係要recap些少背景.大家先將個記憶,放響佔領公民廣場以至佔領中環呢件事上面.俾些少當時沙盤推演嘅局勢等大家回憶下. 響831決定之後,當時個個泛民咪激到飛起(貌似),於是,泛民議員個個拍晒心口,好似上咗身咁樣,有啲交足戲,直情有泡眼淚響個眼眶裡面,就快滴落嚟咁樣,呢個經典囉,連聲稱自己係好溫和嘅泛民都話否決,政府政改凍過水啦. 大家又係未記得,當時佔中嘅朋友,猛話好快佔中,又話就快佔中,亦話已經準備佔中.個個泛民議員都話要加入,齊齊去馬,唔怕訴訟,唔怕俾人告云云,喪失議席?冇所謂云云. 其實,當時已經有人分析,呢班大哥大姐,個個義憤填膺,實際上就係做場大龍鳳,等警察叔叔拉完之後,好快就出番嚟講,要好務實地去做應做嘅事,面對現實,然後又等上面拋一個方案,等佢地可以不失儀態地轉身含淚支持袋住先. 點知,呢個如意算盤打唔響……住.因為有一班不知天高地厚嘅學生,走咗去乜嘢重奪公民廣場,兼且又俾慈母強力彈壓.響學生及青年聯手推動之下,佔中提早出現,泛民老餅提前揭竿(唔係起義),泛民議員又被挾上戰車,點知慈母又唔跟劇本做,居然玩放催淚彈,令事態一發不可收拾,變成雨傘運動,搞咗七十九日至收工. 好啦,七十九日後,香江回復「常態」之後,即係點呢?即係政局又係回到九月中咁樣「正常」囉!該做嘅佔中已經收工,下一波咪就係剩番一樣,上面應該做而又未做嘅事:就係畀一個機會,等部分泛民議員可以華麗轉身. 之前我都同大家講過,要睇泛民會唔會接受袋住先,關鍵唔係議員,而係睇學者.因為泛民議員素來論述力不足(懶惰而已,與人無尤),好多時係由學者打頭陣,幫手搞好個論述,同埋「導正」社會輿論.一俟社會輿論真正明白「大局」之後,部分泛民支持者就會對泛民華麗轉身,由反對變成同情,再可能由同情變成諒解.換言之,泛民議員會唔會願意拋個身出嚟轉身,關鍵係泛民學者之態度. 好啦,最近部分泛民學者之態度又點樣?大家睇下呢兩個星期,曾經係香江第一公信力報章之論壇版,有冇出現winds of change呢?哈哈!大家記得,要睇清楚啲,哈哈! 你話呢?
羊年伊始,本欄係新春第一次同大家見面,祝讀者新春大吉,羊年吉利!羊年得到政府的大利是,就係昨日派糖.你話派糖好唔好?當然好,冇人反對.但舊年唔係講過以後逐步減糖,話唔好派糖,又話乜嘢結構性財赤,呢樣嗰樣,so far又有一大堆盈餘,咁又點呢? 全宇宙都知,基本法都有講,量入為出.任何經濟學課本都講乜嘢叫做反周期措施,即係當經濟唔好,政府就要出手紓困投資嘛.喂,依家香港經濟唔係差,點解仲要大手大手派糖呢?響香港生活,幾時都咁困,香港人快樂指數出名偏低,呢啲小恩小惠其實有仲有乜嘢大作用呢?例如中產最痛之差餉,如果租值一直升,差餉唔會跌,幾千蚊真係好有限.中產勁痛之教育開支,你估玩劍擊唔使錢咩?單係玩劍擊,又點夠去申請入財爺母校同級同level之直資學校讀書呢?仲要樂器(鋼琴by default係與生俱來技能,已經唔當係識音樂),玩豎琴,大提琴,5呎唔夠要去學低音大提琴.至於語文補習,有中產搞到去搵個「真正西人」教英文,小學生去學西班牙文;國家隊級教練學游水,香港隊前成員學踩單車;遊學團就快去到南極睇企鵝,而唔係去珠海,依家中產家長之壓力有幾大呢? 網上有話,以上乃變態家長之行為,本人家裡從冇呢啲嘢云云……講啫,如果係真事,閣下乃萬中無一之極品,然而大部分家長隨波逐流而已!唔搵國家隊學游水,難道你唔使做嘢開工,時間多到可以親自去泳池親子,日日去公園教游水,連泳會都唔join? 鬍鬚財爺可能覺得,呢啲唔值得鼓勵,而且係束縛著小朋友之成長,中產家長更唔應該打資源消耗戰.但sorry,香港教育制度愈搞愈失敗,家長想自救,既然冇能力開間中小學自己教(唔好忘記,有個行會成員開咗一間小學,自己仔女響度讀),惟有靠課外活動之類去谷,呢啲全部都要俾錢,中產家長賺錢難,使費又多,政府既然派錢,不如將資源搞多啲教育,做好佢呢? 又或者,搞好一個更好嘅環境,搞好個未來經濟發展點子,將來香港唔使再靠金融同地產呢?依家呢個政治領袖,好明顯係識飲識食去馬爾代夫,搞政治鬥爭在行,搞經濟發展無策,仲靠佢萬事失敗賴佔中,萬事不行賴泛民,不如鬍鬚響未來任期兩年放手一博,幫手推動一些可以持久之經濟產業,有心有力響背後發功推動小型產業,等下下下一代真係可以擺脫金融地產,可以唔使顧住爭崩頭淨係去讀金融.係咪? 但係,依家呢個政治氣候,唉…….
老友A縱橫江湖幾十年,最近撞番佢.聽講佢又收到中間人的說話. 原來中間人的活動,最近頻繁咗.因為佢地依家嘅思路,同舊年佔中之前好唔同.老友A形容,真正中間人,舊年真係落手又落場,身水身汗跑上跑落,都係為咗攞到泛民五票.可以咁樣講,當時中間人,假如真係代表到北方人士的話,係親自落場,三人組掃開. 但老友A話,依家中間人收風之時,思路有些少改動.依家先傾向,交畀三人組去前面跑,前面衝,唔做其他嘢住,睇下三人組點樣表演先.如果三人組能夠做到更好嘅功夫,搞掂嗰幾票,佢地咪唔使出手,一切交畀香港人辦.但係如果三人組搞唔掂,去到最後關頭,北方人士至會出手.但出手嘅力度,未必咁大力. 老友A又話,佢感覺到,上面對立法會係未通過政改,同佔中之前,心態好唔同.舊年仲係好想通過,所以點都搞幾場大龍鳳,同泛民議員傾下.依家就過唔到都冇所謂,因為影響唔到大局.老友A講到呢度,忽然又停一停話,唔知中間人講「上面對於通過政改之態度係無所謂」之說法,係未真實,因為老友A覺得,如果真係唔著緊,中間人亦都無需同佢接觸也. 老友A提到,有些中間人同佢講,依家形勢對北方相對有利.最大之原因,似乎美帝同英帝,暫時無將政改問題提升到外交衝突之層次,而且雙帝亦支持政改方案.老友A覺得,英美雙帝呢個行動,令到部分北方人士驚訝,懷疑呢兩個帝國主義國家乜嘢葫蘆賣乜嘢藥,但點都好,依家中美英三巨頭支持袋住先,應該對於響香港,深受雙帝影響嘅部分泛民朋友,構成不同程度之壓力. 呢種壓力未必直接,但係對於佢地背後之金主,應該感受到一種唔轉軚難以對得住英美朋友嘅感覺.因為最近美帝公布咗,北方大主席會響九月份訪問美帝.大家有冇留意到,公開講嘅,北方發言人話,比較唔妥嘅美帝作為,係響台灣及西藏問題,輪都未輪到香江.換言之,要美帝大力干預香江事務,一係單嘢要大過舊年佔中,而且規模,人數,衝擊力都要比舊年佔中為大,咁樣美帝或者要爆幾句口號撐香港;又或者單嘢涉及美資在港之利益.後者我唔識,但前者之可能性暫時等於零,因為依家社運朋友,真係需要時間回氣,邊仲可以接二連三地鼓動群眾去衝呢? 既然九月北方大主席去美帝,在此之前,香江又政改方案要投票,有乜國家為咗香江,專登同北方人士過唔去呢?當然唔會.咁樣,只要香江一班有力量人士有此共識,即係美帝要北方大主席來得有體面,響香港加一把,幫手通過袋住先.呢個壓力,的確存在.如此,就真係香港民主最黑暗的一天. 都係嗰句:信英美不如信自己.
人生嘅嘢,總會有驚喜.例如話,如果普選的話,某某就唔會有機會連任.呢句表面好有道理,但係信嗰個,可能真係需要睇多些人和事.上個月27日,有報紙報道話,我地嘅政府,慷慨到一個地步,就係考慮將來老人免費搭車. 聽完之後,你會唔會譁然?我問一位退休高官,佢第一句就話:我地呢班嬰兒潮嘅一代,真係連退咗休都不斷搵下一代著數,無陰功.我聽完心都戚戚然.假如真係如政府官員講,搭綠巴兩蚊實施一年之後,會檢討係唔係免費搭車,即係最快2016年會有免費搭車之proposal出嚟,嘩!如果我係老人家,2017年又有普選的話,呢一票畀硬嗰位要連任嘅領導啦!邊個話佢連任會輸?贏到開巷啦,香港後生仔唔做選民,中坑扮高貴嫌乜嘢政治好污穢唔去掂,最後就由鐵桿老人票將佢送入連任之寶座──仲要用你同我納稅嘅錢,哈哈!老友!福利唔怕派,用你銀包嘅袋派就得啦,派你錢,我連任,普選? 所以,如果普選都係為咗嗰位有能之士連任鋪路的話,咁樣,泛民朋友響是否支持政改方面,應該要多幾重思考.依家呢個人,已經恢宏大量到一個以見神殺神,見佛殺佛之手法處理政治問題,無懼自己民望低以及立法會之阻撓,一於同泛民戰鬥到底,如此政治手腕,如果畀佢響2017年「普選」成功,你估泛民會有好日子過咩? 因此,清醒嘅泛民朋友,以未來社會大局為重嘅,當然會反對袋住先,而且一定會反對到底.遇到佢地政黨內部,有一啲所謂「溫和派」,要求袋住先之聲音,一於壓住唔畀呢啲聲音成為主流.因為呢班朋友,知道袋住先若果通過,後患無窮,2016年之立法會選舉,除非建制派收到上面指示,唔去追殺某啲泛民候選人,放佢一馬,否則泛民必然輸到無朋友.為咗要反對到底,更要用到辭職公投來顯示決心.坦白講,對呢班人嚟講,做人做到六十,有乜嘢重要得過,將社會前途放響個人榮辱之上呢? 但係,你同我,同呢啲咁有抱負嘅人,最大分別就係道德同願景之支持.舉例,一個小小嘅政客,佢嘅考慮係唔係咁有遠見之將來,而係組織發展嘅未來,又或者係個人發展之未來,又或者係金主之利益,咁樣考慮就唔同.響依家的政治氣候,佢地知道,如果唔係上面仁慈,唔重手打死佢地,佢地之組織或個人,早就收得工. 呢個情況,佔中前係咁樣,佔中後呢,其實都無變過.反而,佔中之後,部分人更覺得,北方咁強硬,一隻手指都畀佢地捽死,硬撼無意義.老友A話,只係欠些少可以畀泛民轉身之地方,如果依家投票,其實都有機會通過.哈哈! 佔中,只係delay咗個情況.
昨日提到,英國佬點樣管殖民地,一早就走向細緻化.今年我響課程之中,決定以導讀形式,同學生一齊探討,殖民主義的三碌支柱.第一碌係間接管治,噚日已經講完. 第二碌,就係殖民主義的行政管理.公共行政呢門手藝,係二次大戰之後先至慢慢興盛,後來至成為日常語言.當然,在此之前,一樣有對政府制度化及科學化之研究,但情況唔太普遍.主要原因,係好多現化之公共行政體系,要響二之大戰之前,先至確立得到. 就好似殖民地之行政管理,究竟係由倫敦指落去殖民地管理,定係全權交由殖民地負責,當中係中央化定係去中央化,邊啲政策需要中央化,邊啲政策要地區化,係一種藝術.另一方面,當倫敦政令要落實之時,點樣將政令去到帝國最前線,確係一個考驗. 響二十年代開始,英國接收了戰敗德國交畀佢地之殖民地後,各地高端及專業人才荒,更為嚴重.殖民地響當地,幾乎都請唔到專家,去倫敦又請唔到猛人,確係頭痕.就響呢個時候,殖民地部有識之士Ralph Furse就大膽改革,響倫敦訂立新公僕體制,招聘一堆不同專業及行政管理之職系人員,陸續受訓及派駐殖民地,由農業,衛生到政務都有,受訓完之後就會成為當地高端管理人才.咁樣,佢地呢堆like-minded嘅殖民地官員,同倫敦遙距地同聲同氣,倫敦若有重要政令,要落到殖民地實處,就容易及暢順得多. 第三碌就係經濟發展.二次大戰後,英帝窮,為咗救自己,於是想到,不如響殖民地搞經濟發展項目,既可以推動殖民地經濟發展,又可以借此,生產貨品或原材料出口返自己宗主國,一箭雙鵰.點知,呢啲由上而下,一廂情願之經濟發展操作,梗係搞到一扑一碌,蝕到唔三唔四,最後都係無疾而終.呢樣嘢其實係側面反映到,殖民地部訓練出來做官嘅人,搞管理得心應手,搞經濟就雞手鴨腳.呢個莫非就係殖民地官僚體制訓練出來之官員嘅特點呢?我唔知啦. 讀完呢三碌,大體都應該理解,乜嘢叫做帝國的指尖:即係一個帝國管治的微觀考察.教書唔係教管治.教書只係會點出一啲學術上值得注意的知識,但唔係代表讀完書就可以識得管治.紙上談兵,可以咁講.如果學者可以識管治,全地球嘅總統總理或首相,甚至係管治團隊,就交畀當地嘅大學教授互選就得啦,係未? 有學生問到,好想課後多些討論.我真係好慚愧.漂流老師,無固定辦公室,無定時之面見時間,無好多行政支援,通常講完書就想返屋企.至於有學生問到,點解唔將課堂之東西,公開響public domain講?唔好意思,寫稿要有稿費,學嘢就要畀錢,天經地義.想學殖民主義三碌柱之奧義?哈哈!你知點啦,報名請早.但係,下學年仲唔知係唔係我教噃……(二之二)
賺奶粉錢,真係唔容易.香港係金融中心,即係話,任何同金融無關嘅嘢,搵錢能力會差啲.公餘時候,筆者可以搵嘅,就係響大學教吓書,荼毒青年. 講到呢度,真係多謝好多朋友支持,至少每年都可以響大學教吓書.我呢類飄流老師就似無腳嘅雀仔.我曾經響九龍塘嘅大學落腳,最近呢年就響沙田.教嘅東西包羅萬有,好大程度係同我返工,即係傳媒嘅工作關係大啲,公共行政都有教,但係就從來冇響香港教過我老本行,即係法律.哈哈!證明香港法律教育人才濟濟,幾時輪到嗰啲無厘頭人士響報紙就說三道四批評母校呢? 我教嘅科目,自由度相當大,教得過癮,足證學術自由之重要.今年教咗兩個唔同學系,響劉教授支持下,教咗科「法律與社會」,相當有挑戰性,因為學生固然上足堂,連其他冇修呢科嘅同學都上課,一班恒常都有五六十人,真係太多人,要用番大班授課式上堂,唔係幾啱我嘅互動式教法.結果為咗問學生問題,要響課室上走來走去,猶記得舊年教書時,學生評語係,唔鍾意老師響課室內行來行去.死未? 說回正題.今個學期,得沈大師支持,講非洲政治經濟學,響課程裡面我就大改,只係教「殖民主義」, 過往之經驗係,如果只係響七個星期裡面,講大理論及大歷史,學生上堂好就似上興趣班咁樣,兩手空空來,上堂玩facebook,落堂忘記了,只係交功課讀一讀個功課readings就算數.當然,讀唔讀書,讀幾多,吸收幾多,係學生之責任,但係,碩士學生讀書之心態,如同去社區中心學倉頡打字,似乎老師都應該有責任. 於是,今期決定用導讀的方式去教,希望響七個星期之課程中,迫到十幾個學生,真正瞓身,細讀殖民主義有關的三個主題.呢三個主題,亦係我響研讀殖民主義方面,覺得係最精要的地方.三個主題查實係理解殖民主義的幾碌大柱.第一碌,就係「間接管治」.我希望學生先從十九世紀,一些主要評論家,如何理解「帝國開始」,然後就因為英國佬要響非洲,以最少嘅人手,管最多的地同人口,於是就有「間接管治」.我就要求學生,研讀Lord Lugard的經典,The Dual Mandate of British Tropical Africa 的選章,唔用第二或三手的作者,直接去理解乜嘢係間接管治. 然後我亦請學生去讀一些當時非洲殖民地官員,寫畀上司嘅便箋,講述一下間接管治,響佢地地方殖民地專員之理解,同埋日常運作出現的問題及處理方法.咁樣,學生就可以進一步了解,當倫敦殖民地要全面推動間接管治的時候,非洲地區一個省之官員,係點樣落實.換言之,帝國的政令,點樣去到非洲之一條村落呢?咁樣就可以更理解,帝國係點樣運作.(二之一)
呢期政改好似陷入咗悶局,但係,局外人又點會知道,有些東西在拋來拋去,仍在積極互動之中呢?總結一下,其實泛民真係面對內外夾擊,夾走四票之力度好大㗎. 首先,介紹一下外部勢力.有人話美帝好似好支持831決定.呢點唔敢包.美帝夠話伊拉克領袖薩達姆擁有大殺傷力武器啦?到後來乜都冇,美帝講大話,當食生菜.所以,我有時會睇美帝嘅細路英帝之立場.香港係英帝嘅場,英帝之立場可以成為美帝之標竿.英帝駐港一姐同佢嘅team,最近成日同泛民議員及學者等吹水食飯,仲忙過政改三人組,方向只有一個:袋住先!話晒有啲議員學者,響英國讀書,會唔會有壓力呢?唔知囉. 然後,就要講內部勢力.北方人士有冇發功?梗係有啦.自從佔中前後,上面堅壁清野,連一啲以前可以北上傾嘢嘅人,相信都唔會以身試法,闖下羅湖睇下可唔可以入境,費事煩也.於是,真係可以出入北方嘅「泛民」人士,仲要少咗.有冇發覺,最近原來有自稱「溫和泛民」嘅前議員,同埋有泛民背景嘅學者,飛過上去北京訪問,仲同上面嘅法律界元老平叔見過面. 換言之,上面已經開咗一個溝通引擎,待日後呢班自稱「溫和泛民」嘅人,可以堂而皇之地遊說泛民同埋真正「溫和泛民」嘅人,接受袋住先. 至於北方仲有乜嘢做緊?大家都知道,呢個世界充斥著唔少聲稱或自稱係「中間人」嘅物體,聲稱或自稱係習辦李辦張辦條線,響泛民堆活動,仲講自己可以直上天庭云云.響831之前,真正「溫和泛民」提過唔同方案之時,真係有呢堆人四圍約人食飯吹水.但係831決定之後,呢班友仔真係失咗蹤,再加埋佔中,連影都唔見. 呢期唔知點解,呢班乜辦物辦之「中間人」,開始活躍番.佢地先係以「港獨」為題做包裝邀約會面,後來講講下至講到係政改.畀人印象係,上面真係著緊政改方案是否通過,只要大家努力一下,實現一人一票(下刪一千字)…….總而言之,中間人復出啦. 大家可以估到,由以上蛛絲馬跡睇到,上面有一些人仍然死心不息,想政改通過,正由於佢地真係冇四票袋落袋,於是唯有死死地氣響2022年之普選辦法方面鬆章,改動一下,希望可以爭取多些支持.有人話,點解上面鬆章之時,最重要嘅提委過半數提名至可以出閘嘅條件,死都唔鬆呢?喂!大哥!談判策略嚟㗎,依家爆響口話「過半數」都可以傾,咁樣,北方仲乜嘢籌碼可以退呢?就算可以退,最後一刻至退啦,係咪?所以話,好戲在後頭嘅意思,應該係北方響政改方面有時間表同路線圖,仲可以有得傾,哦!明白.大家剝定花生,睇下邊個轉軚先啦.
香港有冇集中營?當然有啦,不過唔係依家.香港殖民地年代,港英做咗唔少壞事(好事都有,哦!).最近英國駐港嘅一姐,高調干預香港內政,一次飯局之中向立法會議員力陳要袋住先,又響另一次早餐式活動向泛民學者痛陳政改方案若果失敗,香港將會失去民主機會云云.你話依家英國佬響香港,係做緊好事定係壞事呢? 英國政府是否可信?it depends啦!不過有樣嘢佢哋好厲害,就係抹走記憶,亦唔介意殖民地民抹走記憶.舉例,香港殖民地時期,有成一百五十幾年,斷估都有唔少殖民地建築,畀人感覺佢偉大又好,x街都好,總算係歷史記憶.諸君去大馬檳城,赫然發現時光倒流,以為去咗1970年代之香港(我都步入中年,但依稀仲有些少記憶),行一轉個心都會離一離.但係香港呢?深水埗見到一兩棟都已經係幸運,何況係一排一排咁樣響條街嗰度畀閣下懷緬殖民地風情呢? 因為英國佬眼中,殖民地嘅嘢,又唔係自己地方,保育嚟把鬼?你哋殖民地人民,要拆要起,悉隨尊便.所以,拆得就拆,搞得就搞.英國佬最叻就係一筆抹走佢.呢啲路數,去到今時今日,一樣響官僚系統之中浮現. 以前響英國讀書,讀到一啲有關反殖運動,英國佬點樣對付反抗運動人士,招數拍得住美帝響伊拉克阿布格雷布之做法,睇完都驚一驚.返咗嚟香港,做1967年暴動之相關採訪,先至留意到摩星嶺有一處叫「白屋」之地方,係用嚟囚禁政治犯. 做訪問嗰陣,同一位(後來過身)老人家傾到摩星嶺被囚禁之待遇,見到佢潸然淚下.係㗎啦,派單張坐監之監獄,同響白屋之遭遇,係兩件事.當年之熱情左派青年,派反殖單張,之後坐監,再放出嚟,然後依家飛黃騰達,仕途亨通的有之,亦有放完出嚟,冇人點理,背負案底,無法上位的亦有.但講到獄中待遇,一定唔係白屋咁樣攞命.打到飛起有之, 24小時著燈不知白晝夜晚有之,逼供有之.後來睇返其他前英國殖民地,嗰班英國佬對付反殖人士之做法,原來個個殖民地政府都係咁樣. 所以,當見到摩星嶺畀一間咁有商業味嘅大學去搞商學院,個心真係奇怪.話晒嗰度係扣押咗一批畀港英暴政下扣留之反殖左派人士,理應係一個好地方,做一個博物館之類,等香港新一代青年,至少知道港英殖民地時期之「衰嘢」,冇理由變成MBA課室畀人搵真銀? 不過無所謂啦,反正都係保育,聽講間大學會保留該建築物,都好,起碼唔拆.但早幾日新聞見到,原來外貌保存,但係變成課室,任由一班全球商界精英行來行去,哈哈!真係過癮.至少都要搞導賞團,畀香港青年知道一下港英點x街都好呀?係咪? 我估該位已作古之摩西嶺難友,假如泉下有知,激到翻生都似.


text:
麥馬拿文
麥馬拿文(Steven Charles McManaman,1972年2月11號—)係英格蘭一前職業足球員.佢出身於英國老球會利物浦,嗰時佢已經係英格蘭隊嘅先發球員,同利物浦另一個射手科拿齊名.佢最大嘅特色就係可以喺邊線高速傳波,可以打左翼又可以打右翼.
佢曾經幫國家隊打1996年歐洲國家盃,喺呢個比賽中佢做球隊嘅先發左翼.憑住爾次出色嘅表現,再加上加斯居尼,舒利亞,舒寧咸嗰班人嘅表現,英格蘭打入咗4強,最後係打吡大戰輸咗畀嗰年嘅冠軍德國.球王比利重喺比賽之後話佢係嗰年最好嘅球員.但係之後麥馬拿文無論係球會定係國家隊嘅表現都差,又好唔穩定,時得時唔得噉,1998年嘅世界盃只係打過1場,再到之後嘅2000年歐洲國家盃亦都只係上陣過2場.麥馬拿文係2000年後無再入選過國家隊.
1999年麥馬拿文由利物浦走咗去西班牙嘅皇家馬德里,但係嗰時皇馬由皮里斯做緊會長,佢上咗台之後就放晒聲氣要買費高返來.麥馬拿文同費高都係同一類足球員,但係費高喺西班牙更加多人識,所以麥馬拿文一直都係打後備.之後又有好多世界級嘅球員買咗返來,好似施丹,朗拿度同碧咸之類,最後麥馬拿文就返咗去打英超.
2003年麥馬拿文去咗打英超嘅曼城,但係佢長期有傷,又要打個佢自己唔啱打嘅位,佢根本無得發揮,到咗最後喺2005年收山.


text:
獅子山隧道公路
獅子山隧道公路(英文:Lion Rock Tunnel Road)係香港公路,貫通九龍到沙田.按地理可分三段,卽九龍段,隧道段同沙田段.九龍段由獅子山南腰,九龍仔打上窩打老道,到獅子山隧道九龍出入口.隧道段卽獅子山隧道.新界段由獅子山隧道收費廣場,到大埔公路大圍段.除咗新界沙田路到大埔公路大圍段一截仔外,其餘都係1號幹線一部份.一般人講嘅獅子山隧道公路,淨指沙田段.
公路[編輯]
官方並無分段之稱,按地理分九龍,隧道及沙田.
九龍段[編輯]
九龍段只係一小段,就係龍翔道以北,去到隧道口.有路南通窩打老道,有支路橫駁龍翔道.佢山腰打落好近廣播道住宅區,不過無路直往.西面有獅子山公園.
隧道段[編輯]
隧道段卽獅子山隧道,實情係兩條隧道,後起一條叫第二獅子山隧道.兩條隧道,筆直平排,呈南北向,稍偏向西北或東南.
沙田段[編輯]
沙田段,起自沙田文化博物館個路口,卽大埔公路大圍段,大埔公路沙田段,同沙田正街成十字路口,經獅子橋南過城門河,穿過大涌橋路同車公廟路嘅十字路口,上山同沙田路匯合.再西南向過隔田村經紅梅谷,與紅梅谷路匯合.近仁安醫院有獅子山隧道收費廣場,往西南過獅子山隧道辦事處,就到隧道沙田山入口.


text:
凌傑棠牙醫(大埔) 熱門
基本資料
詳細資料
星期二 : 需要預約
星期三 : 需要預約
星期四 : 需要預約
星期五 : 需要預約
星期六 : 休息
星期日 : 休息
公眾假期 : 休息
凌傑棠牙科醫生的相片集
地圖
網友評論
5 位網友的平均評分.
非會員也可看到留言,不過並非即時的,請注意喔!
有經驗且細心
我在凌傑棠到箍牙,覺得佢非常有經驗且細心,
原本牙醫話我要大約箍兩年,
而家一年多一個月,已經齊哂,
再拍番齊d,過多幾個月有機會拆到箍喇!!!
我見佢時時都好full booking,同埋次次都要等一陣先入到去,
而佢都係專科,所以唔包洗牙,補牙,脫牙,係貴,但覺得有信心好多,因為曾聽過有人講,
唔係專科的話箍完會反彈架.
希望我都可以快D完箍啦
凌傑棠牙醫箍牙收費太貴了,專科果然專科價
之前因為想箍牙,又住大埔近近地諗住有個專科牙醫箍隱適美,之前未睇過嘅,但一場歡喜一場空,入去診所問過價先知要50000蚊起,仲要唔包洗牙同剝牙等等,超貴,就算普通鋼牙個D都要30000蚊起,都係咩都唔包,所以我後來都係出番九龍搵牙醫..
Top 100 評論員 查看我的所有評論
凌醫生好多年了, 好多FANS搵佢都係剝牙, 但佢兩間店, 唔係成日係度!
價錢貴左D 洗牙冇記錯都洗左$4XX, 仲要次次約都要排3星期左右,
雖然真係洗得乾淨同唔錯, 不過有得揀既話我真係想搵個差唔多價錢都唔緊要,
最緊要唔洗等咁耐, 如果岩岩起牙周病前既牙肉發炎急係想黎都唔知點算,
又唔想下下請假睇醫生, 不過我暫時仲未搵到其他, 都係多數請假睇佢先T^T
3-4年前到搵過凌傑堂幫我箍牙
我3-4年前到搵過凌傑堂幫我箍牙,個時問過透明牙釘就$31000,鋼好似係$28000,我當時就箍鋼,佢係比出面普通牙醫箍牙貴架,因為佢係專科牙齒矯正科,比普通牙醫要讀多幾年,專業d,同埋我都年紀老,搵個專業D會好d,唔想箍完好似冇箍過,效果真係好理想,係我想要既,之後到依家我都有KEEP住搵佢睇牙,習慣左佢個模式,很有默契.
凌傑棠幫我cool牙效果幾好
我搵凌傑棠幫我cool牙,我覺得效果幾好,我cool左2年到就得啦,覺得都算好快,每次去覆診牙醫態度都好好,覺得我搵到佢幫我cool真係好好,我頭尾剝左4隻牙,加埋晒所有費用,大約好似3萬左右到,我覺得好值得,因為我之前係爆牙架,依家好齊,好感動!


text:
日職今日開打,入場睇開鑼戰嘅球迷,都會獲贈一袋禮物,咁今日邊隊波可以帶挈大家袋錢返屋企呢?應該就係主場迎戰FC東京嘅上屆冠軍大阪飛腳嘞.
(有線61,201及148周六下午1:00直播)
主場贏東京比率高
飛腳,東京呢兩隊嘅往績有個特點,就係坐鎮主場一方嘅勝率好高,當中飛腳14次主戰東京取得10勝1和3負,主勝率超過七成,所以個1.79倍主W值博率非常高.當然,飛腳嘅近況認真麻麻,除咗响日超盃贏咗浦和紅鑽,喺亞冠盃慘遭兩連敗,先後輸畀廣州富力同城南,仲要兩場都入唔到波,班人基本上未撻着,但係佢哋話晒都打咗3場正式比賽,總好過齋靠友誼波熱身嘅東京.
由於陣容同上季分別唔大,只係由仙台簽咗件前鋒赤嶺真吾返嚟,飛腳嘅板櫈深度依然唔多夠,未來幾星期仲要兼顧亞冠盃,好可能愈踢愈曳,不過今日話晒係揭幕戰,飛腳點都希望響頭炮,加埋下周中又冇波打,佢哋肯定搏甩髀,繼續大打進攻足球.
東京嗰邊有啲唔同,今年係費卡迪堤執掌帥印嘅第二年,响呢個意大利佬指導下,呢支首都球隊防守大有改善,權田修一,森重真人呢啲日本國腳在陣,上季佢哋嘅失球數銳減,但係同時入波亦少咗將近3成,佢哋今季有冇機會爭標,好大程度上睇前線新兵前田遼一能唔能夠同武藤嘉紀擦出火花,暫時嚟睇就未必係咁有把握嘞.
今場波兩隊各有一個主力後衞養傷,飛腳係老國腳今野泰幸,東京就冇咗太田宏介,大家各讓一隻象,恐怕入波未必會少,除咗飛腳個主勝,水位接近嘅1.8倍入球大都可以考慮.


text:
唔知道各位讀者仲記唔記得﹐好耐之前有位熟客得閒就同我吹下水﹐無端端就行左入黎賭場個位人兄呢?
係第二集個位熟客.
呢排佢又返返黎打戥啦.
唔覺唔覺﹐我亦開始同佢熟絡左﹐原來佢係日韓混血﹐唔怪得我之前點睇都認唔出佢既國籍啦.
佢每次入到黎見到我﹐第一個動作就係擰晒頭﹐然後就會嘆啖氣.
不過﹐如果個日係贏錢的話﹐佢就會好風騷咁係我旁邊到扮下落注呀﹐指下D號碼之類﹐再唔係就懶串咁飛D貼士落我度﹐當然﹐係最少銀碼個隻啦.
佢每次黎﹐都總會同一個同性既朋友黎﹐但佢地從來都唔會一齊玩同一張檯個和﹐最多都係響旁邊度睇住另外個位玩.
有一次﹐佢朋友就係我度玩﹐混血人就坐係度同我吹下水﹐問下我平時有無賭錢架﹐去開邊度食飯個D.跟住過左陣無耐﹐佢朋友就輸晒D錢﹐然後攤大隻手版問混血度錢﹐咁混血就係銀包度拎左40鎊出黎就話呢D係我成身最後既錢啦﹐俾埋你無架啦.
朋友理都唔理就納左然後俾左我.
轉過頭﹐傾傾下混血話佢好肚餓﹐問佢朋友走得未﹐點知朋友輸晒佢D錢﹐隻手板又攤左出黎啦﹐混血就話之前同你講左係最後既錢黎啦﹐無啦.朋友無反應﹐甫士依舊.
好啦好啦﹐拎埋我D飯錢出黎啦﹐然後係褲袋度暗出40鎊.
拿﹐我而家真係無錢啦﹐睇下啦﹐跟住又反晒衫袋銀包又剩咁.
佢朋友已經無理度佢﹐繼續佢有佢玩﹐你有你餓.
再過多幾分鐘﹐話咁話又輸清光啦﹐朋友再度拎隻手板出黎度水﹐混血話我呢次真係無啦﹐你睇下?
又反晒呢樣個樣出黎.
朋友又無理佢動作﹐淨係叫佢快D啦﹐成個喜馬拉阿星入面個隻上左癮既鄭中基咁.
混血就話﹐唉﹐好啦好啦.
然後係隻鞋入面又拎多40鎊出黎俾佢!
俾佢地吹漲.
過多左陣﹐又輸埋.呢次朋友終於選擇過檯離開﹐而混血仍然逗留係我張檯度和﹐因為佢手頭上仲有一個50P(即係半鎊) 係身﹐唔知係邊度揾出黎啦﹐跟住買左兩個號碼﹐點知就俾佢中左.
佢成個細路哥咁話要即刻拎D籌碼去換返D錢買飯食﹐好肚餓呀.
兩分鐘後之後﹐佢頭耷耷咁返黎同我講: 我去換返D飯錢既途中俾我朋友攔途截劫﹐之後佢一鋪就幫我搞惦埋啦.
呢D朋友﹐去邊度揾呀!
Uncategorized 個回應
| 897 個已瀏覽 |


text:
近年專做翻唱發燒碟的胡琳,本是大名娛樂旗下歌手,數月前卻跟公司解約了,好在經理人公司多年來都力撐她,令胡琳不致變孤兒仔,仍然可以繼續出碟夢,只要有人真金白銀買她的唱片及演唱會飛,就算做不到最受歡迎女歌星,胡琳仍樂觀說:「我覺得自己好成功!」
撰文:余燕儀
入行8年的胡琳一直堅持唱Jazz和R&B,又捨得揼錢到紐約多間著名學院修讀演藝,聲樂,舞蹈及國際拉丁舞課程,雖然不斷努力向上游,卻依然被偶像主導的市場所忽視,胡琳有感而發說:「可能大家對我印象,只係出碟時會出現一下,跟住過一排又靜番,大家唔知我匿埋咗去邊,我做嘅音樂未必係香港聽眾覺得好主流,大家覺得Jazz同自己生活冇乜關係,或者有人鍾意聽K歌多啲,未聽就已經唔畀機會我.」
唱得又跳得的胡琳卻紅不起,有否覺得自己懷才不遇?她笑說:「完全冇呢種感覺,歌迷真金白銀買唱片或睇演唱會,嗰刻令我好開心,我其實好成功,就算唔係最受歡迎女歌星,我講真㗎,本身個人好樂觀,成功喺每人心目中標準唔同,對我嚟講,可以做到鍾意嘅嘢就係成功,如果過咗10年,50年之後,攞番自己啲碟出嚟,除咗我當係瑰寶之外,有一班人曾經聽過呢啲歌,甚至乎以後都聽緊呢啲歌,畀我好大鼓勵.」
冇嘢做情緒低落
在紐約進修,美國錄音的胡琳,似乎付出與收穫不成正比,胡琳卻說:「我覺得好幸運,喺紐約學音樂,嚟香港做咗兩個音樂劇,有時唔係學咗就有用途,當時會揀以Jazz為音樂基礎,因為喺紐約讀書可以接觸Jazz,學以致用都得到好大收穫,如果做嘅嘢完全冇自己風格,好盲目去跟隨市場,所謂好主流嘅嘢,我唔相信會有今日成績.雖然灰心一定有,我發覺情緒低落,通常都係嗰排冇乜嘢做,雖然自己鍾意唱歌,但人生係咪仲有其他嘢可以做呢?但係……我做唔到第二樣嘢,雖然由細到大興趣幾廣闊,跳舞,畫畫,唱歌,以前仲學過氣功,但所有興趣都係三分鐘熱度,唱歌係我堅持得最耐,深信係上天安排我去做,我一定會堅持落去.」
「我冇畀錢出碟」
不過,數月前胡琳卻跟大名娛樂解約,失去唱片公司支持的她說:「自己出道以嚟都係同一間經理人公司,中間同兩間唱片公司合作:bma,大名娛樂,兩間公司合作都有得着,學到好多嘢,我同大名合作差唔多一年,開頭做碟好開心,但後來大家理念方向唔同,所以和平分手,慶幸冇擺雪櫃幾年同要我賠錢.」未簽到新公司的胡琳,新碟惟有由經理人公司推出,她說:「新碟年中錄好,唔想拖慢速度,有時隔太耐唔出歌,真係以為你去咗開花店.我要澄清,好多人以為我好有錢,屋企有唔有錢我唔知,只係好一般家庭,但我冇畀錢出碟,開頭有少少唔開心,大家好似永遠覺得我畀錢出碟,唔係有人投資我興趣,到後來解唔解釋唔重要,碟有質素最重要.」
近年改出發燒碟的胡琳,強調並不是貪發燒碟有市場,她說:「其實出普通碟都係一樣銷量,實數有萬幾二萬,自己最差隻碟都有八千至一萬銷量,做騷都可以賺到錢,雖然唔使家人資助,但我冇畀家用,當然希望經濟可以更加好.大家入行都有一個夢想,我夢想咪唱歌,如果唔鍾意發夢,唔會做同藝術有關,我仍然想繼續做,但唔會話做到七十歲,太誇.」
場地:RedMR紅人派對
有米經理人一路扶持
賣聲的胡琳自知外表不算靚女,本來下巴有一粒癦的她,年前更脫癦求出路,不過有網友卻覺得她有癦仲正.感情方面,胡琳與有米經理人的緋聞傳足多年,甚至傳經理人為𠱁女友揼錢捧她做歌手,胡琳強調:「佢係有錢嘅,但佢真係唔係我男友.」
胡琳為撇甩緋聞,不惜開經理人玩笑:「不過佢唔係基,雖然佢鍾意着粉紅色衫.其實朋友都問係咪呢個原因,之前一直冇男仔敢埋身,我都唔知!」問會否為甩身公開另一半?她說:「冇理由一拍拖就周圍講,萬一甩咗咪辳爆,同埋唔好畀壓力人哋.」


text:
評論者:Yan
我狗狗一生的家庭醫生
今次係我第二次幫襯啦~第一次係經媽媽朋友介紹,帶隻新狗仔去絕育,梁醫生好細心,有醫德,對狗狗好溫柔,又講解得好詳細,最重要係手術做得好好,第二日已經跳跳紮,之後返去拆線又好清楚講返護理等注意事項,唔單只梁醫生好,連兩位護士都好好人,對主人態度十分友善,同樣派藥時亦交帶得好清楚.
到琴晚我另一隻狗女,突然右後腳縮起嚟行路,行兩行又坐低,我即刻摸下隻腳,睇下有冇疼痛,摸下佢啲骨同肌肉,睇下會唔會係骨折或是扭傷,但係佢又一啲都唔痛咁樣,仲任人摸,放返佢落地又係縮起一隻腳嚟行,於是我地唔再准佢跳上跳落,同埋幫佢按摩下啲肌肉,但都冇見好轉,由於佢之前試過椎間盤突出,導致下身癱瘓嘅病史,後來搵呂大安做手術先冇事,所以佢隻腳一有問題,我哋就好緊張,好怕佢復發,我知呂大安預約好難,通常要快就一定要其他獸醫轉介個案,所以等到第二朝0930am我即刻打去旺角動物診所預約,1030am去見醫生,諗住睇咗梁醫生先,真係復發嘅話就可以立即轉介佢去呂大安道,當然冇事係最好啦!
入到去梁醫生一如概往好細心咁檢查,摸咗佢隻腳好耐,見佢到可以用兩隻腳企起身,好彩最後梁醫生話佢可能只係撞到隻腳,有啲痛所以縮起,打咗支止痛針同埋開咗啲消炎藥,而家佢已經好返好多.
梁醫生話唔好郁動太多,要佢好好休息,如果過幾日都冇好轉就立即返嚟照X光等檢驗.醫生完全冇因為見我緊張而要我驗東驗西,真係好有醫德,希望過兩日狗狗會好返曬啦.


text:
記得我第一次去睇樓,大約係2007年12月.我雖然係銀行係負責做按揭,對於銀行點先會批一個客人個按揭,可以話非常熟識,但當時我對睇樓同買樓可以話一無所知,可以話係新手一名.
叫我去買樓及睇樓係我銀行入面一個客人,佢係一個普通C9一名,叫蔡太.蔡太係我工作個間銀行買股票,所以我就認識左佢.同佢傾計中,知道佢成日買股票都輸,因為佢成日亂買牛熊証,細價垃圾股,所以輸得好慘.但係佢好似一D都唔肉赤.同佢熟左,知道佢原來一個人持有6個單位﹐重成日教D FD買樓收租,就係呢個C9,令我開始接觸樓市,所以話不要低估你身邊的每一個人,她有可能係令你致富的伯樂!有日同蔡太傾計,佢又叫我買樓.
蔡太=蔡, 黃金體驗進行曲=黃
蔡: 黃生,你真係要快D買樓,個股市升左禁多,樓市相對落後,你而家買入重有水位,你而家唔用都可以租出去,你自己唔洗供樓,第時結婚時又可以用得!
黃: 買左會唔會好難租出?租唔出我未必夠錢供樓!
蔡: 放心啦,租客我手頭上都有幾個客想租.我個agent有幾個盤幾好,你不如同我去睇下啦!
其實我係2007年頭,都試過抽居屋,諗住第時同女朋友結婚用,但係單身人士基本上好難抽到,最後當然抽唔到.講真,諗住買居屋都係因為貪佢夠平,唔夠錢比私樓首期,而家係股票市場賺左D錢,買私樓上車盤都夠比2成首期,去睇下樓都冇所謂,反正唔一定要買.
黃: 好呀,去睇下當學下野!!
於是,星期六下午放工,蔡太就約左個agent同我一齊去睇樓.個agent係D細行agent.
當日佢地同左我去公司附近係旺角附近的一個單幢樓,大約26,27年樓,單位A大約4百幾呎,一房,間屋D裝修都還可以,個agent話油下油,買少少傢俬就可以租出去.單位A開價大約180萬.
跟住我地又去左睇另一個單位B,都係大約4百幾呎,今次呢個單位就2房,但係D裝修就好殘,應該十幾年冇裝修過,買左應該要打執.個agent重教我點樣執好佢,點做化妝樓,單位B開價大約165萬.
之後個agent話要買就快,因為2間屋都有其他買家睇緊.我同佢講如果單位A由180萬平到170萬可以考慮.佢就話你有興趣就落票試.
我個刻諗左一陣,唔係睇左2間樓就要買呀,你估買件衫咩,不如返去諗清楚D先.於是我同佢講話冇票係身,要星期一先比票佢,其實係想打發佢走就算,跟住返到屋企就冇理到呢件事.
個agent到左星期一放工前都冇搵過我,之後蔡太同我講話agent同佢講單位A有客用175萬買左,重比佢話我出手慢,比人買左件正野.我就同佢講話屋企人話買番住開個區,佢之後就冇叫agent同我去睇樓.
有左呢次睇樓經驗後,我對物業投資開始產生興趣,我決定開始睇多d樓做準備,於是決定去我居住個區睇樓.


text:
基本上我唔笑個樣都畀人話過好惡
但我只係瘦底毒撚
我咁大個仔都未試過行行下街畀MK撩
畀人撞到/撞到人後都冇你呢類要畀人屌/閪面經歷...
加上之前做過一輪跟車,又操過下泰拳同做gym,行步路都冇以前咁斯斯縮縮
我諗都先天因素(氣牆/相貌問題)佔70%,後天因素佔30%(衣著,身型etc)
補充少少,有種人生得唔算高唔大隻,但個樣有股殺氣咁,應該都冇人撩
所以樓主某程度講得岩
但我諗你唔係刻意改變自己,只係你個樣生得惡左D姐
你以前就算唔惡,但出街時冇可能成日都戇鳩鳩咁微笑掛?
得罪講句,可能樓主以前個樣生得林善少少
而家大個左,個樣唔同左,多左幾分殺氣咁囉
算啦,講起跟車,我又開始認同樓主既講法...
之前做跟車都試過幾次送貨/收貨時同人有爭執
頭兩三次我都扮死狗先,道歉,盡量低聲下氣咁去平息件事
但班撚屌就算以後唔再找你晦氣都好,佢地D態度都係好撚鳩屎,因為知你好恰
後來同樣事件出現時,我學識企硬,同人鬥惡,甚至威脅返人轉頭
我心態就係反正我只係炒散,兼且我老闆好唔得閒跟呢D濕碎野,我根本冇野好輸
最後班撚屌待人接物都冇咁串
唔好話行行下街畀MK撩呢種層次既被人欺啦,基本上你大大下(廿幾歲打後)就冇人撩你
工作上被人欺,有時真係要耍下手段先得


text:
還記得櫻花正開沒有叮噹 09/03/2015
下午茶時間沒有叮噹 03/03/2015
美少女戰士沙沙密卡 01/03/2015
報紙的威力沙沙密卡 01/03/2015
一年一度嘅書展,除咗去買書,去同朋友簽名同影相 仲有一年一度嘅約定⋯⋯ 無錯,一期一會,又係去搵貽興嘅時候啦! 王貽興嘅讀者,每年都有一個習慣 就係去書展同佢見面,傾偈,簽書同埋報告近況 我,當然都唔例外啦,呵呵 而且我每年都會帶上即影即有同佢影一張相, 儲下儲下,今年已經係第六年嘅約定啦! 搵貽興簽名條隊永遠都係咁長, 一排就可能排上成個鐘 係呢段時間,大家都會睇下書傾下偈咁 雖然每一年都係咁排,但係每一年都係咁緊張 跟住,終於到我啦! 好開心咁將自己本新書當禮物交上,傾計同簽書 正當我好開心諗住影埋部即影即有嘅時候⋯⋯ 我明明尋晚瞓之前Check左兩次㗎! 點解咁㗎??? 拎晒啲電出嚟又再入過一次,點知⋯⋯都係無反應T-T 唯有死死地氣同貽興講⋯⋯我放棄啦⋯⋯ 點知佢同我講後面小食部有電賣 尋日有個讀者同我同樣情況 叫我快啲買完番嚟再影 @@天阿,原來我仲未駛放棄㗎! 一路行一路唔信邪,我明明Chec
一年容易又聖誕, 2013年嘅聖誕post又來了 同過去兩年一樣 近幾年聖誕, 沙沙都會自家製 (其實係簡單整)聖誕卡俾朋友 雖然只係簡單寫上祝福 但係, 都好想趁呢個普天同慶嘅節日多謝下朋友嘅支持 今年, 沙沙密卡手繪聖誕卡,
書展,話咁快又完咗啦 你哋有無一齊去趁熱鬧呢? 星期日沙沙除咗去搵王貽興,仲約咗幾個Blog友去大眾踩場XD 收銀機隔離攪攪震,影相簽名畫公仔 仲有支持沙沙嘅朋友專登嚟到書展搵我簽名,真係太感動了! 雖然我無屬於自已嘅簽名Booth 但係有一班朋友特登嚟同我影相簽名 真係好感動呀!希望有一日我都有一個正式嘅地方同大家影相,簽名,畫公仔啦! 對於一啲人嚟講,書展係散貨場,有齊晒唔同嘅書之外仲可以執平貨 我同意書展啲書有時實係好平,但係買平書之前又有無考慮過自己買咗呢本平書番去之後係未真係會睇 定還是只係用嚟放係書櫃到做裝飾呢? 我呢,雖然都好鍾意執平嘢,但係買書,我就會左揀右揀,唔岩心水都唔買 最後發現,買番嚟啲書都唔平,但係全部都係我鐘意嘅~ 睇下今年買咗啲咩先~ .王貽興・原來我沒有生活 2 .曹民偉(文)/ANGRYANGRY(圖)・再見香港 .寄藤文平・死的型錄 .王貽興・冬天日和 .貓.果然如是・下課後的台灣小旅
吉卜力工作室場景設計手繪展係沙田文化博物館擺咗個幾月 一路都無機會睇 (因為星期一至六都要番工,星期日上晝又要學畫畫,又唔想下晝去同人迫) 上星期日畫班老師請假,終於可以抽時間去睇啦! 揀一早去睇,真係無錯,因為星期日大家無咁早起身 唔駛排長龍,一入去就已經可以買飛啦~ 吉卜力工作室,其實我一直以嚟都以為只有宮崎駿呢個畫師 直到最近我先知原來仲有其他畫師存在 只要仔細睇,你就會發現佢哋嘅風格都爭好遠㗎 今次展覽真係做得好有心思,場外面有大大張手稿放大咗嘅壁畫貼係場上 喜歡嘅朋友記住影番兩張相~ 睇手稿展,齋睇嘅話,只可以欣賞畫得好靚嘅畫 所以我強烈見意大家,借個導賞機一路睇一路聽 手稿背後嘅故事,上面寫嘅句子,數字,原來都有意思㗎! 我鍾意千與千尋 我鐘意哈爾 我鐘意嘅仲有煤炭屎鬼⋯⋯ 係我屋企除左有隻細⋯⋯ 仲有幾隻大嘅
呢兩日就好似發咗場夢一樣 所有事都太唔真實啦,有無人可以話俾我知係係未發緊夢呢XD 今朝早,如常起身刷牙化妝換衫準備番工 突然收到朋友嘅電話⋯⋯ 咩上咗報紙呀?我無殺人放火呀,做咩會上報紙呀? 原來係之前畫快閃熊貓時寄咗一Set俾熊貓爸爸諗住大家互動下 估唔到熊貓團隊放咗上Fanpage之後好多人鍾意 今朝起身連報紙都有介紹⋯⋯(仲要用本地插畫師嚟形容我,真係開心到喊,我嘅夢想呀⋯⋯) 未番到工司,唔同嘅朋友已經打電話,Sent Message,Whatapps,Facebook我 點解咁犀利㗎?連我出書嘅時候都無咁犀利@@ 一日之間,Fanpage多咗57位新朋友⋯⋯ 收到百幾個Like⋯⋯ 原來報紙嘅威力係咁大㗎⋯⋯ 做咗1日明星 多謝喜歡沙沙圖畫嘅朋友,多謝你哋俾個咁好嘅夢我~* Yeah!下次畫咩好呢! 31/7/2014 @頭條日報


text:
宋姓的女孩好名字有那些?看看别人怎么起名字的,宋姓女孩名字大全,100分的宋姓女孩名字,99分的宋姓女孩名字.
宋建荣 宋宇 宋清扬 宋清杨 宋清阳 宋清洋 宋润茜 宋洛伊 宋慈 宋瑾瑜 宋新春 宋翊辰 宋美 宋美霞 宋戈 宋玉雯 宋佳雯 宋佳阳 宋奕萱 宋玥晗 宋振兴 宋辰祎 宋凌云 宋彦锐 宋雅琪 宋俊涵 宋宜睿 宋建 宋宇婕 宋芙瑶 宋雅淳 宋心潼 宋潼心 宋羽墨 宋若汐 宋芊诺 宋妍茜 宋佳宁 宋佳萱 宋盈莱 宋艺洋 宋俊娴 宋奕辰 宋芷涵 宋寒菲 宋亦萱 宋紫瑄 宋天祺 宋余祥 宋庆雨 宋秀华 宋紫曼 宋佩汐 宋丽丽 宋芊亦 宋永健 宋桥辉 宋晓彤 宋嘉雯 宋嘉萱 宋萱嘉 宋芮瑄 宋若熙 宋诺熙 宋梓菡 宋佳筱 宋伟亮 宋怡佳 宋一凡 宋余茜 宋妙涵 宋慕晴 宋沛熙 宋裴熙 宋海坚 宋明 宋鸣 宋艳男 宋以沫 宋怡萱 宋佳霓 宋维庆 宋维芹 宋朱欣婷 宋彦辰 宋昭琪 宋申宝 宋丙星 宋慧欣 宋思熠 宋毅 宋展颜 宋豪 宋雨林 宋致霖 宋晨曦 宋勤思 宋一帆 宋明霞 宋梓墨 宋小燕 宋马宁 宋培路 宋颖泰 宋雾忻 宋吴娇 宋雪妍 宋宏侠 宋政霖 宋冠洁 宋冠杰 宋云曦 宋芷宁 宋芸萱 宋吉萱 宋丽萱 宋蓉萱 宋芯怡 宋予婷 宋子潞 宋佳依 宋明浩 宋明杰 宋锦寒 宋悦文 宋子瀚 宋瀚子 宋子涵 宋梓莹 宋芯莹 宋莹晰 宋琬莹 宋亚楠 宋玥 宋林琴 宋伶萱 宋诗琪 宋彤萱 宋纹萱 宋雯萱 宋萱雯 宋芷萱 宋玮泽 宋玮萱 宋晓敏 宋之墨 宋一苛 宋潇 宋雨潇 宋允湉 宋雅琳 宋佳美 宋诗曼
如果您不想在当前使用的电脑留下您的算命记录,请点击首页的“重新测试”按钮,如果没有此按钮,说明您的信息已经清除
网站地图 | 周易和八字算命在中国有着悠久的历史,民间算卦习俗同样有着长远的影响,请科学的对待它们,不要执迷其中.
The main provision of this Web site:Free fortune-telling and forecast.
版权所有:大家找算命网 蒙ICP备09001673号-1


text:
機場南站
機場南站(粵讀:gei1 coeng4 naam4 zaam6,英文:Airport South Station),早期規劃時期嗌過新國際機場站(粵讀:san1 gwok3 zai1 gei1 coeng4 zaam6,Baiyun International Airport Station)嘅名;佢係廣州地鐵3號綫嘅車站,喺花都區嘅白雲國際機場嘅1號航站樓大廳入面.呢個地鐵站係家陣中國內地距離航站樓出發大廳最近嘅地鐵站;重係從2010年10月30號開放到依家為止,廣州最北邊嘅車站;又係廣州地鐵3號綫嘅北邊總站.由於地鐵方面預測到好多人去白雲機場嗰邊坐飛機,甚至重帶咗好多行李過嚟,所以呢個站係廣州地鐵入面,唯一一個有闊閘機嘅車站.
目錄
車站嘅結構[編輯]
樓層[編輯]
呢個站一共有2層樓嘅地下區域.其中地面係站廳,地下一樓係3號綫嘅月台.同大多數嘅3號綫車站一樣,雖然話冇廁所響度,但係站廳嘅免費區入面有休息室出嚟,佢重係3號綫入面,唯一一個有休息室嘅車站.由於呢個站係用咗側式月台嘅設計.如估乘客揀錯咗月臺去坐車嘅話要返上去一層樓再重新揀過.
垂直結構[編輯]
平行結構[編輯]
站廳[編輯]
呢個站嘅站廳喺廣州白雲國際機場嘅1號航站樓出發廳嘅地下1樓,喺2000年起緊白雲國際機場(花都嗰間)嗰陣就事先留低咗起地鐵站嘅位出嚟.而收費區喺站廳嘅南北兩邊,中間係機場嘅人行通道,而站廳嘅收費區有好多座扶手電梯,專用𨋢同樓梯同月台接埋一齊.
月台[編輯]
呢個站有兩個側式月台,喺廣州白雲國際機場嘅1號航站樓地底.
商舖同自助服務[編輯]
由於呢個站唔係廣州市區嘅車站,所以喺車站入面搵唔到半間車站嘅商舖響度.因為佢哋都喺嗮站廳免費區嘅機場大樓入面.但係車站入面有好多自助服務設施畀乘客用,包括咗自動櫃員機,自動販賣機,自動影相機等;重有可以充羊城通,可以交水電費同交通罰錢嘅嘢.
出入口[編輯]
呢個站凈係得2個出入口,但佢哋都係直接整喺廣州白雲國際機場嘅一號航站樓大廳嘅地底,所以唔似其它普通車站噉整個單獨通道嘅出入口,而係乘客通過扶梯同𨋢嚟出站,不過出咗閘之後就可以直接到達航站樓嘅地面1樓嚟接駁航空同埋地鐵[1].而呢兩個出口都係面對面噉喺機場航站樓嘅中間度.
頭尾班車信息同配線圖[編輯]
車站嘅歷史[編輯]
規劃嗰陣[編輯]
喺1997年嘅《廣州市城市快速軌道交通線網規劃研究(最終報告)》入面就確定咗喺廣州白雲國際機場(2004年起嘅呢間)嗰邊整咗個站係2號綫嘅終點站,嗰時係嗌「新國際機場站」嘅名.後嚟喺2000年嘅近期線網規劃調整方案入面將2號綫縮短到嘉禾而另外規劃咗一條新嘅機場快綫去到呢度.由於新機場起咗兩個航站樓,就整咗兩個機場嘅站出嚟,而呢個站就順便改咗名嗌「機場南站」(重有一個機場嘅站係機場北站).而2003年嘅規劃方案入面,機場快綫改成係3號綫嘅一部份.
施工同埋開通[編輯]
機場南站開工嗰陣,係同埋一號航站樓一齊起嘅,之後等埋廣州地鐵方面起好車站南邊嘅區間等呢啲工程建設之後喺2010年11月30號嘅晏晝一齊開通.
開通咗之後[編輯]
喺2010年11月30號開通到2011年10月31號為止,機場南站係機場嘅特殊收費段,結果搞到喺呢兩站(機場南站同埋機場北站)出站同埋入站嘅乘客就要喺行程收費嘅票價基礎上加收咗5蚊雞嘅機場特別費.而地鐵所謂收嘅「特別費」喺2011年10月31號取消咗,主要係物價局考慮到市民嘅出行經濟[2].
利用狀況[編輯]
由於廣州地鐵3號線唔係白雲國際機場嘅唯一交通工具,而機場出面重有好多嘅地面公共交通服務.由於機場嘅設計原因,所以來往機場出發同埋到達都唔係好方便.重有地鐵3號線凈係普通嘅地鐵線路,所以重有好多嘅乘客繼續坐機場快線同埋其它嘅地面交通去到市區,而呢個站客流麻麻地.後嚟喺2011年10月31號取消咗機場特別費之後,客流先至稍微有上升嘅趨勢.
周邊[編輯]
喺機場嘅出站大廳跟住入去地鐵站嘅話,係同地鐵1號綫轉6號綫差唔多,大概凈係要3~5分鐘,而乘客一出咗站之後坐一層樓嘅𨋢就可以去到機場入面嘅商業圈.嗰度有好多檔次嘅餐飲檔,衫褲檔,重有萬寧,細嘅電影院,書吧,化妝舖,䤵髮舖同茶苑等呢啲休息娛樂嘅場所.
文化牆[編輯]
2014年4月10號,廣州地鐵入面嘅6個車站會再繼續添加「文化牆」嘅裝飾,當中就包括咗呢個站.而呢個站添加文化牆嘅理由係:呢個車站係廣州入面,最重要嘅門戶同埋交通樞紐嘅車站,重要係畀嗮全體人對廣州入面嘅第一印象.


text:
助教 同 出面club house個d part-time lifeguard 個人工係差唔多, 都係$40/hr 左右la
至於你話job duty, 一定係lifeguard係勞力上做多d野, 教水就係精神上既
life guard: 唔好睇佢地日日坐係到, 其實佢地要做好多野, 好似要check水, 又要係機房搞"綠"水個d野, 又要洗池bin, 如果有泳客搞污左個池, 好似之前九龍公園有人係水到大便, 九公就好少少, 因為佢個池好深. 所以好似有部吸, 但平時個d, 你要拎野撈上黎, 撈上黎之後你要處野佢wo
有個好大既問題, 業界都知ga la, 好多life guard比人壓低人工 同埋 嚴重拖糧, 好多都係甘, 唔係一兩間, 係好多! 所以之前已經嘈得好勁ga喇
助教: 有時就真係助教, 但其實多數係要你一個人hold全班, 唔好驚訝, 好多都係甘ga. 有咩做呢, 你都知你要教小朋友la, 同埋你要無時無刻保持一定聲線同好好既態度(好攰ga==) 有時唔lucky會有家長投訴你 你要搞店la, 亦有一個少見但都會有既情況, 就係你可能會接到d本身精神有問題既小朋友, 唔係話佢白痴呀, 佢係本身真係有過度活躍個d呢, 佢會係甘跳同會搞/打 同學and你, 你有無能力hold住佢之餘又可以教到其他人呢
大致上, 講左兩份工會做d咩喇, 各有各辛苦lor, 但我都係會suggest你去教水, 聽我講就好似好恐怖甘, 但如果你唔好好似有d教練甘又串又唔受教,又當d令仔係狗甘無心教, 你會發現係教水既當中你會學到好多野ga=] 至於係咩, 你之後咪知lor


text:
19 OCTOBER 2009 (MON)
又儲齊7-11印花,所以又有得去換BB公仔.今次終於都換到檸檬茶BB啦~
原本我所抽到嘅唔係依款,當我係7-11拎左個盒之後,當然即刻拆開嚟睇,點知......係一個啤酒BB,我都已經有一個,所以都有少少失望.
就係依個時候,有一個女中學生行過嚟,問我可唔可以同佢交換.一見佢手上嘅檸檬茶....當然唔洗考慮,即刻同佢換.
哈哈...檸檬茶BB到手,我可以收手唔儲印花啦!
Hello Kitty Secret Gardenredsbeauty 07/06/2014
兩日一夜澳門之旅 - Part 4B の家 27/02/2014
WeShare.hk x手郁郁 免費玩皮革製作班
另一個家- WESHAREWeShare 06/11/2013
24 AUGUST 2010 (TUE) 仲有好幾篇有關小小豬嘅網誌未打,不過依一篇係要打尖先,因為今日係小豬爸嘅農曆生日呀! 往年小豬爸嘅農曆生日我地都會約埋好多屋企人同小豬爸去酒樓食飯慶祝,今年當然都係一樣,唯一唔同就係因為我仍在坐月關係,所以我地一家三口就未能出席. 雖然我地冇出席
22 FEBRUARY 2014(SAT) 今日真係好榮幸,因為得到善存公關邀請參加「善存」挑戰亞健康 – 有機農莊體驗活動. 當知道活動係去農莊體驗時,都都好想帶小小豬一齊去玩吓,不過初時主辨單位都唔係太主張帶小朋友,為免影響大家活動,所以就帶叫左好姊妹糖糖陪我去玩啦~ 原來今日活動芝士餅,皮皮同Mancent都有嚟,早知我就堅持帶埋小小豬嚟,咁就可以一齊玩啦!不過,唔緊要,冇小小豬在場都係另一種玩法呀! 我地一上到旅遊車,就需要填寫了一份問卷,用來嚟吓大家係唔係屬於「亞健康」人士~ 坐左大約四十五分鐘左右車程,終於嚟到活動嘅地點 - 有心機有機農莊~ 到達之後,大會就準備左洛神花茶及薑檸茶俾我們,等我地可以邊飲邊聽講座.一向都鐘意飲薑茶嘅我當然係揀薑檸茶啦,味道都唔錯,不過如果可以加多少少薑,辣辣應該會仲正呀~ 首先就由大會司儀同我地簡單介紹活動安排同埋介紹各位BLOGGER~ 註冊營養師陳勇堅先生教大家認識「
27 OCTOBER 2013(SUN) 今日比平日返主日學都仲要早起身,因為要跟奶奶去參加佢屋村所舉行嘅秋季一天遊. 我地第一個目的地就係大埔海濱公園,係好之前我同大肥豬都嚟過一次影相,不過小小豬就未嚟過,所以佢都好好奇咁呀~ 一入到公園又嚟周圍走啦~ 行過水池唔知點解佢突然勁興奮,仲係度不停唱歌呀~ 原本想同小小豬去草地周吓,不過好晒呀,最後都係回歸塔附近走走~ 為左今次個活動,我買左支泡泡槍俾小小豬玩,睇佢玩得幾開心~ 好見泡泡呀...見到咁多泡泡真係人都開心啲呀(其實我真係好鐘意睇泡泡呀)~ 仲係度擺POSE,型仔嗎?~ 由於之後要去其他地方,所以係公園都係逗留左一個鐘多少少,真係玩得唔夠盡慶呀!趁秋天天氣唔錯嘅時候,要再帶小小豬嚟玩吓先得呀! 其實今日話就話係一天遊,不過其實都係半天團.一早起身就集合,之後就坐大約一個鐘頭車去大埔海濱公園玩
2 SEPTEMBER 2010 (THU) 係小小豬未出世之前,嘉汶表妹主動提意買張HIGH CHAIR送俾小小豬,但當時我覺得好似唔係太有需要,所以都未有去買. 不過當小小豬出世返左屋企之後,我就覺得都有依個需要,因為有時係廳食飯或者睇電視時,都可以抱小小豬落張HIGH CHAIR睇
1999年3月19日,小寶豬就開始同大肥豬拍拖了.唔經唔覺都拍左好耐拖啦~所以我地決定係出年等大肥豬畢業後就~~~~~~~結婚啦!!!!我記得今年3月19日(我地相識週年日),就約我的家人一齊去飲茶,就在這時間,大肥豬就同爸爸講我地要結婚.其實佢地一早已經估到我地會係出年結婚,同埋媽咪一早知道我地叫


text:
杯麪
杯麪係用杯狀嘅耐熱防水容器裝住已經過乾燥處理嘅即食麪,淨係加熱水就食得,唔使煮,淨係要焗一焗3分鐘.
杯麪嘅麪種類廣泛,有日式嘅拉麪,烏冬,中式嘅米粉,伊麪,近年亦有意大利粉等種類,通常亦有少量經乾燥處理嘅配料好似肉,蝦同菜.
杯狀嘅耐熱防水容器通常用聚苯乙烯(發泡膠)或經防水耐熱處理嘅紙做材料.除杯型容器外,亦有一啲用碗型嘅容器,叫碗麪.
史[編輯]
杯麪由日本日清食品公司發明,1971年9月18號喺日本上市,最原始品種係Cup Noodles,賣100日圓(0.25美元),係當時袋裝即食麪售價嘅3倍以上,並用發泡聚苯乙烯做容器.
杯麵試賣期間喺球場同馬場等地點銷售,因價錢太貴而唔受歡迎,最後淨係可以喺啲必須夜間值勤嘅單位例如消防隊同日本自衛隊販賣.為求打開市場,安藤百福喺東京市區同三越百貨公司合作促銷,創下4個鐘頭賣出兩萬份嘅紀錄,先奠定日本人接受杯麪嘅基礎.由於杯麪走高價路線,所以配料包括冷凍乾燥法製成嘅乾燥蝦,同時亦改用叉做餐具.東京街頭促銷讓杯麪喺關東得以立足.1972年2月日本發生赤軍連脅持人質同警察對抗嘅淺間山莊事件.由於警察食杯麪醫肚嘅鏡頭上咗電視現場轉播,杯麪因此一炮而紅.
品牌[編輯]
杯麵牌子有:
- 公仔點心麵
- 壽桃牌生麵皇
- 首選牌


text:
代糖夫人你好:
本人今天廿五歲,唔算大,但家中老父已經七十歲,年事已高,見我未有女朋友,唔想死之前完成唔到歷史任務,於是搵對象俾我相睇.我當完成佢既心願就同左個女仔相睇,個女仔竟然係老母表親個女,老父好滿意,認定果個女仔係媳婦﹗
我梗係反對啦,但家人竟然要我袋住先,話我如果堅持唔袋就將我逐出家族.我係窮撚,半工讀,僅僅維持基本開支,出唔到去住.果個女仔唔係話有咩唔好,不過本地女仔何嘗唔係樣子姣好,身材窈窕,最重要大家一樣講廣東話,同聲同氣,唔使我刻意講普通話﹗我拒絕袋住先,夫人如何是好呀?
想自由戀愛的窮家子弟 敬上
******
想自由戀愛的窮家子弟:
港女好,定係強國女子好?夫人同你老實講,港女呢種生物,要求多多,架子大大,但係尚算有情有義.至於強國女子喇喎……但點解你會廿五歲仔都冇女朋友架?你爸爸是唔是係你中學既時候同你講,拿,唔好掛住識女仔,俾心機讀書,上到大學先諗啦;然後你上到大學,佢又話大丈夫何患無妻,然後叫你畢業之後搵份工先諗?到你畢業搵到工喇,佢又話男人大丈夫梗係有事業有層樓先諗呢啲?
好多父母就係咁害撚死自己仔女﹗
越遲拍,越大鑊.唔通你去到三十歲既時候會自動識拍拖然後馬上結婚?夫人成日懷疑,究竟係咪好多上一代男人都係咁,搞到搞到要去大陸娶老婆,申請到個女人黎香港之後,三個月就離婚,搵個街外男人返黎屋企搞上床,迫你離婚,再謀間你公屋都有.
你打算事業有成再去追女神咩?女神早就俾個MK仔中出左啦.女人都識諗,百鳥在林,不如一鳥在手,有得食都係食左先啦.深宵寂寞癢癮果時,男人既「成就」,又可以慰藉女人滾燙既肉體咩﹗
識食梗係食港女﹗夫人無「物化」女性﹗啲姊妹絲打夠會話「食仔」啦,又唔見啲仔瓜瓜嘈?吓?邊個話我物化女性﹗我話佢打壓弱勢女性,睇下你萬唔萬箭穿心……拿你睇,香港女仔最多咪識講埋呢啲港式女權黎攞特權,攞著數,狼死到不得了,咩都放哂係塊面上;港女格局唔係好大架咋,買條Pandora啦;中國女子就唔同喇,佢係要「身份」﹗就算下面濕哂,個腦都仲可以好清醒——我要身份證!我是腥港人!
大陸女仔總係好溫柔,好內斂,好俾面,忍辱負重,好似共青團叶璐珊同學咁,千夫所指,都要選落去,一定要選到!幾咁有體育精神﹗
相比起來,港女既頭腦就簡單好多,又要講底線,講原則,唔會「恐慌.性拋售」.點解呀?因為個環境無咁惡劣,所以做人咪唔使發展到咁狡詐囉.呢啲係咪叫撚化心理學?總之夫人無撚化你﹗自己既終身幸福,唔好話你老豆啦,你祖宗十八代出黎叫你袋住先,你都要守住底線,堅拒融合呀.來自和平地區的男人,都係handle和平地區既女人比較好﹗
愛情本來已經波濤洶湧,再加埋第三世界既爾愚我詐,真係多十個夫人都搞唔惦你啲愛情問題呀.
祝 早日回歸本土
代糖夫人上
抱歉,你必須要登入才能發表迴響喔!


text:
拖鞋
拖鞋係鞋嘅一種,後踭全空,只有前面有鞋頭,多數係平底.材質通常係相當輕軟嘅皮料,塑膠,布料等.著拖鞋呢個動作有時會叫踢拖.
拖鞋嘅種類根據穿着嘅場合有啲分別,例如:海灘拖鞋,就唔會係布料造,而係塑膠,係為咗要防水,容易清洗嘅緣故,鞋頭嘅型式都有特別設計,成日俾人叫做人字拖.不過冬天嘅室內拖鞋,就為咗保暖,可能用絨布,而唔用塑膠.
由於近年來休閒裝嘅發達,一啲睇起來正式嘅拖鞋亦相當流行,鞋頭可能係精緻嘅皮製形式,不過後面全空,就係一般嘅拖鞋.著起上來相當方便,返工時如果長褲褲腳夠長,睇唔出來係一對拖鞋.
拖鞋同一啲特定地區嘅文化亦有深厚關係.喺好多亞洲國家,入到屋企一定要換室內拖鞋,喺廁所亦有專用嘅浴室拖鞋.而且主人同客人嘅拖鞋通常都有分別.而熱帶地區國家,喺戶外着拖鞋係相當常見嘅,好多係街頭工作嘅人,工作裝扮亦都會有一對拖鞋.多數餐廳都唔會唔准着拖鞋嘅入去.某啲海濱嘅觀光景點亦常見穿着拖鞋嘅觀光客,因此有啲高級餐廳,服飾店或百貨精品店,會喺店門上張貼「禁止穿拖鞋入內」嘅標語.
不過,喺正式場合著拖鞋係唔合禮儀嘅.
而女士所着嘅涼鞋,有啲款色都會同拖鞋類似,亦都係只有鞋頭冇後踭,不過通常係有高踭而唔係平底嘅,呢種唔會叫做拖鞋,都係簡稱做高踭鞋或者涼鞋,亦可以叫做「高踭拖鞋」.


text:
寶石寵物 (第一季)
佢第一個比我既感覺係好似奇幻魔法melody咁,輕鬆搞笑又有小小主線劇情,而起初我只係播下睇下咁,但慢慢女主角玲子同露比既組合吸引到我,佢地就好似新八同銀時咁,可以一路睇住佢地由唔熟變熟,強調人與寶石寵物關係
寶石寵物 Twinkle☆
呢套應該係最認真既寶石寵物 ,有鮮明既主線,而起初我既感係又黎多套新既?因為我當時以為(第一季)已經係收尾最好既結局結局,同埋玲子同露比好深入人心,之後露比再次出現,但已經冇左以前同玲子既記憶以及冇左以住調皮既性格,不過第二季應該係咁多季畫得最好,畫風幾靚,所以繼續睇
其後阿魯瑪既出現,令第二季變得更好睇,阿魯瑪同阿明既關係好似佐助同鳴門咁,所以第二季強調人與人既關係,重有魔法,而寶石寵物成為次要,同埋呢季加入好多萌元素,吸引好多高登仔入坑
寶石寵物 Sunshine
人與寶石寵物既關係變得更密切,可以一齊讀書,而呢季變得更輕鬆好多無哩頭好似銀魂,同埋我覺得呢季變成少女漫畫咁強調愛情,而露比同水城花音組合同第一季組合唔同,第一季玲子同露比係串人同被人串,而露比同水城花音就係歡喜冤家,最後重一齊爭仔
另外,入面我最鍾意係淺香日向(右邊),因為佢性格好抵死,而且好似阿明化身,粤配同一人,重有由E季打後我都記唔到人名了
寶石寵物 Kira☆Deco
唔知係咪因為上一季被人話太少女化,e套開始走兒童向,同樣走日常但冇前一季好笑,所以係唔好睇既,但我發現世界觀推進緊,人類接受左寶石寵物,因第一季寶石寵物黎人類世界,但屬於機密,而第二季被選中既人類到寶石寵物世界,第三季人類正式可以到寶石寵物世界讀書
寶石寵物 Happiness
兒童向,但畫風冇咁好,而今次係人類接納左寶石寵物黎人類讀書,重有tvb播緊
Lady 寶石寵物
未睇過不過應該好過前果兩季


text:
犀利戈临别dnf秀人品
犀利dnf召唤师加点
下一页 人品更犀利
dnf几个自认为比较犀利的问题
dnf犀利红眼完虐国服伪第一红神
dnf求犀利高手解答
dnf永恒的犀利角色
给你心灵风暴 dnf遭恶搞
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
dnf犀利鬼泣刷图经验分享
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
依旧犀利,dnf韩服女大枪觉醒秒u级发电站领主
dnf千年之光光强50可以犀利?
下一页 装备更犀利
dnf漫游pk高端向
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利戈临别dnf秀人品
犀利dnf召唤师加点
犀利戈临别dnf秀人品
犀利戈临别dnf秀人品
dnf女机械刷图犀利加点
dnf一周囧闻:龅牙哥犀利cos
那招招都比前段犀利
犀利戈临别dnf秀人品
dnf85版本枪神犀利刷图加点攻略
下一页 人品更犀利
那时候魔道刷图真的是超犀利
那个宠物绝对犀利,拉风
专辑-犀利^_^宝宝的频道-优酷视频
dnf囧事录:春哥觉醒 犀利哥套装
还是无影犀利
编辑本段 犀利
dnf女机械可以换天空犀利毒王号吗?
dnf黑暗武士pk连招推荐


text:
Nov 22, 2013
Friday
(3y7m1w2d)
話咁快就o係新加坡玩完4日啦
哈哈, 真係快樂不知時日過
2年前同Jayden去新加坡
當時佢一舊雲咁, 乜都唔識
就算帶佢去環球影城佢都唔識玩
今次, 好唔同,
Jayden已經唔係BB, 係小男孩
好多野佢都識, 好多野佢都知
今個trip, Jayden玩得好開心
嘻嘻, 其實可以去LEGOLAND, 我都覺得好開心
有機會的話, 我一定會再去
好啦, 玩完啦
今朝00:15落機, 返都屋企點半
搞到成2,3點先訓
哈哈, 我今朝照常帶Jayden返學
唔知佢o係學校有冇遊魂呢?
不過, 我唔理得咁多
如果Jayden唔去返學, 我會完全做唔到家務
去完旅行之後
全屋處於混亂狀態
真係不得了 !!
又要執屋, 又要洗衫
去完旅行又多左d雜物
哈哈, 真係有排搞
今日o係LEGOLAND買的LEGO儲物箱
約HKD 200
返到香港發現FACEBOOK有團購
仲要平左幾十蚊
不過, 要等到一月中先有貨
哈哈, 哈哈, 真係有衝動買多幾個
我o係Facebook開左個Page呀
Facebook主要係upload Jayden個笑樣d相
有興趣朋友仔, 可以望一望
like一like


text:
iPhone5同5s周街都見到,但好多時訊號接收得唔好嘅地方傾傾吓電話就實斷線,例如同男友傾得好地地:「喂喂喂…? 聽唔到聽到…? 係咪你果邊收唔到呀?」有時,都唔知對方真收唔到定係唔想同我講電話=__= 想幫自己或男友部電話加條天線收得好啲但又唔想拆機咁大風險?Abosolute Linkase Pro就幫你搵到個最完美嘅解決方法!
呢個iPhone保護殼同市面上見到嘅款外型基本上冇分別,咁點解會可以幫你收訊號收得好啲呢?原來個殼入面收埋咗兩支使用專利技術嘅EMV天線,目的用嚟增強3G同WiFi訊號,而且天線分開兩條,用到果時先拎出嚟,好方便之外,個樣仲十足十上個年代嘅手提電話,是男女生的大熱款式,做聖誕禮物一流,Yeah!
聽講Absolute嘅EMV天線技術原理係將信號指向iPhone本身嘅天線,從而達到增幅效果同埋更加慳電,比起原本嘅Linkase,Pro版設計成頂部係WiFi天線,底部係3G天線,方便得嚟上網同打電話都兼顧得到,唔想成日打打吓電話同打機斷線嘅朋友好應該考慮吓啦!
查詢: SRSWorks (電話: 8113 1148)
定價: $298
Comments
Powered by Facebook Comments


text:
其實一開始 都好驚會好痛 因為激光既野 都一定會有感覺
而我最近都不停爆瘡 同埋我天生係個毛孩
我知道激光係吸黑 有黑色素 黑毛毛感覺一定會大好多
所有我一早打左去問 我洗唔洗自己去左面毛先 同埋怕有暗瘡會唔做得.
美容師既回應係:「有暗瘡可以做呀 仲可以收細粒暗瘡 仲可以美白面毛.」
我聽完之後就諗有無咁神奇呀?
但事實係 「有!好神奇!」
白左好多 又唔痛 又唔會紅
能夠去斑 但做一次係無可能無晒所有斑(是常識吧!)
*療程後要注重保濕,不要使用果酸,含有酒精成份的SKINCARE呀.
M Beauty Concept係尖沙既的力寶太陽廣場.
一到步 員工就好客氣咁問我地,要唔要飲水 都好細心呀 !
因為我果日有化妝咁去到 所以首先都要先都要洗面
哈哈哈 呢個皮膚分析機 完全係照妖鏡呀 美容師幫我影正面及左右兩邊各一次 不過我影既時候 個分析機好似接觸得唔好 搞到等左五分鐘先順利完成.
OMG 真係好樣衰呀!
其實呢部機可以睇到肌膚底層既情況 斑點都唔算十分嚴重 但有幾點既黑色素積聚左唔少呢~ 仲有 我既眼部血液循環得好差 所以眼部好黑~
係打斑前,美容師首先幫我敷一個保濕Cream Mask,大約敷15分鐘才開打激光.
打斑前,都會係我手背上打激光,睇下我會唔會痛~
對於我黎講真係無感覺.
美 容師用膠紙封著雙眼及眉毛, 防止激光打到眼球同眉毛.一開始打 係用532激光 真係咩感覺都無 就係覺得好臭.... 因為有毛髮既地方遇上激光會變白色同埋有一陣濃味.
全面打了一次激光後,會重點打多一次 今次既激光係用1064 , 1064 係重點打係皮下組織既斑. 而今次既感覺係暖暖地 而係黑色素強勁既位置 會好快就覺得熱.最後會敷一個保濕Paper Mask .
做完之後真係白左好多 斑都少左好多 上面係未打 下面係打左


text:
波圖上盤一本萬「利」
瑞士巴素利喺歐聯最好嘅成績係16強,今屆想衝破呢個關卡仍然困難重重,因為球隊嘅傷兵唔少,加上有主力停賽,首回合迎戰葡萄牙球隊波圖唔樂觀,受讓平手,半球都揀客軍開上盤.(周三1,有線64及203台周四3:45am直播)
巴素利由前葡萄牙國腳保羅蘇沙任教,佢曾經執教過賓菲加同埋士砵亭,對於今仗對手波圖當然瞭如指掌,好可惜巴素利喺歐聯有16強魔咒纏身,歷年嚟都唔可以突破呢一關,上屆同一階段就合計負拜仁慕尼黑1:7而出局,球員心理上有啲輸蝕.另外,巴素利有正選後衛法比安舒哈停賽,另一保加利亞國腳級中堅艾雲伊雲洛夫又受傷,科特迪瓦左閘阿當馬查奧爾亦會倦勤,換言之成條防線同瓦解咗冇分別,大戰前夕先嚟搞呢啲咁嘅嘢,巴素利真係有排頭痕.
積臣馬天尼斯大勇
波圖近4場比賽全勝,當中包括以5:0大破費利拿,同埋喺葡萄牙聯賽盃輕取科英布拉大學4:1,哥倫比亞前鋒積臣馬天尼斯持續有好表現,今屆上陣26場合共轟入21球,肯定會成為巴素利嘅心腹大患,而奧利華托利斯,巴謙美同埋哥利斯馬等攻擊球員近期亦頻頻取得「士哥」,捧場客唔使擔心波圖嘅攻擊力,球隊嘅唯一傷兵係阿祖安盧比斯,不過呢位嚟自馬體會嘅球員並非必然正選,影響相當有限,買波圖嘅朋友唔使慌張.
足智彩今仗開出讓球盤,波圖有實力有經驗,出征瑞士都有能力反客為主,加上讓平手,半球唔係多,主隊巴素利嘅防線又大執位,波圖呢個上盤真係全日信心之選.


text:
記得澳洲一簽完左之後, 我去左釜山玩幾日, 個o個星期日Oppa帶我去佢由細到大都會一家人去既教會. (佢屋企幾代都係基督徒)
個日佢既父母係台上有份唱聖詩, 而我在台下好努力望住個螢光幕, 即使個時韓文根本勁差, 都出晒腦汁咁去試讀同扮好投入咁唱歌. 之後牧師開始講道, 我一句都聽唔明, 幾咁眼訓又早起身, 又未食早餐, 真係想合埋隻眼, 但係我又知佢父母係台上一定望住我地, 所以我狂用手指甲針自己大脾, 等自己唔好合埋眼.
個兩粒鐘真係超大壓力, 話晒都係第一印象, 廢事衰啦. 教會結束之後, 我地就去左附近一間傳統韓國餐廳食午餐. 除左見面, 講左句"안녕하세요. 처음 뵙겠습니다"之外,之後既時間都係Oppa同佢屋企人傾計,而我負責賣笑.有時佢屋企人都會同我傾計,問我問題,不過都係佢地同Oppa講韓文,Oppa再翻做英文話我知.
Oppa媽問: 做韓國女人好辛苦嫁喎, 佢話佢知香港女仔好大小姐, 通常都係d男人做晒, 問我如果搬黎韓國住捱唔捱到, 識唔識煮飯. 哇, lee個問題真係考起我, 捱唔捱倒真係唔知, 捱唔到係咪可以隨時返香港.
好在Oppa又話平時係澳洲都係我煮飯, 仲識煮韓食. 之後Oppa媽就開始講: 同外國女仔一齊, 要諗好多野, 唔係剩係Oppa一個人問題, 而係成個家族問題等. 又要顧埋我地如果有小朋友, 個小朋友唔似韓國人點算. 同埋Oppa媽又問我地打算幾時結婚, 唔可以一直咁working holiday周圍去.
最後係我身材唔高, 佢媽咪好擔心如果生左個小朋友唔高點算.我聽完以上Oppa翻譯返比我知既內容後, 真係唔小心講左句: 咁不如你娶個韓國小姐啦. 好在Oppa爸對我評價又幾好, 唔知點解會覺得我善良, 同可愛, 仲話睇得出我有一顆真心愛佢個仔.
咁我其實係下年諗住去韓國, 但到宜家都心大心細去首爾自己一個闖下, enjoy下一個人生活定係去釜山同Oppa一齊住, 講真我真係未有心理準備面對佢屋企人.
我: 如果下年我黎到, 你媽咪都係唔想你同外國人一齊點算? 如果我唔適應韓國既生活點算?
Oppa: 咁我地私奔返返黎澳洲啦


text:
觀音兵掌控攻略古語有云:「瘦田無人耕,耕開先有人爭.」你可以等你個情人,但情人節唔會等你囉!若果你收收埋埋幾個觀音兵嘅,咪當普渡慈航,搵個陪你過彼岸……呀唔係,陪你過節順便提升吓個人魅力同自信心囉.唉,啲男人咪又係成日拍散拖拍到啱為止,我嗰時都等呀等咗幾年先有景呀陰公……咦我做乜講呢啲,返正題!觀音兵嘅嘢,收放都要有技巧架!
Dos
-揀啱對象
假設你有得揀,唔該揀個正正常常舉止得體嘅,學某港姐話齋,亂咁拍拖,會整花自己個profile架!成個禮拜唔洗頭,件西裝大咗兩個碼,成日自己陰陰笑嗰啲就免喇.
-製造機會
觀音兵嘅共通點係只敢遠觀而不敢褻玩,所以就要靠你製造機會比佢喇,早兩個禮拜話佢知你無人約好得閒囉,至於褻唔褻玩……咁大個人你自己決定喇.
-擁兵自重
就算你level係高登女神級數,都應該留返小小良心,過得人過得自己,若果佢做junior搵幾千蚊一個月嘅,就算佢book咗你最鍾意間酒店嘅champagne dinner 你都咪鬼應承啦,要人為咗你一時嘅歡愉而捱成個月白麵包,你之後都唔安樂啦.
Don’ts
- Great Expectation
佢係觀音兵,唔係你男友,記住保持適當距離唔好令佢期望太高以為自己已經得米.Honey呀BB豬呀嗰啲禁語就算飲大兩杯都千祈唔好講出口.雖然情人節同佢過呢件事本身都可能會令佢諗多咗,不過情人節同一年其他364日一樣都要食飯嘅,食得小心啲囉.
-遣兵調將
「觀音兵雖然不是你的男朋友,但對你卻比男友更好.」所以好容易令人唔覺意沉醉響被供奉嘅快感之中,差遣呢個調配嗰個,結果就錯失咗啲良緣嘞.唔該你時時刻刻提醒自己,唔好太高姿態嚇走有potential做男友嗰批呀!
Thanks for sharing~~! Totally rubbish! 煲下本孫子兵法
頁: [1]


text:
吳鎮宇飾演江湖大佬發哥,坐咗 16年監,一出獄就想召集任達華等好兄弟食大茶飯!#大茶飯#出冊#吳鎮宇
貼圖區
好重佬味 躁狂鎮宇駁火鬥神探基仔
Ads by Google
賀歲片鬥完,話咁快又到復活檔! 4月 2日上映的《衝鋒車》,有任達華,吳鎮宇,譚耀文,鄭浩南做四大劫匪,仲會同扮演精明神探的古巨基鬥智鬥力!
戲中有追車有駁火場面,角色性格超喪的華哥又會同鎮宇全程鬥嘴嗌交,將鎮宇火爆一面表露無遺,連華哥都話,「鎮宇嘅性格向來躁底,就算對鞋唔啱着都可以大鬧一場!」
呢股佬味濃成咁,如果加埋方中 sir仲得掂?
飾演警察的古巨基,其中一幕要爬上一架已遺棄的快艇上,雖然基仔本身畏高,都堅持唔用替身,不過佢話導演一嗌 cut就即刻腳軟!#鬥智鬥力#古巨基
吳鎮宇同任達華,譚耀文,鄭浩南偷咗架小巴,將佢改裝做衝鋒車冒警,希望以最唔見血嘅「和平」手段打劫.
雖然係賊,不過華哥同鎮宇其實係好人一個,中途遇上兩個強姦犯,即刻出手將佢哋剝光豬兼綁到實,再打 999報警!
第一次做導演的劉浩良真係將一架 16座小巴改裝成衝鋒車,完成品同真警車 100%相似,所以要靜雞雞去郊區拍,避免引起麻煩.你睇華哥個樣幾認真改裝緊呢!
好耐冇拍港產片嘅鄭浩南,戲中飾演性格內向嘅車手,同以往做大佬嘅形象好唔同.#鄭浩南#復出
採訪,撰文:娛樂組


text:
可能,你地已經身在高位,於是能夠睇到聽到聞到知到比普通巿民更多嘅事情.你地知道政府下一步想點(雖然更多情況係借你地過橋黎放風凶班佔領者),你地又知道事情涉及嘅權鬥遠比好多人想像中嘅誇張,你地明白,香港依家就好似旋渦嘅核心一樣,稍有差池,就唔係一兩條人命可以令事情了結.
你地大部份樣子尚算慈祥,形像還算正面,就算你地相當人數同唔同嘅政治陣營有千絲萬縷嘅關係,我暫時仍相信你地出聲,只是出於愛.你地不停咁叫人散水,叫人番屋企,叫所有人回復到所謂嘅「正常生活」之中,希望你所關心嘅一群人,當真係有事發生時,損害減少.但,年年十萬計嘅人遊行政府都可以當無事發生過,咁樣嘅政府正常嗎?議會上大量人渣零票當選後公然與巿民為敵都無人吹得佢脹,咁樣嘅議會正常嗎?滿街都係自由行,金舖,藥房,連食肆都因為租金過高而被迫到去二線舖頭,咁樣嘅生活算係正常嗎?
我地就係因為想過番正常生活,所以先日日走出黎.
有好多人話,香港人好勁,連催淚彈都唔怕,呢頭放完,啲煙散咗,轉頭就走番出黎.咁你地有無諗過,原來香港好多人覺得今時今日嘅生活,不知所謂到連催淚彈都要行埋一二邊?甚至,在場有唔少人根本一早就預咗班含家鏟警犬會放塑膠子彈,佢地都仲係前仆後繼咁行出黎.你能否感受到大家嘅決心有幾咁大?你地呢班已經上咗位嘅人,到底明唔明白,我地唔係七一遊行果班不問結果安全至上嘅失敗主義者,依家呢個垃圾政府可以將「肯坐低同你開會傾」講成係最大嘅善意,談話內容同框架完全無變,咁算係善意?咪玩啦.大家要嘅結果,唔係只求開會呀!
呢個月,因為佔領行動,我地睇到更多可能性,發現街道未必係迫嘅好,交通擠塞問題亦未必只有一個解決方法.我地睇到香港可以有更多嘅可能性,而唔係只有「養肥權貴再等佢地跌啲餅碎比小屎民」呢條路可以行.其實好多人都感受到叫大家散水嘅你地,對在場人仕嘅愛,可惜你地口口聲聲話明白在場人仕嘅諗法,之後呢?唔通你想全世界都好以七一遊行咁樣,身水身汗出黎,行幾公里,叫下口號,之後集體番屋企等消息,再集體被政府無視?連電影都識得講,「能力越大,責任越大」,你地既然已經自覺如斯接近管治權力核心,話時話,你地做過啲乜?又係反映之後番屋企等消息?
如果我果份功課,你地都不求有實質進度,容許我只係得把口,叫囂幾句話做功課,之後就當成交咗功課,就好了.


text:
電訊盈科由當年o既盈動蛇吞象而成立,多年以來股價由高位回落,即使經過「五合一」將股價提高,但其核心業務──電訊業o既發展,仍然係危機重重,同當年追捧o既小股民願望有好大段距離.
電盈呢次打算賣資產減債,只係願者上釣,一買一賣,唔知點解扯到去變成o左件政治敏感事件.電盈而家固網o既佔有率雖然仍有六成以上,但已經唔係當年o既Monopoly,絕對唔可以自己玩晒,我就唔明點解中央政府仍然認為電盈擁有o既固網電訊產業係咁敏感.佔兩成電盈股份o既中國網通就表明唔想呢個交易通過,但係李生似乎唔多理佢,仲講到明賣資產係唔駛經網通同意,真係攪到網通火都o黎埋.
點解電盈要賣電訊同傳媒業務呢?賣o左之後,電盈仲有乜o野好攪?其實呢個都係一個幾有趣o既話題,電盈本身業務主要就係電訊同傳媒業,但係隨住互聯網絡發展,好多傳統行業都面對前所未有o既經營困難;NOW雖然而家係做得唔錯,但互聯網發展已經慢慢蠶食緊傳統產業o既收益,NOW雖然透過互聯網傳送,但仍然係難以獨善其身.所以,日後如果電盈真係將香港電訊同NOW都賣埋俾人,基本上電盈就只會剩下個空殼,所以下個階段,大家可以預期電盈應該會私有化股份.
今次事件仲有一件有趣o既地方,就係生果報有好多中point,大篇幅o既報道講呢單o野.咦?唔係話佢老豆超人唔係好like生果報,旗下集團係唔會o係生果報賣廣告o既咩?哈哈,大家應該知道小小超反叛性十足,佢一路都冇用有色眼鏡睇生果報,電盈同佢o既地產公司盈大,不嬲都有o係生果報落廣告o既,只係大家冇為意o者.所以如果話電盈一向係生果報o既「大好友」,相信都冇人會反對喇!


text:
香港因為部分議員拉布拉死,簡稱 “拉屎”,所以到依家仲未有文化局同科技局.就好似鋤大D咁,手中無D,心中有D;我心中有嘅文化局係康文處.因為香港中西文化滙集,大幅領先內地文化水平;所以我認為康文處係全球中華文化中最佳政府部門,揼本做左好多咩咩館同咩咩公園.好似講到好巴閉,其實只係文化沙漠裏面嘅小綠洲,啲咩咩館同咩咩公園得啲師奶阿伯先鍾意兼有時間去享用.
“
「文」的本義指色彩交錯的圖形,或紋理,花紋.「化」的本義是變化,生成,造化的意思.“,香港人連咩係 “文化” 都唔知,只係覺得依家野揾唔倒食.我記得有個圖用時間性去形容潮流,趨勢,大趨勢,文化.文化係包含文字同語言特質,氣候,地理各方面因素,好長遠咁令到某地方嘅人有某方面特質,藏於潛意識之中.文化同咩咩節目同咩咩傳統依啲無意義嘅野無關,應該係一種民族意識,表現於藝術同創作之中.
我睇全球生活文化有改變趨勢,有環保,節慾,簡單,和平,慢節奏傾向.文化同良好人格必定會有發展方向,用科學化角度去睇,本來動物靠本能嘅性慾同食慾降低滅絶危機,喺全球人口過盛嘅現在變成負面因素,造成過胖同貪婪.多巴胺係正面情緒化學劑,但引起嘅慾望令城市人工作時數有增無減,過勞,缺乏時間,精神緊張,節奏急速.男嘅爭勝,上進,女嘅追求鍾意依樣果樣.我認為全球文化欠缺一種負面情緒,去平衡正面情緒,我諗係 “悶”.條方程式係:爭勝 + 喜愛 + 悶 = 0.心靈中心嘅平衡點,就好似交流電嘅中軸,係 0 先岩;感覺可以用和諧,平安形容.
如果話食野,做野,諗野,攪野,玩野,咁多野之中,啲人最少同最懶嘅一定係諗野.但用腦諗野係人腦最大嘅價值,高增值服務業都係靠諗野,要受得住悶嘅教育環境同工作環境,唔駛勞動,本來應該唔駛受氣同壓力,就係一味得個難字,要諗野,無任何野可以鼓動人諗野諗得更好.絶大部份工作都係不斷重復性嘅勞動工作,唔駛諗野.真正嘅諗野,係會諗到變諗樣,入灑神,一睇就知.諗樣唔係話變就變,尤其是手機係諗樣殺手,有game嘅多姿多采吸引,又有電話突然響嘅震撼.我有好多獨處空間同時間,悶到發瘟,先發覺有好多野係要慢灑停灑,覺得 “悶” ,跟住就會做同諗啲悶但非常高價值嘅野,例如睇書,學習,反思做人嘅道理.
全球經濟衰求改緩,本來應該通縮換黎較慢同悶嘅發展模式,但各國政府用QE抗通縮之下,自然調整嘅悶文化變成政府嘅任務.香港文化跟本唔欠康樂,康樂設施應該係市民同旅客其用,旅遊嘅目的係了解當地人民點生活,唔需要旅發局攪活動,應該周圍執得企企理理,靜啲唔好成日挖路,唔駛公園咁豪華,等啲人悶時靜靜地有條路行下,散下心,有張櫈坐下諗下野,思考人生;依啲野唔係退左休變灑師奶阿伯先做嘅.
Like this: Like Loading...
喺
過橋面線city同 岸線city之間,一個係半空線,一個係海平面線;只要去行吓香港啲馬路,就會發覺唔係好水平,所以我覺得過橋面線保持水平嘅適應性高好多,可以用層數多少就離水平面高度.香港有好多叫咩咩走廊嘅橋都起到好長好長,升高到半空咁高會阻景觀,但其實可以隨時留空心,做拱橋橋墩.
輕鐵同車路去左半空,就會以客運為主,所以下面一定要有貨運鐵路,中間要有升降機連接;所以最少要有依三種鐵路先夠用.仲要考慮到景觀同風阻問題,鐵路應該係佔全層兼通風,好處係一路伸廷,一頭一尾都可以不斷搬掉頭同分叉軌道.兩邊係月台配合外置升降機,輕鐵放喺中間,A 路權永遠唔會同車路混埋.而嘅貨運鐵路因為班次疏,停多過行,24小時運貨,所以放喺地面有人有車都相對安全.我覺得屯門嘅輕鐵,東涌線同東鐵依啲地面鐵路,應該轉為貨運,然後再喺上面起又節能又密班次嘅架空輕鐵,輕鐵軌道係行人通道兼商場,又係天橋,啲人最多行400M先到車站都方便.
我見依家啲橋一頭一尾都成注面咁亂,好少見好似平時馬路咁有交通燈十字路口會停低,反而好似簡單啲,又或者好似跨海大橋果啲不如整三層通風設計,好似上海面咁方型,好過闊條面,景觀同風阻問題都好啲,而且兩頭接駁都容易啲.
Like this: Like Loading...
節録自:
北歐式的自由生活提案 Less is More – 本田直之
旅行時,不要只去觀光景點,而是要去體會居住在當地的感覺.這樣就能從不同的角度看自己的文化.
北歐人對衣食的要求異常的低,對住的要求相對較高.北歐的家庭注重屋內,而夏威夷和紐西籣則把重心放在戶外,但幸福感較高的幾個國家,都同樣重視居住環境.房子不只是個物品,而是充實自我生活的平台.
複業,也就是有複數的工作是很重要的.就連大企業本身,都無法保證能提供員工百分之一百的照顧,自然會走向只要不妨礙到工作,可以到好幾家公司上班,或是做其他工作也沒關係的趨勢.
就像練習足球,只要在練習待兩個小時,就一定能進步嗎?花了四小時練習還沒辦法進步的話,應該是不會善用時間.當然,這代表了訓練方法錯誤了.
如果把興趣當成工作的話,喜歡的事也會開始討厭.這是因為喜歡的事情如果跟收益畫上等號,就馬上會變不喜歡.
做自己覺得有趣,想去做的工作,當學會了各種工作才能時,才發現興趣已經變成了工作,這應該是最理想的工作型態.
培養個人能力和商業技巧為大前提.沒有這樣的心理準備,就抱著做喜歡的事情,討厭的事絶不去做的想法,那麼就只是在追求眼前的理想,根本沒辦法向前邁進.
Like this: Like Loading...
Mckinsey 有份
global greenhouse gas abatement cost curve,可以睇倒最具成本效益嘅環保方法,係節能,而唔係發展太陽能或者風力依新能源,其中小水力發電依種比較原始嘅發電方法先係首選.初初我無諗過香港可以做水力發電,但只要了解 Demand vs Consumption ,儲能比發電價值更大.高峰用電係一般用電大約一倍,台灣有用電高峰收費,書提過去到一般收費 3.5 倍,所以台灣有運用冰蓄能中央冷氣系統.
冷水蓄能比冰蓄能高效,但密度低;但仲要比蓄水能密度高得多.
tridentes.com 有講蓄水發電,水力發電機好高效好成熟,去到八九成效率,基本上得只得 pelton, francis, kaplan, crossflow 四種,反而係周邊啲水管同大水塘需要發展,要好大好大地方.香港供電之中,有部分來自 广州抽水蓄能电站,head 有成 535m,發電量 8 × 300 MW.
香港淡水同供電都好依賴內地,而汚水處理同防洪就靠自己.我覺得四樣野其實可以組成一個大型淡水網絡,再加上香港有64% 地方適合發展地下
岩洞,又無農業又無工業之下,循環再用淡水達至自給自足應該唔難,仲可以將用用電需求日均化,令所有火力發電機組可以喺最高效狀態下運行.
防洪同供電同車路運輸都係計峰值,香港有好多防洪設施做到
200年一遇,蓄洪池已經可以直接用黎做蓄水發電,平時所有野都係閑置.至於汚水處理,香港每日產生約 290萬立方米污水,唔好話咁多水可以發幾多電,應該問每日要用左幾多電喺供水同處理汚水,泵上又泵落;工業用電大約 25% 用喺泵.處理左嘅水接近可飲用,依家係就咁倒番落海,都唔用黎沖廁.
防洪網絡基本上應該可以發展成蓄水力發電.有左蓄水力發電網絡,好多再生能源例如風力或者潮汐能就可以唔駛裝發電機,只係裝水泵,成效更好成本更低.而且淡水可以用黎比機器水冷散熱用,datacenter 啲電腦其實可以做到好似引擎咁直接水冷,唔用冷氣鏗好多電.
倘若去發展電動車充電網或者氫燃料電池,用化學物去儲能,不如整個一物多用,又可以不斷累進做到好大型嘅淡水網絡.小型嘅就好似電容一樣可以有穩壓作用,大型嘅就好似電池,又可以係電網之間嘅接口.喺暴雨黎之前可以發揮天文台預判嘅價值,預先嘥電抽走水塘啲水,變成蓄洪池,然後雨水又發番電,又有新鮮水用.真正拎去飲用嘅淡水唔會好多,中水
grey water 同埋經處理嘅屎水都可以循環用好多次,用淡水做冷卻唔會浸蝕 heat exchanger ,又可以用發電廠或者焚化爐嘅廢熱煲Q死啲菌. Like this: Like Loading...
Lytro Illum 嘅遠近都得攝影效果,同 3D 黑超電視都係想將立體有遠近嘅影像喺平面屏幕表達,但都未能普及,啲人都係想祼眼感受立體感.今日睇倒幅黃藍主色嘅相片有 Starry night 咁嘅線條美態,黃色有近嘅感覺,藍色有遠嘅感覺,所以我諗不如用黑白 sensor 唔要彩色資訊,用黃藍去表達遠近效果增強立體感.
因為懶廢事用 3d render 試效果,所以喺講
Purkinje effect wiki 度果幅相用 photoshop 求其試下.市面暫時得一部貴到發顛嘅 Leica M Monochrom 嘅用黑白sensor,唔知啲人點解會沈迷要追求色彩真實,其實人眼夜晚睇野都係黑白架啦.平面屏幕表達有限,黑孖孖影出黎會彩色,啲人一睇倒彩色就唔覺暗.另外太陽咁死光,曬太陽會令人分秘退黑色素產生唔知咩特別感覺,生理時鐘都調節埋,但睇一幅有太陽嘅相等同睇見個普通白色圓形.
喺
Purkinje effect 果頁有講黑孖孖點解要用紅光,而唔係白光;所以街燈或者車頭燈用白光效果係差過用暖光,其實我覺得3000K 都唔夠暖,應該要再紅啲.我覺得 Lytro 可以記録遠近資訊嘅概念,要用 viewer 先睇倒,又貴,無咩實質用途.但如果改為黑白黃藍duotone,突出遠近分別,就適用於車用電子後鏡,電子後鏡可以降低風阻,唔駛用後玻璃鏗冷氣,對輕身嘅車好重要.
其實 sony 研發緊超高感光嘅 sensor 專係比車用.
preamp.org 試過將普通 sensor 改為黑白,感光度會升左一倍.反正車最緊要喺黑孖孖嘅夜晚睇倒野,街燈又唔係彩色,所以我覺得突顯遠近比彩色更重要.用黃藍漸變色突出立體感係平面形容兩隻眼形成立體感嘅方法之一,有啲野愈平體又凹又突愈勁就愈吸引,可以好過原色或者黑白. Like this: Like Loading...
現時最高效能嘅引擎係 jet engine,姐係發電用嘅大型蒸氣渦輪,我所知現時最高效能係G級,一造就好大型好貴,小型嘅渦軸式 micro turbine 會用嘅直升機,好輕但好貴.車需要嘅動力比較細,會用四衝程往復式,每個氣缸大約 500cc,Toyota 依啲日本廠整電油車,直四atkinson cycle 已經好接近效能極限.另一方面歐洲興整柴油 turbo,因為三缸唔會出現turbo 嘅 interference,所以通常係直三,直六或者 V6,最前占性嘅係 Audi 咸蛋方包賽車
R18 , 2014版係4000cc V6 TDI,效能嘅樽頸係燃油噴注壓力,佢出到2800bar.一般街車最多係2000bar.另外仲有 mazda skyactiv-d ,壓縮比係現時最低,只有14:1.
我覺得 toyota 嘅 atkinson cycle 其實可以改行二衝程,我好期待佢地研發緊一副
單氣缸二衝程 linear generator 嘅發電機,依種其實又叫 free piston engine.有atkinson cycle 就無turbo,前著衝程加長,後者衝程減短用 turbo 取代;活塞同渦輪係兩個節然不同嘅取向.好明顯活塞適合小型,渦輪適合大型.
未來車用嘅range extender 發電機會好輕好細,應該只會發平均能量需求,一架小型車行平路其實只需要幾匹馬力,咩個一百匹馬力嘅引擎用到盡嘅時間只係限於上非常斜嘅路或者劇烈加速,可以由馬達輸出峰值馬力,所以細車只需要單氣缸二衝程就足夠.如果係貨櫃車咁重型,需要嘅馬力只係比佢輕十倍以上,一噸重都無嘅 R18 副引擎差唔多,正路 V6 TDI hyhrid 柴電混合動力係最理想.
但真正最高效能理論上係二衝程 free piston,比較大型啲嘅仲可以加 turbo.依家嘅 TDI 用輪軸嘅動力做共軌燃油噴注,turbo 用黎做入氣增壓.F1 嘅 turbo 因為排氣量大,可以直接用黎回收發電.大約一百kw以下,用一至兩個氣缸,直接用活塞加linear generator 發電,可以用 atkinson cycle 但無可能 turbo;去到幾百kw時,永磁馬達有技術困難,turbo引擎設計彈性比純活塞或純渦輪大得多,可以將所有動力由渦輪軸輸出,用機械能直驅方式比轉為電能力好.
Like this: Like Loading...
近期啲貨幣有啲唔尋常,有啲所謂專家形容為貨幣戰,我就覺得好明顯唔係喇.美國自 2008 開始 QE,到 2014先見效.2014年中美元急升令我覺得好出奇,因為如果係貨幣戰嘅話,各國應該係鬥弱貨幣,鬥快印銀紙,有利出口;依家應該係貨幣戰停左先啱.美元急升應該係美國嘅外交政策,美國同主要歐中日四大體系有默契之下進行.依家係中美相對强貨幣,可以帶動全球需求,輪到歐日兩方用美國已經證明成功嘅 QE 方式解決經濟問題.所以可以預期歐日係未來一段時間後會出現經濟復穌.
世界各國應該已經有個共識係保持大約 2% 嘅目標性通漲,唔會出現通縮,保持低利率,永遠 QE 嘅新經濟手法.美歐中日係別無選擇,一定要合作,因為佢地共同面對同一個敵人,就係商界嘅炒家.政府,商界,人民,三者有不同立場,好多時只係互相爭奪利益;QE 係政府最有效嘅方法由商界同人民中抽取利益.依家最大問題係垃圾債,另外仲有油價.
美股由 2009 年開始升都未能帶動經濟復甦,我睇原因之一係因為油價跟住升,之後平穏至到2014年中暴跌,經濟就起飛.油價已經唔係供求問題,而係炒賣活動,美國政府都阻止唔倒.睇番歷史每次一急升就會出現衰退.油價急升係70年代造成異常嘅滯漲
stagflation 嘅主因.
VIDEO
我睇油價異常波動,有可能引爆某啲泡沬,成為導火線.依家新嘅經濟玩法係做好預防措拖,有啲泡沬早啲爆,然後去救市;因為金融體系已經太大,風險無法預測.其實 QE 係政府喺市場吸水減低風險先啱,唔同以前日本印銀紙花去基建.依家各國印銀紙都無洗到,一係就買債,一係就儲備;係等泡沬爆左,戰亂之類,或者油價反彈,甚至出現滯漲時,息無可再減又唔可以QE時,先用儲傋去基建改善失業問題.所以美國QE嘅規模好大,效果好滯後,無惡性通脹,我諗一直只係防止通縮制造目標通脹,啲錢實際其實係留番黎防止滯漲.
Like this: Like Loading...
某愈黎愈差嘅經濟雜誌今期封面係個光頭風水佬,仲話:”樓價會大跌!”.本來我都係咁諗,因為依家已經去都猪狗效應,連細價樓都顛時就好接近見頂.但我又唔想同風水佬,仲要係光頭嘅唱同一個調,我要有頭髮,所以我提出樓價不斷升唔跌嘅可能性,啲確係有可能,等光頭風水佬魚到爆.
俗語所謂:”唔係升就跌架啦!”.做人應該有頭髮,最少留番一條好似Q太郎咁,唔應該一面倒光頭.學界啲辯論比賽係教壞人,唔應該一面倒正或者反,應該訓練 “依家嘅我打倒頭先嘅我”,培養雙向思維平衡觀點.而且仲要學識點抄襲,抄對方嘅觀點之餘,整理好之後就唔會同自己相反嘅觀點有矛盾;於是就係一把鋒利得好似激光咁無形嘅劍將是非黑白分開.所以一定要認識黑色嘅頭髮.
我睇過最新一期啲經濟周刊,都係各持己見,好多係用老一套循環嘅經驗預測將來,咁做係最容易又最大機會錯.好多人會以為樓價會重復 97 高峰後急跌嘅情形,樓價跌一半;但事實上喺金融海嘯時依樣野只發生左一半,跌左兩至三成,之後急升到依家升番一倍.08 年美國用左啲史無前例嘅手段干預,人人當時都認為會出現惡性通漲,金價急升,結果人人錯灑,無通漲兼金價跌番灑.
我整左個金,美股同美元三者由08至今嘅圖,我覺得好有意思,頭同尾都係幾乎滙聚一點,三者六年升四成;姐係依家可以視為美國已經重回金融海前嘅正軌.用金本位去睇嘅話,啫係將所有數字乘大 140%,08年至今六年黎平均每年通漲 6至7%,而唔係美國公佈嘅 0-2%之間.
香港政府近期將食屎柯飯,社會貢獻價值係負嘅議員同區議員加薪 12.5%,意思係希望帶頭加薪,加人工追通漲,只要人工加幅同08年前比有大約四成,等於咩事都無發生過.另一方面怕QE造成通漲嘅資金,走灑去推高左金價,樓價,股市同美元避險,港元同美元掛鈎,其他例如油價同歐元變成相對平,香港樓價超過四成升幅叫相對貴,但喺人工加番之後就唔算唔正常,愈加得多樓價就愈唔會跌.
信風水佬不如信李伯伯,雖然大家都係光頭,但李伯伯後面一定有N個世界級投資專家.長和系重組等於變相大幅減持本地地產業務,增持左能源同英磅相關資產.我覺得好合理而且係低風險,乎合佢一貫以穏為上嘅策略.睇倒依家咩野叫平,咩野叫貴;但貴野唔一定會大減價益街坊,怕跌嘅係虛驚又可能係直覺.
Like this: Like Loading...
香港有大約 30 個標準運動場,加埋一個大球場,全部都唔開得演唱會,避住喺紅館演出,坐得萬幾人,而且四四方方聾嘅都知有嚴重駐波問題一定衰聲.每個球場佔地成萬平方米,通常用黎比啲學校開運動會用,以香港嘅地價計,非常奢華.我有諗過不如用
線city 幫大球場圍一個圈,做隔音牆兼有輕鐵通去天后地鐵站,咪開得演唱會囉,仲住倒成萬人添;睇相睇google map 睇落好似得架喎.
仲有經常比人批評嘅灣仔運動場唔知仲有幾耐命,放地王度仲要有無敵大海景.有建議話成個場升高下面做展館,天台做運動場.我心諗運動場真係咁重要咩?黃種人唔適合田徑項目,衰就要認架啦,天台用黎放太陽能板發下電,好過比啲人出汗嘥能量.
遍佈各區都有坐得好少人嘅運動場,不如繞場一周起樓,做埋上蓋,做埋看台個地台,個個場坐成萬人濕濕碎,而且起黎住就唔同起黎坐,再加上大量覆制,原本奢華變成抵到爛.以線city 計,一個場又唔駛鐵路又唔駛天台馬路,可以住八千幾人,全港幾十個場變灑運動場城,又一個天水圍咁嘅住屋量,再申辦一次本來話一定得嘅亞運,本都賺埋番黎添.
Like this: Like Loading...
前排佔中喺街頭有張奏人死嘅書法作品,雖然斯文左啲,但都唔錯.細細個小朋友都識奏得惡毒啲,例如:”五馬分絲,七孔標血”;依家重視創新嘅時代,加入 SM 嘅元素,奏人死都要有創意:”電鋸 ger ger 再打結柯尿唔出爆膀胱死”,”鼻窿駁屎窿,耳窿駁尿窿,全身再督廿個窿飲血柯水死”.咁啲人先有些少感覺.
有好多益智嘅故事書會有壞角色,好多時壞人成世生活都好多好人,但慘淡收場,反而好人成世辛苦命,但又好結局;於是啲人就寧願做好人.人對於死嘅結局好重視,認為點死法就等於成世做人嘅成績表,雖然唔乎合邏輯,但啲人真係咁諗.死個樣都要死得安祥,要眼閉,要全屍;甩左個死人頭都要痴番放埋一齊.
隨住科學昌明,吊命科技不斷進步,想死都唔得;同時DNA解開人類奧秘,生命愈黎愈不外如視.世界貧富懸殊不公嘅問題,造成誘因令人發動自殺式恐投襲,召集唔怕死嘅老人或者病人應該愈黎愈容易先啱.就算係怕死,好似香港咁住擋房環境仲衰過住監倉,又唔駛日日受老細氣.監倉咁好環境唔憂食唔憂住,世上大把人爭住想住.咁法律有咩阻嚇力呢?
我睇老人退休金無需要,老人問題嚴重到會對治安國防有壓力,最終唔單止有安樂死,仲會有興奮死,笑鬼死,快D死,各樣創新死法,用點死法去奬勵人或者徵罰人嘅文化最終會出現,而且對法治好有用.例如好人可以揀EFGHI餐,有快餐同常餐,食完慾仙慾死.世上有好多食物同藥物,又好味又興奮,但食完會死,所以有毒唔比食,例如鷄泡魚內臟;為左食好味嘅毒品死,或者EFGHI餐興奮死,先有做好人嘅誘因.相反,橫又死掂又死,好人同壞人都係向吊命科技極限挑戰咁七孔插喉咁死,姐係變相鼓勵人做壞人活得自私開心啲啫.
Like this: Like Loading...


text:
就算你冇紋身,但應該都有諗過紋的話會紋咩?呢位機迷就鍾意打機到將啲最愛遊戲紋晒上身.當中有《Skyrim》,《Splinter Cell》Sam Fisher,《God of War》,《Fallout》,《Tomb Raider》等等,而且佢仲有個PSN Logo,外國人都唔撐Xbox,原來因為由PS1已經打機打到大!佢仲話成個背部都會留番俾《MGS》系列!呢位叫Declan嘅英國機迷,係爆頭女王Kali喺網上打機識嘅,我哋梗係即時訪問吓Declan,問吓佢俾人爆頭痛啲定紋身痛啲.
GameoverHK:點解會紋關於遊戲嘅紋身呢?
Declan:哦,我紋第一個遊戲紋身,係因為想紋一啲對我自己有意思嘅嘢,我考慮過每一樣我鍾意嘅嘢,最後揀咗一隻我鍾意嘅遊戲.
GameoverHK:除咗鍾意之外,紋上身嘅遊戲仲有啲咩代表意義?例如一定係爆咗機先會紋?
Declan:都唔一定,但我想有啲嘢人哋冇但我有.可以講嘅係,所有紋上身嘅都係我鍾意嘅角色,而呢啲遊戲我都係玩過嘅.
GameoverHK:第一個紋身係咩?
Declan:第一個係《Tomb Raider》羅拉囉,都兩年前紋o架喇.我當時想要一個性感嘅女角色,咁佢喺PlayStation遊戲嚟講就最有代表性啦.
GameoverHK:最難忘嘅係邊個紋身
Declan:我會話係我嘅Sam Fisher紋身,因為個紋身好多details,所以都係最痛嘅一個,所以我永遠都記得.
GameoverHK:你有幾多個紋身?駛咗幾錢?
Declan:左手有9組,用咗超過1,000英磅.
GameoverHK:下一個會紋上身嘅遊戲係咩?
Declan:我計劃紋一個超大嘅《Metal Gear Solid》紋身喺背脊,會由好多個MGS角色組成.呢隻遊戲係我最鍾意嘅遊戲,但我一直冇紋喺手,所以我可以將成個背部都留俾佢哋.
GameoverHK:你手上仲有一個PS Logo,點解你揀PS4?唔揀Xbox?
Declan:因為我由PS1開始已經玩PlayStation,我亦都冇諗過要離開PS陣營.所以,喺我隻手上面嘅就係PS Logo.
GameoverHK:啲人點睇你啲紋身?
Declan:成日都有人會留意到我啲紋身,多數都係後生仔,佢哋都會話好鍾意,有讚冇彈呀!
GameoverHK:點解咁鍾意打機?幾時開始?
Declan:我3歲就開始打機,當時係玩SEGA嘅遊戲.之後,我就冇停過打機.我鍾意打機因為覺得有趣之餘,啲遊戲故事都好正,睇戲對我嚟講有啲悶,所以一路玩一路睇劇情就最爽.我最鍾意就係啲劇情正嘅遊戲,好似MGS咁.
GameoverHK:一日打幾個鐘頭機?
Declan:我一日會打6個鐘機,如果放假或者冇嘢做,會仲長啲.
GameoverHK:除咗打機,仲有咩興趣?
Declan:健身,我係一個健身教練,所以我成日都會去做gym.我鍾意舉起好重嘅嘢,咁會令到我更強壯.亦因為健身,令到好多人睇到我嘅紋身.我好想變得更強壯,o依家我舉得起180kg,好爽!
GameoverHK:除咗遊戲之外,會紋其他圖案?
Declan:喺我另一隻手,我想紋一啲怪物喺上面,例如我最愛嘅電影《Alien》,《Predator》,《Godzilla》,我諗應該會幾有型!
不過話時話,收到啲相同答案嘅時候,我其實仲想問多佢一題,啲相用咩相機影o架呢?
想即時睇到更多日本文化,ACG最新資訊,請即加入facebook!
https://www.facebook.com/GameoverHK


text:
石器最多人玩一定係2.0-3.0
個時多人到 你落街打機 d人一定開住石器黎玩cs
同埋d寵 道具 有價有市 周圍都有紙寫賣乜乜乜
個時為左搵錢 每一個星期五開7日免費帳號刷5轉拎機暴 最好搵既時候係垃圾機暴都賣到50蚊
之後3.0開始玩合成寵 機暴既地方就開始取代 同埋賣得唔好
石器我一直認為可以活好耐
只可惜華義垃圾
合成寵唔應該出現
職業都唔應該出現
有兩段時間大清洗 抓copy寵
有d真係換返黎 佢都唔知係copy
結果一次清晒 d人都走左好多
玩到中期 去伊甸 成日賭寵物跑步
日日都一大班人坐係到賭
最後香港區既人都去晒太陽
最後佢不停出屈機寵 加快執粒
提外話 來吉卡 最小有200張
石器執,係因為 佢一直都同日本打緊官司
比日本告佢自己 改入面D野 (大約係咁)
日本當時賣比WEAI 只係去到 1.X (由英雄島開始,家族,園莊都係台灣仔自己創作, 所以你睇到由2.5開始D 寵 既風格 同以前係唔同 , 因為係舊地圖硬格加落去既關係, 而且園莊係WEAI 第一批創作既關係,所以D園莊成日卡卡地彈番轉頭就係呢個原因)
一直告, 告左好多年 , 到左最後WEAI 敗訴,所以就要強制執左石器
同WEAI 本身既管理無關


text:
呢篇文係獻俾天下有港女跟身又或者有對象嘅窮巴打.
如果你冇港女跟身,你可以bookmark定,然後下年再睇吓有冇需要.
如果你連對象都冇,輔仁仲有好多文可以睇; 快手Click去其他文章,唔好再睇落去.如果唔係,真係會Sad死自己.
有港女跟身嘅窮L望住個日曆,就知道距離情人節得番唔夠一個禮拜.
世界上有女嘅窮L都要諗點過情人節,偏偏香港嘅有女窮L要過情人節,比世界上任何一個角落嘅窮L都要難過.通常2月撞正農曆新年,酒店房貴一貴之餘仲俾蝗蟲搶晒.
如果你有自己間房,即使係劏房都好,你已經唔洗煩無房啪啪啪,你亦都唔洗再睇篇文.但香港偏偏冇空間俾人去啪.主場有老母,作客有伯母,點都係要死出去.窮L要有空間,都係要錢,仲要同城棚人一齊搶時鐘!萬一一個唔好彩撞個EX同另一條仔一齊喺個狹窄時鐘大堂排隊,真係唔知到同唔同襟弟Say個HI ,轉頭再出番Lobby 交流心得好.
有此及此,我就送幾招過各位輔仁窮L,令到窮L們過情人節都唔洗大出血.
情人節正日,所有嘢都要同巴打搶,仲要所有餐廳花店都例牌加價,貴到HIHI.今年情人節正日,仲要撞正酒店最貴嘅星期六.所以,如果你個麻煩港女肯提早一日慶祝又或者推後一日慶祝,就一定要做.
唔信?以SOHO飛的落去唔點跳錶嘅法國佬IBIS酒店做例子
2月13日住一晚 690HKD
2月14 日住一晚 750HKD
2月15日住一晚 540HKD
既然2月15平到同去百佳起個雙鐘再過夜差唔多,又何必一定要迫呢.
即使揀2月13過一晚,第二日CHECKOUT去上環小店老店食BRUNCH,之後去AIA 又或者年宵打發,咁又成功過咗情人節,係咪幾好?所以,有得唔洗做老襯就千祈咪做.
好多酒店有提前一星期,兩星期甚至提前一個月Book房優惠.酒店房越近同日,就越係貴到入肉.所以唔好係條女面前扮有錢佬,啪果陣就牙咁痛.快手去酒店網站搵房啦.
P.S. Google神有時會幫你搵到訂房網站或者酒店官網Discount Code,請多加利用.
歡好嘅嘢,唔係吓吓都係Plan定.Plan 咗但臨場唔做又白洗錢,但唔Plan又怕果日冇地方.咁點算?
幸好受惠於強国自由行,香港過去十幾年多咗好多中價酒店.好多時果晚賣唔晒房,就會特價放出嚟.有個手機app叫做Hotel Quickly,專門搜羅即晚吉房,即book即住.呢個app簡直係情人節同落夜場旁身必備.
點解要搵間可以煮嘢嘅房?因為可以玩煮飯仔,唔洗同街上一堆男男女女焗食一式一樣嘅情人節二人餐,仲要堆單貴一貴個半鐘就俾人催交檯.煮飯仔豐儉由人,煮得嘛嘛地唔係問題,重點係煮飯仔嘅過程.雖然房價一定比中價酒店貴,但係慳番果筆貴夾唔飽情人節二人餐,條數都喺番度.
(又係受惠於自由行国策)好多住宅區, 工廠區又或者山卡拉地方附新都開咗中下價酒店.新蒲崗,牛頭角同觀塘有幾間呢啲嘢自由行酒店;青衣,將軍澳同汀九橋底又有專門困住大陸團嘅酒店,價錢尚算相宜.如果唔想同強国團友爭食酒店免費自助早餐的話,黃金海岸同天水圍兩家遠一遠都係選擇.
呢個真係唔洗我多講,如果想試吓非酒店又有特色嘅地方,用AirBNB搵條證你會發現新大陸.個人極力推薦遊艇房同叫天不應叫地不聞嘅澄碧邨.
想知係咩地方?快手去AirBNB網站又或者Download個 app睇吓(我冇收AirBNB錢做寫手).
其實weekend租渡假屋,分分鐘貴過住酒店.之不過,長洲部份渡假屋有海景雙人浴缸.要背水一戰的話,就真係焗住.
之但係,冇人話一定要入長洲俾人當做水魚嫁嘛,Right?長沙,貝澳同塘福都有渡假屋,價錢仲平過長洲一個價位.而家果頭仲有外國露營車渡假屋,又係慳咗食餐果筆,可以煮飯仔.
K房都可以啪?Why not?話說維園側果間K,啲房有獨立廁所,尚算乾淨清潔.之但係K 價貴,就當然係等到貓頭鷹時段先好入場啦.之不過成晚流流長,點樣可以打發時間?好簡單:去大坑食個分子雪榚,或者去Paul Con 側邊條街食綠茶甜品,再去維園年宵迫幾個鐘,咁就夠晒鐘去K房啦.
不過,K房嘅嘢先到先得.請提早用app 或者電話book房,反正最後失敗no show 又唔洗俾錢.
車震呢味嘢,唔理男人係HEHE定HESHE,都會有嚮往.如果你有車牌,就租番一晚車啦.兜去西貢定赤柱都係睇係銀包有幾大實力,同埋你點樣package個旅程.
食完甜品,上飛鵝山睇夜景定去北潭涌睇星星,一切盡在你對腳控制之內.然後揸埋去暗角,就可以開始入正題,慳過住酒店加大餐好多.
之不過呢,大帽山就太多人照田雞;而水塘就有慈母巡邏(聽聞政界有對男女去水塘邊車震被慈母撞破,好似係),所以都係唔好去啲大路地方又或者太近邊境禁區,以免啪人不成卻被開菊.
有冇睇過《早熟》?睇過就明我講咩.
之前佔領果排,幾多人一番熱血買咗帳篷同其他露營用品.就算你自己冇買,又冇朋友去到Poly個貨倉拎貨,咁你身邊總有一個兩個黃絲有營可儲掛?
個人覺得啦,貝澳, 大帽山一帶同石壁營地係算方便.如果好有時間,入去大浪西又或者塔門都係選擇.
至於點樣游說到港女冬天去露營?睇星星可能橋太舊,所以買熒光指環影time-lapse 上ig做理由都應該站得住腳,好似係.
如果你咁好死,搵到一個朋友充撐人數又或者一對又係要房啪嘅一對,渡假營呢個Option簡直係平通街.
鯉魚門渡假村為例,營費位位50,再加膳食費3餐合共74蚊.平到裂開嘅Option,去邊度搵?而且,渡假營有空位的話,係接受10日前電話申請候補宿營的.之但係,呢個香港只係得鯉魚門同麥理浩有得最少3人成營,所以我頭兒話要搵朋友充撐就係咁解.而更加不幸嘅係,而家麥理浩做咗隔離營唔收人,鯉魚門營餐廳又裝修緊,所以真係報鯉魚門的話大家要考慮考慮.
你唔係有錢仔,而你條女都唔一定係Coffee.不過,你都可以有殘廁Gathering 嘅享受.
自從Gathering事件之後,好多商場都開始要問Reception 拎key card先可以用殘廁,搞到十分唔方便.之不過,呢個世界仲有啲酒店大堂殘廁比較隱密,夜晚又冇清潔工;呢啲酒店通常都係連接商場,四通八達,大家可以Google 一下.
至於最終極嘅育嬰室,就當然係機場啦.橫掂機管局(講大話)講機場嘅閉路冇錄影功能,洗驚咩?
情人節夜晚有成16度,吹微風.唔怕太激太凍的話,青山公路沿岸有好多沙灘.由於冬天嘅沙灘係冇人當值,慈母亦都冇心機去行沙灘照田雞.所以呢,果堆沙灘樹下真係好選擇.而你需要嘅,就係去宜家買張20蚊沙灘席.
搞出人命,就點都唔平!所以,記得唔好慳果10幾廿蚊.
祝各位出入平安.
抱歉,你必須要登入才能發表迴響喔!


text:
好多人好鍾意德國,一鍾意就鍾意好多年.但認真講,路維呢幾年黎經營既呢隊德國,越黎越唔得我歡心.
點解?
得罪講句,呢隊德國,好乸型.陰聲細氣咁攻,陰聲細氣咁守,一D陽剛氣都感受唔到.我唔係話要你場場踼到打泰拳咁,但你都唔好好似打羽毛球咁縮下縮下丫.的而且確,而家呢隊德國順起上黎係無得擋,行雲流水.
但如果對面硬起上黎,而球證又咁岩比較鬆手,咁咪蝕底.你D傳波帶波比人粗暴截斷,罰球或者角球比人夾硬撞開可能就會輸.
你睇方對加納果場,如果唔係換返個上一代既真男人KLOSE出場,又或者對面個22號無傻更更咁5個打3個既突擊傳比前面果個(條友係咪以為自己踼緊麥花臣?無越位?),就一分都無了.
認真講,今年呢隊德國確實唔係好勁,睇返三場分組賽,第一場係贏對面有個傻仔叫比比;第二場贏唔到之餘,仲要比加納向全世界示範要如何對付路維既德國隊;第三場呢,就你兩兄弟自己傾掂一個首名出線一個次名出線,毫無參考價值.
雖然唔係好勁,但佢係德國隊.
德國隊有完善既制度,有專業既團隊,有服從紀律既球員,有要拎世界盃既決心.剩係呢四樣野,其實已經保證佢入到四強.
企係球場上面,佢地係一隊球隊,而唔係十一個人.下面個表比你睇到對加納果場佢地中前場球員互傳既數目,黃色係5次或以上既互傳.可以見到佢地完全無諗過自己,好願意將波傳出去,將球隊既利益放係第一位.
睇返歷史,係第二次大戰之後,其實只要德國(包括西德)入到決賽周,佢最差既成績都係八強.
所以第一次進入十六強既阿爾及利亞,真係凶多吉少.又如果路維被阿爾及利亞踼出局的話,佢應該要吞槍自殺,或者罰佢以後唔可以再食鼻屎.
真係成粒放入口嫁
開賽前,甚至去到最後一場分組賽,都仲有好多人覺得阿爾及利亞一定出唔到線.
老實講,你地憑咩咁樣講?你睇過幾多場阿爾及利亞?如果佢弱,佢弱係邊個位?唔好問咁深,我問你,佢教練係白人定黑人?我都幾肯定你答唔出.
咁,你憑咩覺得佢一定出唔到線?
而實際上,佢出左線,佢贏左好多人心目中好勁既南韓,將狂攻佢既俄羅斯拒諸門外,只係僅敗比同組第一名既比利時.
然後,仍然一堆人覺得佢好弱.
你未睇過佢,佢一路贏緊波,你覺得佢好弱.救命,呢個世界可唔可以合返些少邏輯,試下睇多D資料,睇多D事實先下結論,而唔係一切憑感覺話事.
我睇晒阿爾及利亞三場分組賽,我既結論係,佢地唔強,但一D都唔弱.
個人技術相當唔錯,否則點樣入南韓四球,南韓唔係企係度任佢攻家嘛.
體力雖然唔似哥斯達黎加咁源源不絕,不過亦一D都唔會輸蝕比其他球隊.三場波,每一場總距離都超過11萬米.即係話佢每個人每場都平均跑10000米以上.而決賽周其他球隊,好多一場平均跑動唔過十萬,足足多10%,如果你唔跟佢呢個節奏,就等於佢打多一個.
鬥志呢,黎到十六強就唔肯定啦,畢竟對住德國,如果打定輸數,就真係「現在放棄,比賽就完結」.
不過呢隊波既缺點都好明顯,就係戰術素養低下.好似對住俄羅斯果場咁,你60分鐘追返1:1,明明氣勢如虹,但偏偏覺得和波夠出線,夾硬熄左自己團火,成隊縮返去後面守,其實成隊波底唔弱,絕對可以慢慢進攻,搏入多一球.
(對俄羅斯時的實際企位)
其實比利時果場都係咁,明明可以前場控球,但係都要比個控球權對手,自己防守又唔係真係好,結果咪輸返.
所以都係果句,人地德國隊係第二次大戰之後,只要入到決賽周,佢最差既成績都係八強,如果你無創造歷史既決心,其實就同已經拜拜左無分別.
抱歉,你必須要登入才能發表迴響喔!


text:
章-Zhang-最好不用声母是z.c.s的字为名,双字名应避免全用zh声母.an韵母或阴平调的字.-最好不全用上下结构的字.您的姓氏笔画为11画.
章玲嘉 章铧文 章鉴文 章妍婷 章凤娟 章倩姗 章毓娟 章馨娜 章钰茹 章云倩
章莉瑜 章士娥 章士娟 章芬芬 章中文 章毓琼 章倩锦 章倩菲 章倩银 章倩颖
章琴连 章曼文 章蔓文 章倚梅 章婧旖 章馨琼 章建艳 章美芳 章莲红 章超怡
章冬妹 章元文 章貂琼 章琴姗 章钰琴 章卓红 章协丽 章作文 章宜婷 章雯妍
章嘉娟 章嘉玲 章懿倩 章钰霞 章瑜芳 章钰萍 章倩茹 章瑜芬 章悦颜 章静莹
章嫱茹 章悦弈 章静颖 章瑶欣 章之颖 章婵矫 章芬芳 章页玉 章瑶仙 章慧琳
章珠玲 章媛瑗 章紫燕 章生丽 章春丽 章怡鑫 章铁妍 章婷秀 章逸媛 章悦轶
章砚媛 章慧媛 章瑶涵 章轶瑶 章媛砚 章琳砚 章琳涵 章允妍 章景燕 章琳媛
章凌雪 章怡笑 章佳悦 章俪玲 章钰悦 章立燕 章永娜 章怡媛 章纯媛 章诗玉
章家梅 章钰瑛 章玮琳 章明艳 章冬芬 章芝倩 章盛婷 章憬瑶 章晨瑶 章妍琰
章莉娅 章懿芬 章懿芳 章懿玲 章煜玲 章煜娟 章玲妹 章璺婷 章苗英 章煊娅
章熄玲 章玺琳 章玺玲 章秀骐 章娜嫱 章瑶荥 章娟晗 章萋婷 章燕颍 章瑞玲
章之文 章乙文 章爱玲 章缙玲 章美娥 章文妍 章晶媛 章络媛 章煜琳 章婷晶
章婷舒 章轶媛 章庭红 章书婧 章心颖 章泷文 章歆雪 章歆玲 章锌玲 章宋雪
章清玲 章诺玲 章绣玲 章雪琳 章熠玲 章弈玲 章绎玲 章裔玲 章怿玲 章谊玲
章毅玲 章云玲 章旭萍 章佩莉 章提娅 章飞琴 章雨莹 章雨怡 章舒洁 章安洁
章若玉 章晗娅 章有丽 章紫娟 章梦芬 章予艳 章今艳 章婷姝 章琴佳 章舒媛
章钢萍 章裴然 章舒琳 章人文 章淑莹 章翌玲 章义玲 章翼玲 章译玲 章乙玲
章逸玲 章宜玲 章秋美 章春颖 章晴玉 章汀玉 章浣玉 章娇莉 章道文 章成芳
章意文 章意颖 章祥梅 章燕斌 章睿婧 章蕴玉 章媛静 章媛佳 章洁萍 章月美
章嘉丽 章茹芯 章燕鹏 章嘉洁 章君婷 章银娥 章怡文 章敏艳 章卓怡 章琳欣
章月婵 章雅媛 章紫婧 章婧一 章爱芳 章语洁 章钰蓉 章笑妍 章泽洁 章云洁
章秋玲 章早红 章慎莉 章妍钰 章凤霞 章殷冉 章童琳 章悦歌 章郯洁 章昕婷
章恣倩 章恣颖 章恣婷 章露蓉 章俐怡 章恣怡 章少文 章恣洁 章呈洁 章希玲
章希悦 章星怡 章坤婷 章婷坤 章梦洁 章婧浠 章悦芯 章梦倩 章佳琴 章水红
章赛红 章瀚悦 章根妹 章齐玲 章龙霞 章芳英 章素霞 章嗣芳 章栩怡 章栩倩
章栩莹 章姣娜 章柳娜 章娇娜 章程玉 章志红 章悦清 章爱娜 章悦君 章翠芳
章斤琼 章斤英 章斤美 章月丽 章月文 章玲芳 章惠琴 章雪婷 章援嫣 章月梅
章玲敏 章齐琴 章燕丽 章学怡 章志琳 章芷娅 章玲莉 章黎红 章思红 章佳婧
章胜娟 章释文 章秋悦 章冰妍 章冰燕 章小莹 章雪秀 章冰秀 章梓怡 章心秀


text:
引用:
我上年都有過同樣既事情
......雖然咁寫出黎好似黎遲左既日記咁,不過都勾起左我既情緒,就比我寫黎發洩下啦
果位老師做過我地既班主任,亦做過我地DT堂既老師
唔知有無GAF板友知啦,我講緊既係屯天既楊老師....
佢其實以香港既基準黎講都唔算得老
應該話好彩定唔好彩呢?老師得病既消息,我地係知道左一年,呢一年入面,我地雖然只係回效探望左佢兩次,但係我地用左三個月時間去共同精製一部1:60既Z Gundam,同埋一張木工製出黎既小孩椅子比老師
點解送高達?因為老師係模型學會既導師,我地成班都入過模型學會
我地去探佢果時,都仲見到佢幾好笑容,好似好輕鬆咁
但係過左無耐,就有師兄同我地講,老師走左啦
楊老師當年做我地班主任既時候,就已經係一個典型既漢子....做事開明,嚴厲而不苟且,而且低調
直到佢走左,我地先知道原來老師已經入左院幾日,去左
佢直到最後,都選擇左自己一個人去承受痛苦,比佢最輕鬆果一面比大家睇
佢直到最後,都保持著佢果種我覺得非常之男子漢既作風
回首一望,有少少後悔點解當年讀書果時唔覺楊sir咁man
大家如果中學生涯過得唔差既,好得閒就返去母校見見老師們,多謝下佢地啦
唔係話想講咩世事難料之類,但係大家最少都可以回首一望,諗下其實以前教過自己既老師們係有幾厲害同值得敬重


text:
男人的Fantasy(十一)做個好爸爸
最近一堆朋友做咗爸爸,搞到我都變咗做「送禮勤」,不過穿插喺一堆新生命嘅誕生入面,又係一件令人快樂嘅事嚟.
我成日覺得,有自己嘅下一代出世,絕對係男人開竅嘅里程碑.無論一個人性格有幾多缺憾嘅男人,一旦做咗爸爸之後,心態上唔多唔少都會有改變.﹝人渣不在此列﹞
我都試過呢個階段,所有嘅念頭,都不外係來自「因果」呢個想法.
自細我就已經唔聽阿爸阿媽話,冇好好讀書,冇學好一技之長,唔識為將來作準備,待人接物又唔見得特別好.所以成長之後,唔多唔少都會遇到好多失意嘅情況.
不過我從來都唔覺得係咩問題,我只係覺得人生就係有高有低,慢慢就會好.但有咗小朋友之後,佢嘅一舉一動,就變咗你眼前嘅一塊鏡.
佢一切一切嘅事,都會深刻咁喺你面前出現,令你重新咁去細味,到底一個小朋友應該點樣成長.其實呢一點都只有一個做法:以身作則.
我哋想小朋友點樣,我哋自己就要點樣.所以慢慢,我哋就會見到一眾平時又冇禮貌又沙塵嘅大男孩,個個都變晒謙謙君子.
冇他嘅,「我爸是李剛」呢啲事笑人地就過癮,發生喺自己身上都幾家門不幸.
係呀,又係我老友,又係叫阿文,今次係一個啱啱做爸爸嘅阿文呀.識咗佢十幾年,真係估唔到浪子都有回頭嘅一日.
阿文係一個有錢仔,由細到大都同我幾啱玩,因為大家把口都夠賤.但佢人品就好一般,成日持住屋企有幾個錢,踩人就好似唔使本咁.朋友都唔係咁鍾意佢,但實際上佢又冇咩其他缺點,有時仲會好醒目咁請人飲飲食食嚟拉關係.
玩咗咁多年,三年前搞咗過百萬嘅婚禮之後,最近終於做咗老豆.因為大家各有各忙嘅關係,我呢大半年都係透過FACEBOOK先見到佢嘅事.一見到咁高興,當然要即時去探下佢同個B仔啦.
點知一去到佢屋企,我當堂嚇一跳.幾年冇去,以前一屋奢華裝修嘅豪宅,竟然變咗一間又實用又溫暖嘅安樂窩.雲石枱唔見咗,變咗一張有安全防撞膠角嘅多用枱;裝飾櫃上面嘅豪華藝術品呢,就變咗一家人嘅合照.我再睇睇阿文,成個人唔同晒,以前著到成個土豪咁又粗金鏈又勞力士,而家就BOSSINI輕便型為主.
「嘩,你好似變咗好多喎.」
「係呀…人結咗婚,啲心機都去晒個屋企度啦.而家仲要話個仔出咗世,仲好似以前咁洗腳唔抹腳咩,你估我真係好識搵錢,我咪又係老豆照住.而家做咗人老豆先知自己老豆有幾辛苦,所以起居飲食嘅嘢,慳得咪慳囉.」
「真係大個仔喎.」
「梗係啦,諗返自己以前啲沙塵嘢,搞到朋友都唔多個.而家諗返就真係無謂,明明就係自己自卑,成日覺得屋企有錢就高人一等咁…我都唔想個仔第二時好似我咁諗嘢,所以而家咪做好啲,俾佢習慣下樸素嘅生活,起碼朋友都多啲嘛.」
「咁又係.」
所以你話做爸爸係一件幾咁神聖嘅事,真係令到阿文呢啲頑石都可以點頭,都唔好話唔神奇.人生在世,每個階段都有唔同嘅事做,我都曾經有一個「做個好爸爸」嘅階段,呢個階段帶俾我好多快樂同學習,希望大家都會遇上,同埋好好利用呢個階段.


text:
前排佔中喺街頭有張奏人死嘅書法作品,雖然斯文左啲,但都唔錯.細細個小朋友都識奏得惡毒啲,例如:”五馬分絲,七孔標血”;依家重視創新嘅時代,加入 SM 嘅元素,奏人死都要有創意:”電鋸 ger ger 再打結柯尿唔出爆膀胱死”,”鼻窿駁屎窿,耳窿駁尿窿,全身再督廿個窿飲血柯水死”.咁啲人先有些少感覺.
有好多益智嘅故事書會有壞角色,好多時壞人成世生活都好多好人,但慘淡收場,反而好人成世辛苦命,但又好結局;於是啲人就寧願做好人.人對於死嘅結局好重視,認為點死法就等於成世做人嘅成績表,雖然唔乎合邏輯,但啲人真係咁諗.死個樣都要死得安祥,要眼閉,要全屍;甩左個死人頭都要痴番放埋一齊.
隨住科學昌明,吊命科技不斷進步,想死都唔得;同時DNA解開人類奧秘,生命愈黎愈不外如視.世界貧富懸殊不公嘅問題,造成誘因令人發動自殺式恐投襲,召集唔怕死嘅老人或者病人應該愈黎愈容易先啱.就算係怕死,好似香港咁住擋房環境仲衰過住監倉,又唔駛日日受老細氣.監倉咁好環境唔憂食唔憂住,世上大把人爭住想住.咁法律有咩阻嚇力呢?
我睇老人退休金無需要,老人問題嚴重到會對治安國防有壓力,最終唔單止有安樂死,仲會有興奮死,笑鬼死,快D死,各樣創新死法,用點死法去奬勵人或者徵罰人嘅文化最終會出現,而且對法治好有用.例如好人可以揀EFGHI餐,有快餐同常餐,食完慾仙慾死.世上有好多食物同藥物,又好味又興奮,但食完會死,所以有毒唔比食,例如鷄泡魚內臟;為左食好味嘅毒品死,或者EFGHI餐興奮死,先有做好人嘅誘因.相反,橫又死掂又死,好人同壞人都係向吊命科技極限挑戰咁七孔插喉咁死,姐係變相鼓勵人做壞人活得自私開心啲啫.


text:
金鐘站
金鐘站(英文:Admiralty Station[1])係個香港鐵路站,喺香港島中環東面,站色係藍,深藍同埋黃,有荃灣綫同埋港島綫行過.
目錄
車站結構[編輯]
車站樓層[編輯]
金鐘站有3層,地面係車站出口同埋公共運輸交匯處,車站大堂,商店同埋客務中心等主要設施喺L1層.
L2層係荃灣綫4號月台(往中環方向)同埋港島綫3號月台(往柴灣方向),主要畀乘客由荃灣綫轉港島綫去香港島東面;L3層係港島綫2號月台(往堅尼地城方向)同埋荃灣綫1號月台(往荃灣方向),主要方便乘客由港島綫轉荃灣綫去九龍同埋新界等地.
車站大堂[編輯]
金鐘站嘅車站大堂響L1層,為方便乘客出入,車站大堂嘅收費區位於大堂嘅中間,周圍俾行人通道同埋車站商店包圍,因此車站商店主要響大堂非收費區,而收費區入面只有多組扶手電梯同埋樓梯往返月台.
金鐘站車站大堂曾經作出多次翻新,翻新工程不斷增加大堂商店數目,為乘客帶嚟方便,同埋增加地鐵公司嘅非車務收入.
車站商店及自助服務[編輯]
而家,金鐘站入面提供唔同類型嘅商店畀乘客買嘢或食嘢,例如有7-Eleven便利店,餅店,咖啡店,書店,花店,恒生銀行及DHL等零售業.地鐵嘅收費區係唔可以食嘢,因此好多食肆都唔響收費區入面.
金鐘站近B出口嘅車站大堂有地鐵旅遊服務中心,地鐵學生乘車證辦事處同埋地鐵失物辦事處,乘客可以買紀念品,車飛,辦理學生個人八達通同埋失物認領.
此外,金鐘站有唔少自助服務設施畀乘客用,包括恒生銀行及中國銀行(香港)嘅自動櫃員機,自動售賣機,自動影相機等.近C出口車站大堂嘅收費區更設有香港郵政郵箱,方便乘客響車站內投寄郵件.
喺互聯網服務上,金鐘站大堂同月台都設有免費由電訊盈科提供嘅Wi-Fi熱點,乘客可以喺等車嗰陣透過手提電腦或個人數碼助理(PDA)上網.同時,喺車站大堂中央嘅收付費區設有「iCentre」免費上網服務設施,畀乘客瀏覽網上資訊.
另外,港鐵喺車站大堂近F出口非收費區設有「e分鐘著數」機,供乘客買網上服務同埋享用港鐵友禮會嘅會員優惠.
車站月台[編輯]
金鐘站係荃灣綫往返港島綫嘅跨月台轉車站之一,乘客可以行去對面月台直接轉車去目的地,月台同時設有寬闊嘅轉車通道畀乘客轉車.車站共有4個月台,以2個島式月台方式排列,所有月台都有月台幕門.
另外,車站嘅西面有金鐘渡線,可以畀列車調頭,調度又或者畀列車來回港島綫同荃灣綫之間,當列車出現故障及車務調動時,列車可以響金鐘站作為臨時終點站.而好多時,地鐵唔載客嘅列車會用到呢個站嘅渡線,由本站荃灣綫嘅4號月台駛入該站嘅金鐘渡線區,響嗰度調頭及調度.之後,嗰列唔載客嘅地鐵列車就會由金鐘渡線區駛入呢個站港島綫嘅3號月台.因此,呢個站嘅渡線係唔少唔載客嘅地鐵列車使用嘅熱門地方.
而家,金鐘站港島綫同埋荃灣綫嘅路軌並唔係完全平行,荃灣綫路軌響夏慤道及海富中心地底,港島綫路軌響德立街地底.由於港島綫路軌響後期起,為咗方便響德立街地底起隧道去灣仔站方向,所以月台同埋大堂呈一個梯形.
車站出口[編輯]
金鐘站有8個車站出口,出口主要連接金鐘建築物同埋購物中心嘅地庫同埋大堂,乘客可以直接響車站通道穿梭金鐘主要建築物,購物中心同車站大堂,部份出口鄰近主要街道,中區行人天橋系統同公共運輸工具車站,方便乘客轉乘唔同嘅交通工具.
而金鐘站F出口更連接太古廣場嘅行人隧道,乘客可以響F出口去太古廣場,甚至可以去到灣仔皇后大道東一帶.
- A - 海富中心
- B - 海洋公園巴士站
- C - 金鐘廊
- D - 統一中心
- E - 香港演藝學院
- F - 太古廣場
鄰接車站[編輯]
接駁交通[編輯]
由於金鐘站係由一大片船塢空地發展出嚟,所以地鐵響金鐘站規劃咗大型嘅公共運輸交匯處.而家金鐘站嘅公共運輸交匯處分為金鐘(東)公共運輸交匯處同金鐘(西)公共運輸交匯處,另外響添馬街,德立街同埋樂禮街設有巴士總站.
喺港島綫未投入服務前,金鐘站曾經係中華巴士大部份地鐵接駁巴士嘅起點站.港島綫通車之後,金鐘地鐵站公共運輸交匯處漸漸轉型為來往港島各區巴士路線嘅中途站,同埋部份過海巴士路線嘅終點站.部分巴士路線會響公共交通交匯處外嘅金鐘道設站.
由於中環站同最近嘅公共運輸交匯處有一定距離,加上可以接駁嘅陸上交通路線唔夠金鐘站集中,因此而家有唔少乘客響金鐘站公共運輸交匯處或者金鐘道轉巴士,小巴或電車去香港中西區,南區,荃灣同埋天水圍等地.
另外,響金鐘站B出口更有海洋公園城巴巴士專線629方便旅客直達海洋公園,有部份旅客行去山頂纜車花園道纜車站上去太平山山頂觀光.所以金鐘站係港島北岸重要嘅交通樞紐,人流好高.
- 鐵路
- 巴士
- 新世界第一巴士:
- 城巴:
- 過海隧道巴士:
- 小巴
- 的士
- 市區的士站
利用狀況[編輯]
金鐘站響香港島中西區金鐘嘅一帶海旁商業中心區,周圍有地標性建築物,公司總部,主要政府部門,高等法院,外國領事館,酒店,公園及購物商場.加上呢個站係地鐵港島綫同埋荃灣綫嘅重要轉車站,因此每日繁忙時間都會有好多乘客用呢個站轉車,往返香港島嘅灣仔區,東區,九龍及新界.而且,響返工同收工嘅繁忙時間,有唔少乘客都會用呢個站出入.除此之外,唔少乘客都會利用呢個站去金鐘廊同太古廣場返工同買嘢.
因此,呢個站每日都相當繁忙,車站月台由朝到晚都好擠逼.而且,如果港島綫或荃灣綫有故障或有列車臨時需要喺呢個站作為終點站時,呢度就好容易發生混亂.另外,每天亦有列車用位於金鐘站西面設有嘅金鐘渡綫進行車務調動同調度.
車站歷史[編輯]
修正早期系統[編輯]
金鐘站笪地由1878年起係船塢,響1970年代拆咗.1980年2月12號地鐵修正早期系統中環至尖沙咀段通車,金鐘站同中環站成為當時地鐵唯獨兩個響香港島嘅車站.由於起金鐘站時已經預計呢個站成為港島綫嘅轉車站,所以初期嘅金鐘站已經設立上下層兩個側式月台.1982年5月17號荃灣綫通車,金鐘站亦被納入荃灣綫嘅一部份.
港島綫通車[編輯]
- 內文: 港島綫
1985年5月31號港島綫第一期(金鐘至柴灣)啟用,金鐘站暫時成為港島綫西行方向嘅總站.為咗方便乘客慣性流向,當時月台嘅安排係荃灣綫往中環方向嘅月台同港島綫往柴灣方向嘅月台響一層,而港島綫去金鐘方向嘅(終點站)月台同荃灣綫往荃灣方向嘅月台都響同一層,等乘客可以跨月台轉車.當港島綫第二期(金鐘至上環)1986年通車後,金鐘站繼續做佢轉車站嘅角色.
太古廣場三期行人通道[編輯]
- 內文: 太古廣場
地鐵公司喺2003年同香港政府及地產發展商喺太古廣場三期地底起行人隧道連接金鐘站現有通往太古廣場嘅行人隧道,長280米,隧道內有行人運輸帶,已於2007年2月26號啟用.乘客可以由金鐘站F出口行去太古廣場三期或灣仔星街及皇后大道東一帶.
現時F出口行人隧道範圍由原來嘅太古廣場嘅行人隧道縮減至行人隧道連接該站大堂嘅出入閘口.
地鐵縱火事件[編輯]
- 內文: 2004年香港地鐵縱火案
2004年香港地鐵縱火案響2004年1月5號發生,係香港地鐵由1979年啟用以來第一宗列車縱火案.事件並冇造成嚴重傷亡,只有14人受輕傷.
65歲老翁嚴金鐘喺當日朝早七點半至九點期間,響地鐵荃灣站入閘,上咗一列往中環站方向嘅荃灣綫061號列車.
當列車離開尖沙咀站,駛入維港下面嘅地鐵隧道去金鐘站嗰陣,嚴金鐘喺列車頭卡車廂(肇事車卡冧巴:A167;現已修復),用打火機點著一個裝有天拿水(Thinner,即稀釋劑)嘅膠樽.當時任職政務主任嘅乘客季詩傑即時喝止對方,但膠樽成功被點燃,火勢順易燃液體迅速蔓延,並產生大量濃煙.
駕駛列車嘅車長決定將列車駛去金鐘站,並廣播通知乘客準備疏散.逃生期間,季詩傑曾經同其他乘客試圖截住嚴金鐘但未成功,嚴金鐘喺9點15分逃離金鐘地鐵站,並喺第二日中午12點25分返到屋企.
未來發展[編輯]
計劃中嘅南港島綫東段同埋沙中綫(南北綫),都會有金鐘站.當呢兩條新鐵路線通車之後,連同現有嘅港島綫同荃灣綫,金鐘站將成為四條鐵路線嘅大型轉車站.
南港島綫東段[編輯]
- 內文: 南港島綫
根據1994年發表嘅《鐵路發展策略》,南港島綫喺金鐘嘅車站位於太古廣場(現金鐘站以南),叫做「太古廣場站」.至2002年地鐵公司重新研究南港島綫,一度將總站改為灣仔站而不唔到金鐘,惟最終為方便乘客轉車過海而將總站設於金鐘.
根據港鐵現時南港島綫計劃,南港島綫東段計劃喺金鐘做終點站,連接港島南區.根據港鐵嘅最新建議,將會喺現有車站以東嘅夏慤花園地底起畀南港島綫東段使用嘅大堂同月台,並以扶手電梯連接現有大堂同月台.新大堂部份將同未來嘅南北綫共用.
沙田至中環綫[編輯]
- 內文: 沙田至中環綫
根據運輸及房屋局於2007年7月向立法會提交文件建議興建嘅沙中綫合併方案,原計劃中嘅九廣鐵路金鐘東站將會改做金鐘站,成為日後南北綫嘅其中一個車站,並與現有金鐘站發展成為綜合交通車站,為南北綫,港島綫及南港島綫東段帶來更方便嘅轉乘安排.由於南港島綫東段起得快過沙中綫,沙中綫金鐘站嘅部份設施將提早連同南港島綫預早起.
綜合轉車站設計[編輯]
車站樓層[2][3][4][編輯]
車站大堂設計[編輯]
原來嘅車站大堂將會向東擴建,即係而家夏慤花園地底.計劃喺兩層地下月台嘅下面再起新嘅轉車大堂畀南港島綫東段同埋南北綫使用.轉車大堂會以扶手電梯連接大堂嘅擴建部份,與及荃灣綫同港島綫月台.
上一站‧下一站[編輯]
列車班次[編輯]
參考[編輯]
- ↑ Admiralty指隔籬既添馬艦海軍基地,而笪地本來係海軍船塢.
- ↑ 港鐵公司就南港島線提供的文件(電腦投影片資料)
- ↑ 未來金鐘站的模擬切面圖,港鐵公司,2009年6月
- ↑ 未來金鐘站南港島綫月台模擬圖,港鐵公司,2010年11月


text:
想問下日本人d英文係咪真係唔係幾好,事關6月會同班fd去日本,但大家都係一句日文都唔識.普通既英文佢地明唔明?有冇咩唔使上網既中英轉日文app係必備
認真答你, 其實最基本既英文佢地一定識(咁當然如果你只係去鄉村玩就好難講)
如果用埋動作點都會溝通到, 我遇過一個最差英文既日本人連一句原整句子都講唔到
但係佢會肯講單字+動作, 就算點都好都會GET到
日本人真係好好人, 如果你唔識一個地方, 你show個名/ 地圖比佢, 分分鐘帶埋你行
咁當然我覺得你都有責任學返啲最基本, 即係好似你好同多謝嗰啲, 有人幫咗你都可以多謝返人
多謝果d比較真係好普遍果d都識,但係深少少都唔識
.
唔洗擔心, 語言呢家野交流到就得, 唔係學術用途真係唔洗理, 基本英文就OK
咁當然你要講到聽嗰個明啦, 當你英文廢, 你講 I go to school bus,人地點都唔多唔少會估到
但係如果你講到 School I Bus By Go咁變態另計啦(冇可能會咁架啦
)
如果你係酒店附近/ 旅客區既話一定有人識英文
(我上年去秋葉原仲聽到一大堆廣東話添, 搞到似出MK多過去日本
)
深既日文你唔洗識, 我都唔識日文而且上年都有去日本
不過我會背下五十音, 到時拼拼下都估到係咩
因為好多片假名既名都係英文譯過嚟, 好似COFFEE, 你去google translate會有コーヒー
你聽得出同英文差唔多, 咁樣一路玩一路估下自己見到乜野其實好過癮
我就覺得去旅行講英文其實冇乜野, 如果係都要扮曬野講日文, 再加文法錯同香港口音
其實係會好柒, 如果你係日本人, 見到外地嚟既人唔識講日文唔通你會笑佢咩 (唔好咁仆街啦
)
btw, 介唔介意講下會去邊


text:
檢視此主題完整版
檢視此主題完整版
-
兩會會議有乜政策,傾側邊個板塊,利益輸送畀邊間公司,非常多風聲.不過,返過寫字樓工都知個會講到天花龍鳳,都係要出minutes時先確定真假.咁根據國情,一早內定都要做戲,等到個會開完,即下周先會有報告.而往往兩會報告都同預期有出入,話做某啲嘢,力度都可能比預期多或少.
天然氣發電受捧
上周二孫柏文就強烈推介「大陸有錢地區用天然氣發電」概念,點知啲人走晒去炒太陽能,而我建議大家買主要業務喺北京用天然氣發電嘅京能(579),就跌咗.首先,唔知係咪因「獨立」紀錄片《穹頂之下》下架,有人話:「即係打空氣污染係流料啦!」黐線.呢齣紀錄片邊有可能係獨立拍攝?邊有可能會獨立拍,批政府嘅片會有部長級人士讚?佢一定係有中央最高領導支持先得,目標係要為兩會定調.而聽聞非常成功,因《穹頂之下》及政策反應真係成為兩會大話題.
但你會問:「真係下咗架喎!」喺大陸做show都要受控制先得.當你齣片喺幾日點擊率過億,共產黨始終都驚失控,所以見好即收.唔好話齣鬧政府嘅片,你試吓搞個體育會有過億成員,fans,你都會俾人搞.咁若你話炒太陽能同風力最能食中打空氣污染概念,呢個我就絕對唔同意.上期我話過天然氣係成個打空氣污染概念核心,原因係太陽能同風力個死穴,就係可忽然冇,當用電量大時你又唔可以停供應,故要有後備.問啲不設實際嘅人,佢哋會話「後備」概念就買電池股,但真正嘅後備供應就係嗰啲一吓可撻着嘅熱能發電機組,即天然氣爐(煤炭唔得).
當國家越要減煤炭發電,越依賴太陽能同風力,就要越支持天然氣發電.最容易


text:
francesca (2014-12-06 15:01:01)
zaza jesteś zezia i giler
justyna15 (2014-03-25 20:05:52)
FFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFFF
Agina (2014-03-22 13:18:21)
super ta gra
ZAZA (2014-03-22 10:01:33)
NUDA NIE RADZE GRAĆ
olinka4 (2014-03-22 08:42:30)
szkoda,czasu


text:
Hello Kitty Secret Gardenredsbeauty 07/06/2014
兩日一夜澳門之旅 - Part 4B の家 27/02/2014
WeShare.hk x手郁郁 免費玩皮革製作班
另一個家- WESHAREWeShare 06/11/2013
15 SEPTEMBER 2012(SAT) 我個好姊妹糖糖一向都好鐘意整啲小手作,每次整都一定會預埋我一份.今次佢仲向難度挑戰,又有新攪作啦!事緣唔知係唔係我成日買啲閃閃電話殼用,所以引誘糖糖買左啲DIY電話殼閃石返嚟,打算自己貼.原本糖糖話等佢有心情先開始整,點知....佢有
7 JULY 2010 (WED) 今次幫小小豬收左好多禮物,簡直係可以話大豐收呀! 首先就係學校收到一位老師嘅禮物仔,係一張好得意嘅西瓜被仔嚟呀~ 夜晚就返左小豬媽屋企食飯,個驚喜真係可以話一浪接一浪,幫小小豬收左好多禮物呀~ 有LULU妹送嘅TEE(因為LULU妹話鐘意個公仔,所以
9 JUNE 2013(SUN)繼早前母親節親子勞作之後,今個星期小小豬學校又有功課做,咪就係父親節親子勞作啦~哈哈哈....今次依個任務就交由我負責,等我同小小豬親子一吓啦!我就負責諗整乜同剪剪剪嘅部分,小小豬就負責貼貼啦~之前我地係屋企做手工,都係用漿糊.不過大肥豬話等小小豬學習用唔同嘅物料,所
9 MAY 2013(WED)哈哈哈...今日小小豬真係開心,因為又有新嘢玩呀!事緣早排屋企個FAX機壞左,所以買左一個新嘅.用左七日都冇問題,個包裝盒可以唔要啦!不過,正當我地以為小豬爸準備拋棄個箱時,佢就好細心咁先清除晒所以配件同廢紙,又拎塊布好小心咁將個箱嘅內內外外都抺乾淨.原來係為左小小豬,
3FEBRUARY 2015(TUE) 今日冇意中睇見到有朋友仔整左芝士焗西蘭花, 見個做法都係非常簡單, 加上屋企又有粒西蘭花係度, 所以我又試下整啦~ 三樣材料就足夠整依個好味嘅餸:西蘭花1棵,忌廉湯1罐及碎芝士~ 將西蘭花切小棵之後用鹽水洗乾淨~ 之後灼到半熟撈起瀝乾水~ 焗盤內倒入半罐忌廉湯~ 再鋪上西蘭花~ 再將餘下忌廉湯均衡鋪滿至蓋過面~ 最後就係面層加入芝士~ 最後放入光波爐, 180度焗20分鐘~ 美味嘅餸菜就可以上枱啦~ 唔係自己讚自己, 依個餸又真係好好食, 一啖西蘭花夾著芝士同埋個忌廉汁, 真係唔錯呀~ 我之前去餐廳都會叫芝士焗西蘭花依個餸, 原來係咁易整, 所以下次想食時就可以自己整,足料之餘自己整又可以抵食啲嘛! 其實依個都算係懶人煮法, 下次再煮時可以唔用忌廉湯, 自己整個白汁, 仲可以加埋南瓜...菇菇...嘅蔬菜, 應該會仲好味呀! MY FACE


text:
博覽館站
博覽館站(Asia World-Expo Station)係港鐵一個機場快綫車站,地鐵公司(港鐵公司前身)為配合亞洲國際博覽館而特別起嘅新車站,隨住亞洲國際博覽館喺2005年12月20號揭幕而正式啟用,並取代機場站成為港鐵機場快綫嘅新終點站.車站只有一個月台,隔籬嘅月台係機場快綫嘅整備月台.
為咗方便往來亞洲國際博覽館參觀展覽或者欣賞演唱會等活動嘅乘客,港鐵提供特別優惠畀往來該站嘅乘客,乘客只需用八達通卡搭機場快綫前往該站落車,並至少逗留1小時30分鐘(以該站出閘後至回程再入閘之間計算),同一日內以同一張八達通卡搭機場快綫回程,即可享有折扣,往返青衣站同博覽館站嘅成人即日來回車費係港幣42蚊(單程60蚊),九龍站係64蚊(單程90蚊),香港站係72蚊(單程100蚊).乘客同時可享有免費八達通港鐵市區綫接駁服務(東鐵綫頭等除外).
目錄
車站結構[編輯]
車站樓層[編輯]
車站大堂[編輯]
博覽館站設有兩個獨立出入口,兩個出入口設有一條收費區嘅行人通道連接.基於乘客量同埋開放時間需要,博覽館站客務中心設於車站大堂東面嘅A出口,而西大堂嘅B出口只有幾部售票機同埋八達通增值機及查閱機畀乘客用.
自助服務[編輯]
車站月台[編輯]
博覽館站設有1個側式月台,月台位於地面,長度可容納機場快綫10卡車廂停泊,但現時只係用其中8卡月台,並裝有月台幕門.
機場快綫整備月台[編輯]
由於博覽館站前身係機場快綫嘅整備月台,所以而家喺博覽館站側邊仍然保留島式月台,以便列車調動同停泊.而家港鐵公司更喺該月台加建月台廣告板,藉此增加廣告收益.
車站出口[編輯]
博覽館站只設有2個車站出入口,其中B出口只係喺西面展覽場館有活動嘅時間先會開放.
- A - 博覽館大道東入口
- 亞洲國際博覽館東入口
- 設有失明人士引導徑往返出口
- 亞洲國際博覽館東入口
- B - 博覽館大道西入口
- 亞洲國際博覽館西入口
- 出口只係喺西面展覽場館有活動嘅時間先會開放
- 亞洲國際博覽館西入口
車站周邊[編輯]
鄰接車站[編輯]
接駁交通[編輯]
- 城巴/龍運巴士
- S1 - 東涌鐵路站 ↺ 機場(客運大樓)/機場博覽館(循環線)
利用狀況[編輯]
由於博覽館站主要服務亞洲國際博覽館嘅乘客,因此博覽館站客量視乎博覽館展覽而定.當博覽館冇大型展覽嘅時間,車站就顯得非常冷清,大部分乘客係喺博覽館返工嘅職員.平日係用機場快綫列車,當有展覽或演唱會等大型活動舉行,部分班次就會改用東涌綫列車.
車站歷史[編輯]
博覽館站原本係機場快綫嘅整備月台,主要係畀機場快綫列車停泊,列車清潔同埋提供空間畀車長休息.直至亞洲國際博覽館動工,就將整備月台位置改做博覽館站工地,以服務亞洲國際博覽館嘅乘客.車站於2005年12月20號同亞洲國際博覽館同步啟用.
車站命名[編輯]
博覽館站原本想用機展站做站名,因為「機場展覽中心」而命名.後嚟展覽中心正式命名做「亞洲國際博覽館」,車站亦落實用而家嘅名.
上一站‧下一站[編輯]
列車班次[編輯]
註解[編輯]
- ↑ 整備月台係島式月台


text:
檢視此主題完整版
檢視此主題完整版
- http://www.am730.com.hk/article-184805
試諗嚇,如果套套警匪片,只有主角們如同正義化身刀槍不入嘅警察,而無作惡多端奸到出汁嘅壞蛋,又點會好睇?點會襯托出主角嘅威武呢?再好嘅劇本,都要有綠葉嚟襯托主角.而佢哋,就一直默默安守己份,演好每一個角色.
有啲演員,往往因為個樣生得比較有霸氣,而被認定為惡霸;又有啲演員天生一副富貴相,有錢人嘅角色,非佢哋莫屬.因為被定型,佢哋未必可以擔正做主角,但佢哋嘅出鏡率分分鐘比當紅小生更多更頻密.或者你未必記得佢哋個名,但你一見到佢哋個樣,就一定會講得出係屬於咩角色.
文:77合作社
鄭子誠 有陰謀
鄭子誠同「有陰謀」幾乎劃上等號,由《真情》入面飾演睇到人想打爆部電視嘅忤逆仔李子浩開始,幾乎成為TVB嘅御用奸人,演親都係奸角.近年更榮陞為高登男神,獲「陰謀誠」美譽,講到佢做乜都係有陰謀.更有網民戲稱,佢連做電台節目《音樂情人》主持都係有陰謀,佢奸角嘅形象,未免太深入民心喇!
駱應鈞 大反派
駱應鈞可謂大反派嘅代表,由古裝嘅反派大壞蛋,至時裝嘅奸商,以及專呃屋企人錢嘅衰親戚都好似佢做曬咁.佢絕對係實力派嘅甘草演員,奸到入型入格,一出場就知佢準備做衰嘢.不過佢上年已經轉投HKTV,想喺TVB睇到佢嘅演出,就只可以靠煲舊劇喇.
秦沛 大當家
秦沛爸爸可謂天生配角命,無論電影抑或電視劇,都係演配角居多.佢曾經多次獲提名香港電影金像獎最佳男配角,仲喺1987年憑《癲佬正傳》同1994年嘅《新不了情》獲獎.劇集方面,通常飾演主角嘅爸爸,大老爺,大當家,集團主席同大師傅呢類有氣勢又有壓場感嘅角色.
周聰 永遠嘅外公
除咗胡楓,外公爺爺嘅角色通常都係由周聰包辦,特別係傻傻懵懵,患有老人痴呆兼有一大班乖孫錫嘅慈祥外公就更加拿手,好似《溏心風暴》嘅常峰(飾鍾嘉欣外公)同《溏心風暴之家好月圓》嘅鍾泛達(飾陳豪及林峰外公)都非常深入民心.唔講唔知,佢後生嗰陣係「光藝影片公司」力捧嘅靚仔小生,可惜其後電影市道唔好,曾一度到觀塘銀都戲院做經理.近十幾年先返TVB拍劇,同客串嚇電影角色.
許紹雄 幽默綠葉王
有Benz雄之稱嘅許紹雄,係觀眾心目中嘅綠葉王,幾乎次次都係做配角,從未坐正,不過就因為演出嘅角色以幽默搞笑見稱,氹得觀眾非常開心而深入民心.最令人印象深刻嘅莫過於響電影《新紮師妹2美麗任務》中飾演督察「方中sir」,令觀眾笑到停唔到.
朱咪咪 搞笑奶媽
到底朱咪咪做過幾多次奶媽角色呢?真係數唔曬喇!無論係電影定係古裝電視劇嘅奶媽,十居其九都係由佢扮.憑住豐滿嘅身形同搞笑嘅演出,令佢深受觀眾歡迎.早前,網上瘋傳佢後生時候嘅相,網民驚嘆佢索過G.E.M.,成為一時佳話.
李成昌 發錢寒親戚
通常都係做舅父,表叔,大哥等嘅發錢寒親戚,角色大多被塑造成密謀呃親朋戚友錢嘅壞人,一無橋就摸嚇個光頭幾乎成為指定動作.《溏心風暴》嘅姦夫常在德同《巾幗梟雄》嘅彭鏗,都令人睇到咬牙切齒!而佢奸到出汁嘅演技都受到大家肯定,上年就喺TVB攞咗個傑出演員大獎,都叫做奸得抵啦!
羅浩楷 闊少變公公
早年嘅角色通常都係做闊少,太子同高層等等,不過自從喺《皆大歡喜》飾演凌零發──一個武功高強嘅公公,扮得維妙維肖之後,就由闊少變公公,大多飾演陰聲怪氣嘅啜核角色.
羅樂林 咩角色都死
講起「同是天涯羅樂林」,大家一定記得佢一日死五次嘅經典事,仲成為國際新聞添!由《洪武三十二》,《女拳》,《七號差館》,《布衣神相》到當時重播嘅《皆大歡喜古裝版》,古裝到民初劇,統統都要死!睇怕佢都係「死」得最多嘅甘草演員!除咗「死」到揚威海外,佢以前都好巴閉㗎!做過《神鵰俠侶》嘅楊過同《大時代》嘅股神葉天,角色都為人津津樂道.
林敬剛 兇神惡煞嘅壞人
粗眉大眼,皮膚黑黑實實,個樣夠曬霸氣嘅林敬剛,唔使問,一定係做壞人,黑社會成員,收數佬同以暴力解決問題嘅惡霸代表!《鐵馬尋橋》嘅壞人胡師傅,《巨輪》嘅龍頭大佬豹哥同《秀才愛上兵》嘅殺人犯都係佢,幾乎佢一出場,觀眾就知道,佢又出嚟作姦犯科!唔講唔知,其實佢係畢業於警察少年訓練學校,同喺「萬能影業公司」做過副導演!上年仲同Tommy(E-kids嗰個)合資,開咗間鄭氏娛樂製作公司!
陳曼娜 不可一世嘅有錢人
可能佢本身都係小富婆嘅關係,鍾意打扮得花枝招展,又閒時跳嚇拉丁舞咁,散發出有錢人嘅氣勢,搵佢演有錢人角色就更有說服力!記得《十月初五的月光》嘅闊太萬朱莎華嗎?呢個八婆角色將乞人憎嘅程度推向極至,從中亦可欣賞到曼娜姐嘅演技.
戴耀明 搞笑嘅傻佬
戴耀明面圓圓,天生一副福相,充滿喜劇感,經常擔演搞笑角色.而佢扮傻佬或者精神有問題嘅角色都好到位,因此傻福,傻強同黐線佬佢都做過好多次.雖然佢往往戲份唔多,但經常行先死先,令人印象深刻.
鄭家生 大惡霸
四肢發達,一身肌肉兼把聲夠洪亮嘅佢,難免被定型為大惡霸.山賊,囚犯,強盜,蠱惑仔,強姦犯,收數佬同殺手等等,你講得出嘅壞人佢都幾乎做過曬!出鏡率極高嘅佢,閒閒哋一年都有三,四套劇搵佢做壞人.佢嘅大惡霸形象更由電視延伸到電影.除咗幕前演出之外,佢都有參與幕後嘅工作,有武術底子嘅佢不時擔任武術指導.
余慕蓮 善良醜角
以醜見稱嘅余慕蓮,演技誇張得嚟又唔搶戲,每當有三姑六婆,大妗姐,接生婆,清潔女工,村姑同街坊等嘅角色都會搵佢做.醜樣背後,佢有著一顆善良嘅心,2005年嗰陣,佢將TVB頒俾佢嘅長期服務金,捐咗俾貴州山區興建當地第一間小學.之後喺《向世界出發》節目入面,同攝製隊一齊去探望一班小學生,只有小學畢業程度嘅佢,被一班小朋友圍住叫佢做余校長,場面感人.
楊英偉 縮骨老闆
可能因為楊英偉眼仔細細,一副私私縮縮鬼鼠樣,搵佢做縮骨老闆可以話係入木三分!佢最為人認識嘅角色可以話係《真情》入面嘅林木川,成日粗粗魯魯,講嘢聲大夾惡,但實情係個好緊張細妹嘅好大佬!之後嘅處境喜劇《同事三分親》都係做尖酸刻薄嘅高層角色.
王偉樑 精神病常客
大部分時裝劇,佢都係扮演精神病患者,又或者心理變態嘅罪犯;反而古裝劇,佢又搖身一變,成為御醫,絕世高手同探子,個個都有特殊技能.不過點都好,始終都係扮精神病患者最令人難忘,好似喺《火玫瑰》入面做海潮(溫碧霞飾)嘅精神病細佬,同《當旺爸爸》入面嘅傻仔咁.


text:
青沙管制區
青沙管制區(英文:Tsing Sha Control Area)係香港交通管制區.青沙,取自青衣同沙田.香港交通管制區之中,佢係第二個,部份唔使畀錢出入.首個係青馬管制區.管制區按香港法例第594章《青沙管制區條例》(英文:Tsing Sha Control Area Ordinance)設立,管理範圍覆蓋南灣隧道,昂船洲大橋,荔枝角高架道路,尖山隧道,沙田嶺隧道等來往青衣至沙田嘅重要道路,主要目的係全面監察同控制管制區入面嘅交通.
管制區範圍[編輯]
管制區範圍包括8號幹線,大致係由青沙公路起點去到大埔公路美林邨嗰一段,包括:
青沙管制區有一個收費廣場收尖山隧道同沙田嶺隧道嘅隧道費,喺尖山隧道同沙田嶺隧道之間.
2008年1月22號,運輸及房屋局宣布,建議青沙管制區劃一收HK$8;根據新收費建議,估計要80年先可以達到目標回報率,回本期大概56年.
設立青沙管制區係為咗確保8號幹線青衣至沙田段嘅一段路暢順同安全,由交通基建管理有限公司負責管理,營運同維修.
管制區裝咗全面同高度自動化嘅交通管制同埋監察系統,用嚟管制交通流量,協助處理事故,同埋畀資訊駕駛者.管理公司亦可以根據《青沙管制區條例》喺青沙管制區執行相關道路法例,例如有權拖走故障車輛去指定地方,亦會代政府收尖山隧道同沙田嶺隧道嘅隧道費,管理,巡邏,檢查同維修公路等等.


text:
我前日驗到自己有bb, 但係想book婦科好難book! 最快都要下個月先有, 咁點算呀?
而我老公係公務員, 想喺政府醫院生又唔知點book?
又話未夠3個月唔可以講比人知, 都唔知可以點?
彤彤*意見:
政府醫院無位你可以去私家睇住先喇~
不過政府醫院都要照Book~ 到時私家會比封信你架喇~
你拎住封信去排左期先呀~
至於3個月唔講得比人知呢樣野~ 睇下你迷唔迷信架啫...
lingmama意見:
1. 去睇私家通常要等耐d, 你試下問多幾間私家可能無咁full, 又或者問下nurse 你想早d睇, 佢地通常都會抽d位俾你攝, 我都試過多數OK.
2. 去睇政府你先去普通診所睇醫生, 拎將驗孕証明, 你就可以打電話去政府醫院, 佢地會fax 將form俾你, 你填左fax番去, 佢地會電話通知你幾時去覆診, 好簡單.
katrinawpy意見:
如果你想快D BOOK政府,
你可以喺私家普通科做驗孕...佢會出封証明俾你...你拎張証明去政府排期
私家係好FULL架...你如果無指定想睇邊個DOCTOR...你可以問多幾間
我老公都係公務員...36週BP高入院瞓2等房
39週生女女就瞓頭等房!D姑娘好好...食嗰D都唔錯!
我有咗個幾月就成間公司都知!因為我有D job有BB唔做得,
一早就要同公司D人講...又要揾人替我,
所以睇吓你點睇啦!
你老公係公務員, 咁你去普通診所check驗左孕先, 有左張懷孕証明(上面一定要有預產期) , 就可以去屋企就近嘅健康院登記左先! 佢會盡快安排你做第一次產檢架喇~ 喺健康院檢查, 佢會入定電腦, 到時refer你去附近嘅政府醫院生bb


text:
大部份成年人為左買野或者創業,都可能借過貸款.如果你急需現金,唔想抵押資產,又唔希望比人問長問短,私人貸款係一個好好既選擇.加上有啲私人貸款重可以即時批核添!唔少借貸機構都會標榜5-30分鐘就完成批核同埋貸款到手;而其他機構就可能要24小時至5個工作天,甚至一個星期去審核貸款申請.
但係唔係每個人都識得善用私人貸款.有啲人借左私人貸款之後,唔單止冇用盡佢既優勢,重反而會蝕左錢,令自己周身債添.咁樣除左帶黎財務問題之外,重有可能影響同屋企人既關係.
當然啦,唔係話借私人貸款就會搞到周身債,帶黎財務問題或者搞到家庭關係破碎.多數問題都比較輕微,淨係會令到申請時間耐左或者帶黎某程度上既不便.一切睇下 申請私人貸款要避免的7種錯誤!
因為一時衝動而借貸
喺每次借錢之前,都要諗清諗楚!借貸其實係一個好大既承諾,就好似拍拖咁,唔可以貿貿然做決定.例如屋企人話你「好似肥左喎」,唔等於你要即刻去借錢黎join好貴既gym會藉,甚至去抽脂,就係為左減嗰少少肥(而且你都未必真係肥,屋企人可能都只係隨口講下).所以,喺做決定之前要三思,諗清楚自己係咪一時衝動,咁就可以慳返好多時間,氣力同金錢.
缺乏長遠計劃
假如你會因為一時衝動而借錢,就好有可能都有呢一個問題.如果你成日都諗到就做,代表你冇一個完善同長遠既理財計劃.即係話,你冇將所有開支納入考慮.如果冇長遠既理財計劃,會帶黎好多問題,包括負債,交唔到帳單,甚至生活最基本既野(食飯,買日用品之類)都冇錢比.所以喺申請貸款既同時,要考慮埋你將來既計劃,點樣還款,同埋還款既錢喺邊度黎
文件唔齊全
如果你交唔齊需要既文件或者證明,會令到申請程序又長又麻煩.通常呢個問題多數係因為借貸人冇睇真全部申請要求,同埋以為私人貸款簽幾張紙就可以好方便借到現金.但事實上唔係想像中咁容易.
你需要向銀行或者借貸機構證明你有能力還款(借貸額加上利息).而交唔齊文件只會延長申請手續,變相阻礙你既計劃.你可能要親自去銀行或者借貸機構幾次先可以令申請成功.所以申請之前,記得準備好晒需要既文件(帶定影印本就實冇死!),咁就可以令申請手續簡單同順利啲.
資料不盡不實
填寫申請表既時候,要記得100%誠實,要填寫你知道既事實既全部,盡量準確同精簡.點解要咁做?因為如果你唔照實向銀行或者借貸機構報告,最後受害既都係你自己.如果你填寫既資料不盡不實,可能會引致法律問題,嚴重既話,甚至會當成詐騙既刑事案件處理.如果你申請既時候用左其他人既資料,就有可能觸犯左盗用他人身份罪.所以千祈唔會以身試法!
如果需要提供某啲資料先可以完成申請,當然要如實填寫.但如果你唔太想提供某啲資料,可以問下銀行或者借貸機構有冇其他方法,例如用補充其他資料代替.
幫人借貸
有啲人會用自己名義借貸,然後將筆錢借比其他人用.不過呢啲野,避得就避啦!因為另一個人唔係要還錢同還息既人;更重要既係,萬一佢走左佬,你就要自己還款,重冇享受過任何貸款既好處添!
唔睇條款同細則
因為私人貸款係你同銀行或者借貸機構之間有約束性既合約,所以一定要睇清楚條款,唔好漏左重要既資訊.例如利率係咪每個月會變,或者銀行修改合約會唔會通知你等等⋯呢啲細則都可能令你一子錯滿盤皆落索!所以簽名前點都要睇真呢啲野.
冇比較就借貸


text:
原子鏸,JW同埋黃榕噚晚就扮鬼扮馬喺中環置地廣場加參加萬聖節party,原子鏸一身美人魚造型現身,谷胸露出豐滿圓腰;而明珠台《港生活.港享受》男主持蘇頌輝,就大玩易服,著住裸色內衣,扮Miley Cyrus之前喺MTV Award嘅性感造型,不過其底褲仲激「突」,同原子鏸一樣咁出位.
原子鏸笑住話自己將長裙改做短裙仔騷腿:「我年年都會參加呢個party,約哂成班朋友扮迪士尼角色,本來想扮阿拉丁入面嘅Jasmine,又想扮風中奇緣嘅印弟安公主.」
講到早前原子鏸孖住大隻男去shopping,佢笑笑口話:「佢唔鍾意女仔,我哋一齊做教舞老師,自己有冇拍拖就唔講喇.」
至於黃榕就扮米妮老鼠出席,佢話最鍾喜歡制服派對:「希望喺場入面搵到我嘅米奇老鼠,自己最鍾意男仔扮機師.」
萬聖節party大家都會扮鬼扮馬,原子鏸就扮卡通人物,蘇頌輝重口味就扮Miley Cyrus.
黃榕用一身米妮裝扮搵自己嘅米奇.
睇真啲,原子鏸條腰真係幾粗.
原子鏸話自己一身係美人魚,不過邊有美人魚著短裙仔0架.
蘇頌輝扮Miley Cyrus之前喺MTV Award嘅性感造型,仲要激凸,真係好重口味.
JW係扮緊咩呢?
頭先嗰位戴bra「靚女」,真身係咁樣嘅…當然,係指右邊嗰個. (蘇頌輝微博圖片)


text:
正確嘎護膚年齡係從15嵗開始,快嘀來為皮膚打好基礎啦.
護膚嘎第一步係從洗臉開始,早晚用洗面奶洗面可以清除多餘嘎油脂,面部乾爽,
吸收護膚成分都多嘀.我覺得夏天clean clear嘎去黑頭洗面奶好好用,因爲夏天出油多.
冬天呢,應該用番嘀比較滋潤嘎洗面奶,例如OLAY(玉蘭油)嘎乳液嫩白洗面奶啦.洗
完面之後,要用番少少爽膚水,可以清除洗完面后留下嘎緘質,仲可以收斂毛孔.
由於紫外綫嘎侵害,皮膚好容易變黑,如果係長期在陽光下暴嗮,就應該搽防嗮
油,唔好以爲搽咗防嗮油就萬事大吉喔.因爲暴嗮過後,皮膚水分蒸發,應該係嗮后進行
補水,可以買一支補水嘭霧劑.或者買一支帶有彭頭嘎空瓶(叮噹,稻草人之類嘎地方都
有得買)入嘀礦泉水后開水都得,因爲呢嘀都係活性軟水,對皮膚及時補水都很有功效.
如果有時間同有條件都可以敷番塊MASK(面膜).
俗語話,女人係水做嘎,所以多飲水,都係護膚方法之人.飲水不單只可以排
毒,仲保持身體機能健康.正確來講,一日應該飲8杯水.可以嘎話可以加兩杯牛奶.
腸毒不單隻會影響面色,仲會影響身體.每日早上可以飲一杯鹽水,可以清洗腸
胃.
維生素C係美白嘎小天使,如果你冇時間每日食水果,可以買一瓶維生素C藥丸,
一日一粒.千其唔好食太多啊.因爲藥物食用過多會中毒嘎.
依傢冬天就來到啦,係唔發覺嘀皮膚有嘀乾燥呢?呢嘀天氣,沖涼液已經
唔適宜用清爽型嘎拉,應該用番嘀滋潤嘎.沖完涼之後可以搽番嘀潤膚露係身度.
平時嘎保養仲沒夠嘎.每個星期應該做番個MASK.我覺得玉蘭油嘀面膜很好
用,但係就係貴咗嘀.最平都要76元.不過有個方法又簡單又方便.就係用蛋清混珍珠沫
敷係面度一分鐘,因爲蛋清同珍珠沫都會吸皮膚水分,所以一分鐘就好啦.
講起蛋清,雞蛋都係保養皮膚嘎佳品來嘎.將雞蛋蒸熟,唔係成個煲喔.對
皮膚好好嘎,中意吃甜品嘎MM就最岩啦.
以上都係本人嘎心得,大家都來發表下意見都交流下啦. 附加缩略图


text:
大家好!小弟剛結束同女友20日既台灣之旅,所以今次特意開呢個post想總結一下呢個旅程 (只限關於波鞋,其他資訊如交通就有需要再講) 同為hk-kicks作點貢獻,俾各將去台灣既會員一d台灣波鞋鋪既資訊,希望有用啦!
我地係環島遊,所以幾乎去過既每一度地方既波鞋鋪我都入過,特別係NIKE.
如果想係台灣買波鞋本人首推台北,台北係台灣最發達既地方亦都最似香港,行到邊都好易搵到波鞋鋪,有四度地方最集中,包括公館,西門町, 士林(即劍潭站),忠孝東區
公館,搭捷運係公館站落,有好多波鞋鋪包括最高等級既Nike Basketball,同旺角個間差唔多,不過店內展示左好多Kobe既簽名products,同埋通常出街都係呢間出先[一位台灣朋友分享]而附近的巷仔都有幾多波鞋舖,買tee都幾抵.
西門町,搭捷運係西門站落,呢個唔洗多介紹,以買水貨居多,差唔多每條巷都會有一間,多到嚇死人!
士林,搭捷運係劍潭站落,去台北必到既士林夜市,斜對會個幾條街就好似香港既波鞋街,都幾好行.
忠孝東區,搭捷運係忠孝敦化站落,可以去既係周杰倫開PHANTACi同TAIPEI 6543,另外行出外圍都會零零碎碎幾間,不過同其他差不多,唔需要特別行過
呢間係台北101附近,NEO19商場
另外,除左台北,大家有機會不妨去下其他地方,台灣其他地方都不錯的
台中有一中街商圈,係好出名既中友百貨對面,旅遊書一定有介紹,不過要搭公車或的士先去到,波鞋舖比得上士林夜市,夠集中,分分鐘有好野,而且價錢較台北便宜[水貨舖]
另外,逢甲夜市附近都有,不過唔夠一中街多
最後,就係最估唔到既台南高雄,台南應該一般好少人會去,因為呢度比較樸素同主要睇歷史文物,波鞋鋪好多但都唔集中,不過正因為咁,所以呢度都有好多寶執,好似我去個陣就見到有Air Jordan 1 Retro Hi Silver(連喼個對) ,仲要勁多貨唔洗爭!
各位有機會去南部就跟住去尋下寶啦!
高雄,呢間我諗係勁野,因為好大間同似係擴充緊
台東花蓮我地都有去,有波鞋舖亦都集中於市區,但唔算太特別,波鞋舖可以免行,但去旅遊就一流
題外話,有日我地去清境農場要上山,係一個鎮仔都見到有Nike,可惜冇落車入去行個圈,分分鐘都有寶
最後我有三個tips比大家:
1) 去到當地就上下各大牌子既官網搵shops locator,通常都幾集中.
2) 其次就係上ebay睇下身在台灣既賣家既貨品岩唔岩,岩既話就可以約係台灣交收慳番運費,價錢都幾吸引,不過你個喼就要準備個大D架啦!
3) 特別係台北,交通較方便,大家可以搭公車instead of捷運,因為沿路可以睇下舖頭位置,而且以上介紹四個都係熱鬧地區,有好多車可以去到,路線圖亦都易睇易明,唔會迷失方向,行完走的時候先搭返捷運再繼續玩都不錯
等我分享下我既入手
如果大家有任何問題歡迎詢問,答得到都盡量答,thanks
P.S. 好多謝女友既體諒因為我好煩,每次到NIKE都一定要入去行個圈,慌死蝕底咁!仲有,我都好希望再有下一個七周年!


text:
果子狸
果子狸(又叫「白鼻心」)係亞洲區常見嘅靈貓,近年亦被證實佢係沙士既傳播媒介.
特徵[編輯]
外表上果子狸可以代表其他靈貓.毛色由黃褐色至灰色不等.但同其他靈貓唔同,佢背脊上無斑紋同條紋.只有黑色嘅腳.面上黑白兩間非常明顯:一條粗白色線由額頭去到鼻哥.白線兩旁有黑線.眼睛周圍有白色圈住.身長(連尾巴)由51 至63厘米不等.而體重介乎3.6至6 kg.
分佈地同習性[編輯]
果子狸鍾意住響森林,尤其係熱帶雨林同落葉林.分布於巴基斯坦,東南亞以至中國(包括台灣)都有.日本嘅果子狸並唔係原生品種,係早喺20世紀時喺肉食市場裏面逃走出嚟既.
雖然果子狸現時仍要面對生境破壞同人類捕獵嘅壓力,但由於分布範圍廣,暫時仍未列入瀕危動物之列.雖然係咁,好似香港呢啲地方,果子狸係受到香港法例保護,唔可以任意捕殺.
一生[編輯]
果子狸係夜間出沒既捕獵者,通常喺樹上行走,直到日間先響樹洞休息.當有危險時,果子狸會由腺體分泌臭味嚟趕走敵人,好似北美洲既臭鼬鼠咁.佢哋係雜食動物,但主要以生果為主,但有時會捉昆蟲,雀同松鼠等小動物嚟食.響香港同台灣,果子狸亦係唯一會經過「野獸通理」嘅森林動物.
雌性一年可以生兩隻果子狸仔,只需三個月左右就可以長大成狸.
同沙士既關係[編輯]
響中國部分地方,果子狸一直被視為「野味」出售.跟據好多病毒專家分析,沙士係由果子狸病毒變種後再傳染人.依個論點係響2003年5月先向外公布.但亦有可能係其中一種傳染者,經過多重媒介後再傳染畀人.
參考資料[編輯]
- 維基百科英文版
- 《香港陸上哺乳動物圖鑑》


text:
屯門
屯門(Tuen Mun)係香港一地,喺新界西部,南面係青山灣.呢度以前係鄉郊同漁村,今日係人口稠密嘅新市鎮.對出嘅青山灣未填海之前,屯門係一塊沖積地.西面有青山,東面有九徑山,係一條狹長嘅地方.響英國接管新界,曾長期叫青山,直至新市鎮拓展爲止.屯門家下係屯門區市區.
屯門呈南北向,中間有青山公路,輕便鐵路同西部鐵路貫通.
史[編輯]
根據史書記載,屯門以前係個海峽,可以行船.而隔籬青山就係個島.以前門就係海峽咁解,而屯就係駐兵.屯門地理位置,以前的確有軍事價值.不過至於屯門係咪因為咁叫屯門,就未有文獻發現.
今日屯門西北方,即係深圳特區南頭嗰頭,大唐嗰陣係叫屯門鎮,而今日屯門都幾近當時嘅屯門鎮,所以呢度都係屯門鎮嘅一部份.後尾,元朝末年,有江西陶氏人響呢度落地生根,起咗條屯門村,而條村大咗之後就改過名屯門大村.因為佢曾經係呢塊地主要嘅村,所以之後呢度就叫屯門喇.大明嗰陣,青山灣就叫屯門澳.有講法指屯門1514年曾經畀葡萄牙佔領過,不過1521年畀大明軍趕走.不過亦有考證屯門島喺內伶仃,係外國船等入省城嘅地方.屯門呢個名一直用到英國人租新界.英國人叫呢度做Castle Peak,中文就跟住改名青山.呢個名一直用到要起屯門新市鎮為止.


text:
中三過黎美國,響度讀左4 年High School (即香港教育既F.3 - F.7) 之後升大學.大學時開始寫卜,當時已有好多卜友話,點解你成班friend 都係香港人既? 點解一隻鬼都無既? 響度讀書應該有D 鬼仔鬼妹朋友架? 無錯,同學係大把,但講到做到friend,都係要同聲同氣先岩feel 既!
自己響香港土生土長,讀書果陣一放假就走返香港架喇,一年都有4 個月響自己hometown.讀書時都見到唔少港人同學鐘意同鬼玩,影晒貼面相擺上Facebook,即係果D 大家見到會覺得,哇!外國讀書真係好正呀,又有鬼妹鬼仔同學,Friday nigh t一齊落club 飲到high晒...之類啦.所以點解D 卜友會咁問我,因為大家心目中響外國讀書就係呢種嘛,哈!而我地呢,成班friend 就搬左香港黎美國,放假梗係開臺打牌啦!
對於外國人既culture,老實講真係文化唔同,差異都幾大架!呢度係shemom,媽媽地頭,唔講其他,就講學習同家庭教育,都已經完全唔同.當然無話人地果D唔好,每個國家,唔同文化都需要尊重既!
先講講學習方面,好似我咁,香港長大,接受傳統教育,自己本身對師長有份敬畏,我當然希望呔仔細細都識得尊師重道.唔好講到孔子果D 咁聖言,起碼知道要對長輩尊重.好似呢邊返學咁,老師除左教書外,唔會教道德禮儀之類既野,例如老師入課室同落堂,學生都唔需要打招呼,對老師無左果份敬重,見到D 學生完全唔驚老師,有時人權太大,小朋友咁細個就咁自我,我覺得唔係咁好.大學更甚,可能外國人老師連自己都唔覺自己係師長,又可能佢地根本無呢個慨念,所以大家打成一片,齊齊響課室隔望食煙吹水,真係what a happy study!
今年呔仔升既小學,學生比例佔大部份係亞洲人,有朋友話唔驚佢地學唔到英文嗎? 唔怕,響度出世既小朋友,英文一定係佢地母語.我見差不多100% 既ABC 仔,同輩之間都係講英文的,驚佢地大大下唔識講中文多D.我自己認為始終亞裔家庭比較著道德品行,同學乖考D,對呔仔細細成長較好.而且大家文化接近,家長或同學之間既溝通都容易D.
至於家庭觀念,據鬼妹同學所言,佢地一般一夠秤就自己搬開住,或者去第二度讀書.好多同學都係同朋友租住,咩都係自己攪掂果隻.原來唔止仔女鐘意獨立自由,連父母都係鐘意咁樣!仔女大左就各顧各架喇!我諗外國人既教育就係咁卦?!我認同獨立係重要,特別是男仔,但獨立之餘,我覺得親情都係相當重要,對屋企要有歸屬感同責任心.之前睇過有D 外國媽媽討論區,類似講話BB 一出世就要擺佢自己訓一間房,要開始訓練佢獨立,唔好比佢慣左痴住你.我又覺得,絕D 喎!!不過好老實,從小點樣教育,就會有點樣既小朋友,無話點樣係岩點樣係錯,只係大家想要既野唔同.所以我話,睇你想仔女長大後家庭觀念如何,想佢快D 獨立自己生活,定還是好似我地咁,想仔女未結婚都仲留響自己身邊,一家人互相照顧,呢個就睇自己點選擇喇.


text:
新城高層朱明銳解釋坐咗成晚要𢱑吓痕,並唔係舉中指話祖兒.都係嘅,頒咗 5個鐘,又要等太空歌手返香港,悶到周身𢱑都好正常嘅!
媽咪姐
銳哥怨偏心 祖兒暗寸:咁大頂高帽!
Ads by Google
世界真係變喇!媽咪姐仲記得以前班歌手為咗爭獎,跑勻咁多個頒獎禮,就算明知分豬肉都唔緊要,最緊要多同攞大獎.依家呢,唔出席唔攞獎,都要俾人話,做神級歌手都唔易喎!
睇吓天后容祖兒吖,只係咁啱去美國開騷,撞咗新城個期,就咁俾高層朱明銳話佢大細超,避新城去叱咤.阿銳哥仲話:「如果祖兒返嚟再出席叱咤,我哋新城會好傷心,過往支持祖兒所有行動被佢辜負咗.」銳哥仲無啦啦用中指捽鼻㖭!身在遠方嘅祖兒,無啦啦俾人咁話,只能透過 Instagram表心跡.頒獎禮過咗幾個鐘(可能咁啱係時差),佢喺當地行街嗰陣,就攞咗頂元寶形嘅帽嚟試,仲留咗句:「很大頂高帽噢!!」係咪有暗示,真係佢先知喇!
吳雨講明會安排祖兒出席叱咤頒獎禮,仲笑住話銳哥咁大方,係智者先會用中指捽鼻,提醒做人有宗旨.
俾人講到年年都有心安排其他工作,唔俾面去頒獎禮.咁啱去咗美國開騷嘅祖兒,不忘戴頂高帽回應吓!
祖兒留言冇耐,就有網友問佢係咪講緊頒獎禮.睇嚟啲網友都幾了解佢喎!
秋生喺 fb鬧爆啲所謂歌手走音,成個樂評人咁款.啲網友唔只 like佢言論,仲話勁爆係「神級頒獎」,只係大家唔識嘢!


text:
部首外笔画数:10 :鰲 鰪 鰥 鰝 鰜 鰱 鰡 鰢 鰟 鰭 鰬 鰯 鰣 鰤 鰨 鰧 鰷 鰮 鰞 鱃 鰩 鰫 鱁
部首外笔画数:11 :鱉 鱑 鰴 鰿 鰶 鰹 鱂 鱇 鰳 鰻 鰵 鰾 鰽 鰸 鱋 鰺 鰼 鱌 鱈 鱅 鱆 鱄
部首外笔画数:12 :鱍 鱕 鱝 鱖 鱎 鱗 鱪 鱓 鱔 鱚 鱏 鱘 鱙 鱦 鱊 鱛 鱒
部首外笔画数:13 :鱫 鱤 鱞 鱥 鱟 鱯 鱠 鱧 鱢 鱐 鱮 鱡 鱣
部首外笔画数:14 :鱨 鱭 鱱 鱴 鱬 鱶
部首外笔画数:15 :鱳 鱲 鱵
部首外笔画数:16 :鱷 鱸
部首外笔画数:17 :鱹
部首外笔画数:19 :鱺
部首外笔画数:2 :魞 魛 魝 魜
部首外笔画数:22 :鱻
部首外笔画数:3 :魡 魟 魢 魥 魠
部首外笔画数:4 :魬 魤 魴 魵 魧 魱 魪 鮔 魯 魲 魹 魩 魶 魮 魦 魫 魨 魰 魷 魣 魭 魳
部首外笔画数:5 :鮁 鮊 鮑 鮅 鮘 鮉 鮗 鮄 鮒 鮕 鮌 魽 魺 鮈 魿 鮎 魾 鮍 鮃 鮂 魼 鮖 鮐 鮀 鮇 魻 鮏 鮣 鮋 鮓
部首外笔画数:6 :鮟 鮩 鯎 鮆 鮞 鮥 鮯 鮭 鮜 鮰 鮫 鮚 鮳 鮬 鮤 鯅 鮛 鮙 鯈 鮦 鮪 鮠 鮮 鮝 鮴 鮨 鮧 鮺 鮡 鮢
部首外笔画数:7 :鯆 鯁 鯀 鯇 鯽 鮶 鯌 鯉 鯏 鯍 鮸 鮾 鮼 鯄 鯊 鯋 鮹 鯓 鯂 鮻 鮷 鮵 鯃 鯗 鯒 鮽 鮿
部首外笔画数:8 :鯧 鯙 鯛 鯟 鯡 鯝 鯚 鰎 鯨 鯦 鯤 鯠 鯬 鯪 鯥 鯩 鯭 鯘 鯢 鯰 鯕 鯜 鯖 鰙 鯵 鯴 鯣 鯯 鯞 鯺 鯔 鯮 鯫
部首外笔画数:9 :鰏 鯿 鯾 鰆 鰈 鰐 鰒 鯸 鰗 鯶 鰀 鰉 鱀 鰔 鯻 鰊 鰌 鰍 鰁 鰇 鰓 鰠 鰘 鯷 鰖 鰄 鰃 鰛 鰕 鯹 鰋 鰑 鰅 鰂 鰦 鯼


text:
我中四開始爆
一路個情況都唔係好勁, 但因為持續咁出搞到都好難睇下
我中四尾開始就有注意洗面要用咩產品, 敷面又乜又盛 戒口都有
但都無乜改善
一開頭用個D, 人地話化學野重得制, 越用出得越勁
就改用標榜天然既洗面野,mask之類 ( LUSH,KIEHL 個堆)
OK岩岩開始用係有好轉 但隔一排又係咁
幾乎每一種人地講既方法都有做過 ( 苦瓜榨汁整MASK, 新鮮蘆薈搽面,飲食少油少化學加工野云云)
都係無用
到而家YEAR2 上兩個月見到個POST 有位巴打定唔知絲打好激動咁叫人試下清水洗面
咁我諗住咩都試過哂既心態黎試下啦,還掂都係,試埋佢 (最初真係唔太敢, 話哂用左洗面野,MASK 幾年, 覺得就咁清水會好唔乾淨)
但點知真係WORK, 呢兩個月我都無出過一粒瘡
個POST有叫人有瘡出既時候就用SKINOREN 搽佢, 我有買,但無用到 因為真係無出過
而且係洗左大約一個月之後都開始唔理D生活習慣 (戒口,平時覺得比任何野 hi 一 hi塊面都會好污糟搞到爆瘡咁既呢D習慣都無理) 都無問題, 好正
又唔洗哂錢落護膚品度
咁無瘡出,自然無新印啦
D舊印而家都淡左好多 可能因為小弟一路都有好大既運動量 同埋真係好小飲 飲品 飲開都係茶同水
如果巴打你地係有用開護膚品而又無好轉既, 真係可以試下清水洗面
可能有D 1999, sorry


text:
呢排成日困住自己,睇野好灰.
成日喊成日覺得做咩都無力.
連呼吸都覺得好吃力.
因為咩事困住自己先,好多時候,果一把鎖匙就在你手,只係你選擇左去唔搵佢.
講多小小咩事,睇下可唔可以用第二個角度睇件事
我個人本身就好脆弱好易喊,
最近發生左?事令我回憶起以前一段影響左自己好深?感情.
一直一直不停回憶持續再成個月,之後我抽離番之後覺得好辛苦喊左好耐.
以家岩岩平伏到,但成個人都係好無力.
有時連簡單刷牙洗臉都會覺得好煩,每日淨係想哩係無人?地方自己一個.
沉淪既野我都明,但係總有一日會醒,你不如講多d件事既detail.
如果真係好私隱既pm或line我啦
其實係咁?,我個人本身就好感情用事又有少少傻的嗎,
有時有好多事發生左先後知後覺.
我對上一段感情曖昧左五六年,但其實已經係三年前?事.
完個陣我無乜太大感覺,係到最近回憶完先發現完耐自己同佢已經完左.
我個心好似比針拮咁,用左一個星期去平伏之後就變到依家咁頹.
幾個月前其實我又鍾意左第二個,三年以來第一次再鍾意人,
但佢上個月拍左拖而我又咁岩淊入番上一段感情回憶入面所以好快無事.
但我依家覺得自己時間上好混亂.
我知道自己1999但希望你明


text:
小學收尾果年,我係學校同人打左場大交 - 第五節 - 天鷹戰士
而復仇心極重既施同學繼續去校長室搵校長
正當我同橡膠超人踏出學校門口之際
見到差唔多成層二樓既窗爆晒
肯定有料到,緊係返轉頭睇下(食下花下都好丫)
真係好似打機咁,校長係個校長室入面飲緊紅酒
係到等人「叉撚住」佢.
校長:「終於有人搵到黎,仲諗住偷襲我,睇下係邊個先......咦!乜係八神同學你呀?病左就唔好返學啦,有需要既我可以幫你退學架~」
有睇第一節既朋友就知一叫施同學做八神就會好嬲
即使已經進入獸化暴走既佢,聽完呢番之後就只會更加狂暴化
依家既施同學,隻手除左好似打左成十幾廿年丁咁大隻之外
仲好似路飛二檔咁,紅得黎又有股氣(但可惜我果邊個路飛未學二檔)
不過校長作為Boss既實力緊係遠勝過佢啦
所以佢不惜整爛間學校都要用多次係一輝果到抄落既必殺技......
鳳翼天翔!學校依家變廢墟都唔怕啦,反正已經成為左魔界既據點
就係咁,二樓又黎多次大爆炸
好彩唔影響我地兩個花生友
但係雄雄烈火之中,仍然可以見到施同學既身影
都唔知係佢仲有理智定一世負碌
佢既力量竟然係黎自身邊既烈炎
依家既施同學有住隕石一樣既衝擊力
一野撞埋去校長到,可惜校長年事已高
根本黎唔切反應作出招架
比隻野獸咁狠狠一撞,由二樓前樓梯飛到後樓梯再爆埋牆碌落街
加埋都凌空飛左十幾米,仲嘔埋血添
校長做得Boss唔係咁廢掛?
果然無估錯到,校長真係會變身,動真格
由光頭撒亞人變身為撒旦化身
戰鬥力真係爆晒錶,我諗施同學真係出埋呢次場就可以收工
不過講體型仲係施同學大隻啲
校長變完身之後,一野整粒暗黑元氣彈比施同學嘆下
果個元氣彈真係唔簡單,打中左施同學之餘仲搞到成個足球場爛左
唔知係個暗黑元氣彈既顏色問定施同學黑暗化左
皮膚顏色由紅色變成慢慢變成紫色
唔通佢會好似初號機咁暴走?
如我所料,佢真係好似初號機咁,吼叫左一聲:「我真名叫施天英!係被選中既天鷹戰士!」
然後一野衝埋去校長果到
乜野防禦網都比佢果個拳頭打爆左
仲打左佢幾十拳,不過當然係快速拳
直到校長爆出一股股烈風先可以將佢彈開
其實天鷹戰士咪即係新世紀福音戰士,不過可能佢唔係香港人,所以先咁叫自己啦
但到底呢部初號機同果個撒旦化身打邊個會羸呢?
待續.


text:
波巴迪拿 孫興民騷哥利
羊年快樂!阿占羊年第一次同各位讀者見面,梗係要介紹場好波畀大家,兩支志切爭入前四嘅德甲勁旅今晚碰頭,由奧格斯堡主場迎戰利華古遜.兩軍喺馬年最後一擊不約而同力戰輸波,不過就顯示出強大火力,以及有前無後,入波至上嘅決心,今晚睇怕又會係一場大手交易,一於玩1.8倍「入球大」過肥年啦!
(有線64及203周六晚10:30直播)
奧堡防線唔齊腳
奧堡條防線傷兵滿營,門將馬雲希斯同正選右閘華希亞治都養緊傷,近2場聯賽失5球一啲都唔奇,不過呢隊波勝在火力十足,尤其阿根廷射手波巴迪拿弗到漏,對上5場聯賽入4球,雖然上仗對不來梅受傷,不過有消息話佢已經復操,今場可以披甲上陣.最重要係奧格斯堡今季10仗主場聯賽,有8場攻入對手2球或以上,要入波話咁易啦!
有前冇後嘅情況同樣出現喺利華身上,佢哋上周同禾夫斯堡激戰輸4:5,可以話係今季德甲最精彩嘅賽事,上仗連中三元嘅南韓射手孫興民喺亞洲盃回歸後愈踢愈好,比拿拉比同傑斯寧亦有好強嘅入球能力,以利華嘅火力,真係足以攻陷任何一隊波,而且佢哋連輸2場後喺「搶四」大戰中已經處於下風,今場正面硬撼競爭對手當然想拎晒3分,球迷等睇好戲啦.仲有呀,今晚球彩台直播繼續有利是派,大家記得打上嚟Phone-In估波啦!
頂占筍盤:奧格斯堡(入球大)


text:
Read more
世界上有一種人,叫做「失匙夾萬」.「失匙夾萬」既意思係:表面上你有好鬼多錢,但實際上,呢啲錢一毫子都唔到你控制.這種人我認識一個,而我亦見證左佢,由「失匙」到「搵番條匙」既轉變. 我小學既時候認識Austin.同學仔對佢既理解係一個「有錢仔」.原因係,高佢一屆既「師兄」當中,有一個頗為招搖既「名門後人」,同Austin既中文名只差一點點.而跟據呢個「名門後人」自己講,低佢一屆既Austin,係佢堂細佬. 三十年前既小學雞對本地富豪既名字並唔熟悉,聽到有關Austin既傳聞之後,紛紛番屋企同阿爸阿媽講:「原來Austin同阿邊個邊個係來自同一個家族架!」阿爸阿媽告訴我們,咁Austin應該好疊水,同我地應該係屬於唔同世界既人. 但係響一個小學雞既眼裏面,Austin同我地查實真係唔覺有乜分別.樸素,平凡,內斂,而且有點其貌不揚.響同學仔面前,佢亦從來唔會提起自己既家族背景.阿媽話佢係有錢人,我一直記在心中,直到有一日,佢請我到佢屋企玩.我以為佢屋企應該係啲大到冇影既山頂豪宅,殊不知原來係坐落山腳,冇電梯兼要撐四層樓梯上樓既五百呎唐樓. 長大之後既Austin同我講,所謂名門望族,總係唔知點解會有幾房人.幾房人當中,總係有人得勢有人失勢.得勢既果房人控制家族資產,有頭有面可以風光無限;沒有得勢既果房人,冇機會分享家族既財富,儘管未至於要餓死訓街,但實際上與你我他無異,都係要努力工作賺錢賺生活.有錢人家族裏面既紛亂,怕且我此等凡夫俗子,一世都無辦法睇通睇透. 我記得Austin同我講過,細個既時候,佢既身份令到佢有點精神分裂.佢有一啲招搖既親戚,呢啲親戚既招搖,令到絕大部份既人都以為,來自同一個家族既Austin係同等地富有.佢唔知點樣向人解釋,真實既情況其實同旁人所理解既有好大出入.香港地係個憎人富貴厭人窮既地方,佢媽媽果邊既親戚出身相對比較差,對Austin呢個「疑似有錢仔」親戚並唔係太友善,甚至經常指指點點,武斷地認定佢必係個「死敗家仔,二世祖」.(對此Austin既comment係:如果我真係咁疊水,俾你插我「敗家仔」都叫做抵丫,但我其實仲窮過你哋,咁樣仲要俾你地插就唔x抵啦!)至於佢爸爸果邊既叔伯,由於知道佢地響家族內並唔得勢,對佢地亦唔多俾面,反正在佢地眼中,Austin一家只個係黐飲黐食,同自己完全唔同級數既「窮親戚」. 幾年之前,佢家族唔知起咗乜野變化.Austin忽然分到巨額遺產.據Austin自己所講,呢筆錢,佢真係從來都冇諗過有機會得到.一夜之間,Austin既身家,由叔伯眼中既窮親戚level,漲到同果班一向招搖既富貴親戚幾乎平起平坐. ***** 問題黎啦.Austin忽然發咗達,之後佢點樣過佢既生活? 最大既變動,大概係換咗間樓.面積比從前既大咗一點,其餘既,同達仔一樣,生活習慣跟「未發達」之前,原全冇改變過. 達仔刻意唔改變生活習慣既原因,係因為需要「安全感」.我認為Austin既諗法完全唔同,事關響未發達之前,佢Portfolio裏面一直有唔少風險相當高既投資,追求安全感既人絕對唔會咁樣選擇.而且佢同我一樣,有自己既生意.追求安全感既人,打份工就算啦,點會咁笨拋個身出黎搏? Austin由細到大既尷尬家族身份,俾左一份無名既怨氣俾佢.佢討厭佢果啲「睇佢唔起」,當佢係窮親戚看待既叔伯.佢亦好嬲佢媽媽果邊,一口咬定佢係「冇鬼用,死敗家仔」既姨媽同舅父.兩面不是人既Austin,心裏面一直好想吐出呢口烏氣.佢想搵好多錢,所以做生意佢好搏命,佢亦都好清楚,單單係「有錢」,並唔能夠幫佢吐左呢回烏氣出黎.佢要贏,而且要求自己贏得漂亮.佢要讓人知道,佢係靠自己而變得富有. 收到遺產之後,我問佢:「Austin,你都已經咁有錢啦,仲咁搏命搵錢,有意義嗎?」 Austin從來冇正面回答過我呢個問題. Austin既人生係矛盾既.當有巨額遺產跌落你身上,莫非你會拒絕?但係Austin既前半生,一直都係堅持「靠自己」去搵錢,「靠自己」去變得富有.佢擺咗好多心機落自己檔生意上,而且做得唔錯.當佢既「吐烏氣」大計漸見曙光既一刻,巨額遺產忽然跌落自己身上,旁人眼中或者覺得佢行大運;但我眼中既Austin,其實好迷失. 或者咁亦解釋到,為何Austin響忽然發咗達之後,一切生活習慣同駛費,都刻意跟未發達之前保持原狀既原因.舊既習慣唔想改變也許係原因之一,但我更傾向相信,要佢動用呢筆「並非透過自己努力」所得來既財富去吃喝玩樂,Austin跟本係過唔到自己.不變,係因為心中有結. 我都唔知,咁樣其實算唔算係有骨氣. ——————————– 連結:人在中環 此文張貼已獲作者授權


text:
我問左elite, 係for考埋itec, 17堂化妝,10堂髮型,仲包埋50個鐘outjob, total $17800+$2900(itec考試費), 我而家都諗住報,因為佢11/6開班喇,加上我個朋友岩岩考左itec, 收到張證書喇.其他學校我我問過,要2萬幾有 ...
其實就算係考ITEC都要睇返係邊個level,因為如果以你呢個學費同考試費嚟睇, 應該只係考level2(因為Level 3考試費正路起馬都4千以上),而且ITEC嘅化妝師考試係唔需要考髮型的, 照理應該全程只係教化妝, 如果收呢個學費仲教埋髮型的話,咁教化妝嗰part可能唔夠全面啦.但若你將來想考返level3 ,咁就要從頭再讀返Level 3嘅課程同埋仲有考試費,加埋最少都要四,五萬,一來一回其實使嘅錢同時間仲會多咗成倍咁濟! 因為依家一般考ITEC嘅都唔需要逐級考上去而係可以直接考Level 3的, 而行內普遍都認同Level 3為最基本資歷.至於出job方面,其實話包幾多十個鐘就比較奇怪,因為好多時跟學校出job有時真係要花好多時間喺standby,如果以50個鐘嚟計,可能只出得唔夠十個job!以一個化妝學生實習嚟計,呢個出job數量其實太少了!除非呢50個鐘係只計校內練習+導師指導咁又唔同講法,因為平均以每次練妝1.5~2個鐘再加上導師執妝咁計,起馬都練到廿幾次妝,咁會比起出out job一定更加實際同真係會學到嘢啦!因為依家坊間好多化妝學校都只標榜會多out job,但甚少提及課堂實習+導師指導嘅情況,呢點確實有點tricky的!


text:
救生水泡
救生水泡,又叫做救生圈,係水上救生必需品,係一個會浮嚮水面嘅圓圈,畀浸親嘅人支援,避免浸死.救生設備完善嘅海灘,游水池,輪船上面一定有.
發展史[編輯]
講話救生水泡嘅歷史,其實早就喺2000——3000年前嘅中國就有呢筍嘢玩啦.其實佢之前就係乾咗嘅葫蘆瓜.而《易經》同《詩經》就記低咗同「葫蘆瓜」有關嘅記載[1]聞一多先生就將《易經》同《詩經》入面嗰句翻譯咗成「葉拍咗,葫蘆都乾咗,可以揀佢嚟做腰舟喇.」.而家所謂《易經》同《詩經》入面嗰句就係「抱住又爛又乾嘅葫蘆瓜就可以將個身浮喺水面度唔會浸死」噉解.啫係話葫蘆瓜就係最早嘅救生設備.後嚟喺海度行緊嘅船,大多數都係帶住嚿葫蘆瓜,費事話部船失事.就係噉,古代嘅中國人民就係用咗乾嘅葫蘆瓜嚟撐過河嘅,佢就係最早嘅救生水泡喇.
到咗宋朝嗰陣,整救生水泡嘅技術進步咗,有人開始用軟木料同蘆葦等整成個好似個環噉嘅嘢畀人捐入去,用個環嚟托住個身,用咗呢種環形嘅救生水泡,重方便過葫蘆瓜成幾百倍,所以就變咗名副其實嘅救生水泡喇,宋代啲人話佢係「浮環」.[2]
後來隨住用咗新技術同新材料,好多救生設備就出咗嚟.但救生圈重俾人一直用到而家,佢重係簡便嘅救生工具.
用途[編輯]
游水池[編輯]
- 內文: 游水泡
喺游水池度嘅救生圈,就係畀啲唔識游水嘅人嚟用佢,佢可以唔畀啲人就噉沉咗落去.尤其係救生員度係必須要有嘅,佢哋唔想喺有人搞咗溺水就冇得救.
航海[編輯]
喺航海嗰陣,嗰啲海事員重將啲救生圈放喺輪船嘅甲板度比較明顯嗰邊,重喺救生圈度油咗紅同白兩種顏色,有啲比較高級嘅救生圈度重裝咗有自己識發光嘅浮燈響度,噉唔理佢喺日頭定係晚黑,都好易睇到跌咗落水嘅人喺邊個位度跌咗落去,噉救援船就可以跟住個標記迅速去到出事地嚟救返跌咗落水嘅人.


text:
犀鳥
犀鳥(Bucerotidae)係一種既珍貴外型又靚嘅大雀,嘴嘅長度佔咗身長嘅 1/3 到一半,響犀鳥嘅頭上生有一個銅盔狀嘅突起,叫做盔突,形狀就好似犀牛角咁,因而得名犀鳥.分類上同戴勝,啄木鳥有親緣關係.
分佈[編輯]
一般分布於非洲(撒哈拉沙漠以南)經東南亞去到菲律賓同索羅門群島.全世界有 57 種,當非洲有 9 種.中國的犀鳥有 4 種,大多集中生活響雲南西南部如勐臘縣,金平縣,以及廣西南部,分別係白喉犀鳥,棕頸犀鳥,冠斑犀鳥,雙角犀鳥,4 種均為中國國家二級受保護動物.
生活習性[編輯]
佢哋身型雖然大份,但可以棲息在密林深處的參天巨樹(例如熱帶雨林茂密嘅樹上面).拍翼聲好大,而且仲會不斷發出喇叭咁嘅共鳴聲.
犀鳥係實行一夫一妻制,響繁殖季節多成對活動,而在非繁殖季節則大群活動.每年夏天,成對嘅犀鳥,會選擇高大樹幹裏面嘅窿築巢產卵.產完卵之後佢哋就用雀屎室住洞口,只留低一個可以畀雀公伸嘴尖入去嘅細窿,保護雀蛋之餘,雌雀可以安心孵化犀鳥仔.而犀鳥公就負責為老婆同鳥仔不斷咁提供充足嘅食物,保證雌鳥得到足夠嘅營養,同滿足犀鳥仔生長發育嘅需要.
食啲乜[編輯]
犀鳥係雜食性動物,一啲體型較細隻嘅非洲犀鳥會以昆蟲為食,而亞洲犀鳥就以果實(特別係無花果為主).當啲樹木結果嗰時,佢哋就會聯群結隊,同其他雀,馬騮,松鼠呢啲動物一齊響樹頂上面食餐飽.
此外,犀鳥亦會捕獵各類小動物為副食,同時亦會食細小雀鳥嘅幼鳥同鳥蛋.例如飛行能力較弱金絲雀同蝙蝠,都可以喺飛行時被犀鳥捕食.犀鳥嘅食物仲包括一啲響樹上活動嘅蜥蜴,蛇,青蛙,老鼠同大型昆蟲.有啲品種犀鳥會突然飛落森林地下,捕捉蝸牛同無脊椎動物.
響食嘢時,犀鳥會將食物含響咀邊,然後拋高送入張開嘅喉嚨,把食物成個吞落肚.
繁殖動向[編輯]
現時響香港公園,九龍公園,海洋公園,香港動植物公園都有養犀鳥.前兩者養嘅係馬來犀鳥,後者養嘅係紅喙犀鳥.香港動植物公園另外亦養咗黃盔犀鳥.


text: ->>按此到上回(八) 上回講到係深水涉平民超市偶遇阿叔,同佢講開現時香港超市業被兩大超壟斷之問題,令香港不少細超市相繼結業.咁究竟平民超市唔向外地入貨,點樣就地於香港搵食呢? 阿叔話賣野都要靠network,佢手上展示出一大疊不同超市分行經理之卡片,同我講:「我反而會同兩大超入貨,但係會趁平買.而我入既貨品都係師奶買開既,例如杯麵消化餅咁,因師奶對價錢上些微的變動極敏感,尤其於我呢一區.」 我問佢:「見你既貨都係平一個幾毫,點賺四十萬一個月咁多?」阿叔話:「用百份比計,其實都有8%.」好似呢pack消化餅咁,大超賣開$10蚊,我知道佢區區唔同價,例如將軍澳mark$9.3,我於是就打去個間超市同經理傾,問佢$9.1得唔得?」「你咪睇少呢幾毫,其實都2%,我一買就十萬,即係用wholesale價,永遠平過你散賣.」我呆左一呆:「買十萬蚊消化餅!? 真係呢世仔冇諗過.」阿叔又黎:「所以我鋪頭冇魚同凍內賣,有時靠咁薄cut真係唔可以轉死貨,因為要唔少錢轉黎轉去先做得到!」咁我出招打蛇隨棍上:「咁你風咩方法去減低風險先?」 其實信用卡唔只係火燎森既朋友,仲同阿叔好(friend底).正所謂「水能載舟亦能覆舟」,你識用佢,人同物件一樣,都可以有好壞效果.原來阿叔買貨係用哂信用卡既,幾十萬咁碌,比錢唔係counter而係房同經理一碌五六張.然後再用大量積分搵百佳coupon或cash rebate,變相將所賺margin拉多1%.信用卡有一個月數期,佢有齊唔同找數日既卡咁咪可以變相有30日數期,買貨唔使COD囉. 真係一個平淡而十分驚喜既下午,學左一D未曾涉足過既野.阿叔話:「見你咁後生,打咩工?」我同佢講:「係保險公司做跟單.」阿叔話:「我剛好請左人想買勞工保.」well,為左可以再蛇出黎同阿叔學下野,唯有應承幫佢跟啦,幫襯買番兩個杯麵,返到公司同老細講我有個朋友問勞工保.老闆不以為然,比左資料我然後call個客傾左幾句.之後又比一疊文件我,我歡喜地過去又搵阿叔. 我今次去佢間鋪真係比心機留意人流,究竟條數點計可以一個月賺四十萬呢? 係咪吹水? 欲知後事如何,請看下回分解. ->>按此到第十回:港版大富翁